নৈপৰীয়া বেৰ নোহোৱা ঘৰত হোম-কোৱাৰেণ্টাইন! বাক্সাৰ শংকৰৰ মৃত্যুক লৈ প্ৰতিক্ৰিয়া | News Next One\nনৈপৰীয়া বেৰ নোহোৱা ঘৰত হোম-কোৱাৰেণ্টাইন! বাক্সাৰ শংকৰৰ মৃত্যুক লৈ প্ৰতিক্ৰিয়া\nগুৱাহাটী/শালবাৰীঃ সমগ্ৰ দেশৰ লগতে অসমতো ক্ৰমাৎ ভয়াৱহ ৰূপ ধাৰণ কৰিছে কৰ’নাই। বৃহস্পতিবাৰে এটা দিনতে ৮ জনকৈ লোকৰ দেহত ধৰা পৰে পজিটিভ। শুকুৰবাৰেও কৰ’নাত নতুনকৈ আক্ৰান্ত হয় ৩ জনকৈ লোক। বৃহস্পতিবাৰে পজিটিভ ধৰা পৰা ৮ জনৰ ৪ জনেই হৈছে দীৰ্ঘদিন ধৰি সংক্ৰমণৰ পৰা বাছি থকা গুৱাহাটী মহানগৰীৰ। ইয়াৰে এগৰাকীৰ ইতিমধ্যে মৃত্যু ঘটিছে।\nদিপীকা নাথ নামৰ ১৬ বছৰীয়া কিশোৰীগৰাকীৰ মৃত্যুৰ পিছতহে পোহৰলৈ আহিছে কৰ’নাত আক্ৰান্ত হোৱাৰ কথা। দিপীকাৰ মৃত্যুৰ লগে লগে ৰাজ্যত কৰ’নাত আক্ৰান্ত হৈ মৃত্যুমুখত পৰা লোকৰ সংখ্যা দুজনলৈ বৃদ্ধি পায়। মৃত্যুমুখত পৰাৰ পিছত দিপীকা নামৰ কিশোৰীগৰাকীৰ দেহত কৰ’না পজিটিভ ধৰা পৰাৰ পিছতে ৰাজ্যত এনেধৰণৰ আৰু অধিক ঘটনা গম নোপোৱাকৈয়ে ৰৈ যোৱাৰ সম্ভাৱনা অধিক হৈ পৰিছে।\nএনে সম্ভাৱনাৰ মাজতে এক ভয়লগা ঘটনা সংঘটিত হৈছে বাক্সা জিলাত। বিটিএডিৰ অন্তৰ্গত জিলাখনৰ শালবাৰীত এজন দুখীয়া লোক হোম কোৱাৰেণ্টাইন হৈ থকা অৱস্থাত চিকিৎসা নোপোৱাকৈয়ে মৃত্যুক আকোৱালি ল’বলগীয়া হোৱাৰ অভিযোগ উত্থাপিত হৈছে। এই অভিযোগৰ সত্যাসত্য জানিবলৈ NNOৰ তৰফৰ পৰা যোগাযোগ কৰা হৈছিল অঞ্চলটোৰ বিভিন্ন পক্ষৰ সৈতে।\nবৰপেটা-ধুবুৰী পথত চলা বাছৰ কৰ্মচাৰী শংকৰৰ কাহিনী\nবিটিএডিৰ বাক্সা জিলাৰ শালবাৰীৰ আনন্দ বজাৰৰ মাজেৰে বৈ গৈছে এখন নৈ। নাম পল্লা। এই পল্লা নৈৰ পাৰতে ঘৰ ৪৬ বছৰীয়া শংকৰ বৰ্মনৰ। লকডাউন আৰম্ভ হোৱাৰ সময়ত ধুবুৰীত আছিল শংকৰ। ধুবুৰীৰ পৰা এখন গাড়ীত বৰপেটা আৰু তাৰ পিছত বৰপেটাৰ পৰা আন এখন গাড়ীৰে তেওঁ আনন্দবজাৰত উপস্থিত হয়৷ ওচৰ-চুবুৰীয়াই জনোৱা মতে, লকডাউন চলি থকাৰ সময়তে ৮ এপ্ৰিলত ঘৰত উপস্থিত হৈছিল শংকৰ৷\nআনন্দবজাৰ হৈছে শংকৰ বৰ্মনৰ নিজ গাঁও৷ শংকৰ বৰ্মন বিবাহপাশত আৱদ্ধ হৈছিল যদিও পত্নী আন এজন পুৰুষৰ সৈতে পলাই গৈ নতুনকৈ সংসাৰ আৰম্ভ কৰিছে। ল’ৰা-ছোৱালী নথকা হেতুকে ঘৰলৈ শংকৰ খুব কমেইহে আহে। তাতে আকৌ পত্নী পৰপুৰুষলৈ যোৱাৰ বেথা আছেই। হ’লেও ঘৰ বুলি মাজে মাজে ভাতৃৰ পুত্ৰ-কন্যা অৰ্থাৎ ভতিজা-ভতিজীৰ খবৰ ল’বলৈ আহে শংকৰ।\nআনন্দবজাৰত উপস্থিত হোৱাৰ সময়ত শাৰীৰিক অৱস্থা ভালেই আছিল শংকৰ বৰ্মনৰ। তিনিদিন পিছত জ্বৰ আৰু শুকান কাহে দেখা দিয়ে। স্থানীয় ৰাইজে কথাটো জানিব পাৰি ১০৪ যোগে প্ৰশাসনৰ সৈতে যোগাযোগ কৰে। স্থানীয় সাউদৰভিঠা ক্ষুদ্ৰ প্ৰাথমিক চিকিৎসালয় কৰ্তৃপক্ষকো অৱগত কৰা হয়৷ সাউদৰভিঠা ক্ষুদ্ৰ প্ৰাথমিক চিকিৎসালয়ৰ চিকিৎসকে শংকৰ বৰ্মনক সুকীয়াকৈ থকাৰ ব্যৱস্থা কৰিবলৈ পৰামৰ্শ আগবঢ়ায়।\nচিকিৎসকৰ পৰামৰ্শ অনুযায়ী দৰিদ্ৰ লোকজনে সেইদিনাই অৰ্থাৎ ঘৰলৈ অহাৰ ৪ দিন পিছৰে পৰা আনন্দবজাৰৰ পল্লা নৈৰ কাষৰ এটা অব্যৱহৃত বেৰ নোহোৱা ঘৰত হোম কোৱাৰাণ্টাইন কৰা হয় শংকৰ বৰ্মনক। পৰিয়ালৰ লোকে শংকিত হৈ দূৰৰ পৰাই খোৱা-লোৱাৰ যোগান ধৰে৷ বিগত কেইবাদিনত হোৱা বতাহ-বৰষুণৰ সময়ত বেৰ নোহোৱা ঘৰটোতে কোৱাৰেণ্টাইন হৈ আছিল শংকৰ বৰ্মন৷\nশংকৰ বৰ্মনক হোম কােৱাৰেণ্টাইন কৰাৰ সময়ত স্থানীয় আনন্দবজাৰ আৰক্ষী আৰু এগৰাকী চিকিৎসকসহ এটা দল উপস্থিত হৈছিল৷ আৰক্ষীৰ আৰু স্বাস্থ্য বিভাগৰ দলটোৱে হোম কোৱাৰাণ্টাইন কৰাৰ নিৰ্দেশ দি গুছি গৈছিল৷ দলটোৰ সৈতে স্থানীয় হিন্দু জাগৰণ মঞ্চৰ স্থানীয় নেতা উজ্বল বৰ্মনো উপস্থিত আছিল৷ হিন্দু জাগৰণ মঞ্চৰ স্থানীয় নেতা উজ্বল বৰ্মনৰ ঘৰ শংকৰৰ ঘৰৰ কাষতে।\nচিকিৎসাত অৱহেলাৰ অভিযোগ হিন্দু জাগৰণ মঞ্চৰ\nশংকৰ বৰ্মন হোম কোৱাৰেণ্টাইন হৈ থকাৰ ১৮ দিনৰ ভিতৰত স্বাস্থ্যকৰ্মীৰ দল এদিনহে উপস্থিত হৈছিল৷ অন্য ৰোগৰ চিকিৎসা কৰা হোৱা নাছিল৷ কিন্তু স্বাস্থ্য বিভাগে কৰ’না পৰীক্ষা নকৰাৰ লগতে দৰৱ-পাতি দিয়াৰ ব্যৱস্থা কৰা নাই বুলি অভিযোগ উত্থাপন হৈছে৷\nহিন্দু জাগৰণ মঞ্চৰ সভাপতি মণ্টু দাসে শংকৰ বৰ্মন উপযুক্ত চিকিৎসা নোপোৱা বুলি উত্থাপিত অভিযোগ সত্য বুলি NNOক জানিবলৈ দিয়ে৷ ইয়াৰ বাবে সাউদৰভিঠা চিকিৎসালয়ৰ জনৈক আহমেদ উপাধিৰ চিকিৎসকজনেই দায়ী বুলি দাবী কৰে মণ্টু দাসে৷ হিন্দু জাগৰণ মঞ্চৰ সভাপতিগৰাকীয়ে কয় যে যিহেতু আহমেদ উপাধিৰ চিকিৎসকজন সাউদৰভিঠা চিকিৎসালয়ৰ ভাৰপ্ৰাপ্ত চিকিৎসা বিষয়া সেয়ে উক্ত এলেকাত সংঘটিত ঘটনাৰ বাবে তেঁৱেই জগৰীয়া হ’ব লাগিব।\nমণ্টু দাসে আৰু কয়, 'প্ৰথমে ১০৪ত ফোন কৰা হৈছিল৷ তাৰ পিছত বাক্সা জিলা আৰক্ষী অধীক্ষকৰ কাৰ্যালয়ৰ পৰা ১০৪ৰ গাড়ী আহিছিল৷ আৰক্ষী আৰু এগৰাকী চিকিৎসকসহ দলটোৱে শংকৰ বৰ্মনক তেওঁলোকৰ সৈতে যাবলৈ খাটনি ধৰিছিল৷ কিন্তু পিছৰ পৰ্যায়ত হোম কােৱাৰেণ্টাইন কৰাৰ বাবে সিদ্ধান্ত গ্ৰহণ কৰে৷ ১৪ দিনৰ পিছত তেওঁক চিকিৎসালয়লৈ নিব খুজিছিল যদিও চিকিৎসকে নিবলৈ মানা কৰিছিল৷’\n'চিকিৎসালয়লৈ নিলে মৰিব পাৰে বুলি কৈ ঘৰতে থাকিলেহে সুস্থ থাকিব বুলি কৈছিল চিকিৎসকে৷ চিকিৎসকে পৰিয়ালৰ লোকক সুৰক্ষিত হৈ থাকিবলৈ কৈছিল৷ শংকৰ বৰ্মন হোম কোৱাৰেণ্টাইন হোৱাৰ দুদিন পিছত পুনৰ স্বাস্থ্য বিভাগৰ লোক উপস্থিত হৈছিল৷’- পিছত পৰিয়ালৰ লোকে চিকিৎসকক ফোন কৰিলে আজি যাম কাইলৈ যাম বুলি কৈ আহিছিল বুলি অভিযোগ উত্থাপন কৰি এইদৰে কয় হিন্দু জাগৰণ মঞ্চৰ স্থানীয় নেতাজনে৷\n'হোম কোৱাৰেণ্টাইনৰ ১৭ দিন পিছত তেওঁৰ মৃত্যু হয়৷ ঔষধ-পাতি একো নাপালে৷ প্ৰশাসনে তেওঁৰ খবৰো নললে৷ মূল হৈছে স্বাস্থ্য বিভাগ৷ প্ৰশাসনক দোষ দিব নাযাও যদিও স্বাস্থ্য বিভাগে কৰ্তব্যত হেলা কৰাৰ বাবে তেওঁৰ মৃত্যু হ’ল। তেওঁৰ যিয়ে বেমাৰ নাথাকক, কৰ’নাও হ’ব পাৰে। তেওঁলোকে চিকিৎসা কৰিব লাগিছিল৷ শংকৰ বৰ্মনৰ উপসৰ্গসমূহৰ কথা কোৱা হৈছিল৷ কিন্তু পৰীক্ষা নকৰিলে৷ একোৱেই নকৰিলে।’- ঘৰত থকাৰ ব্যৱস্থা নাই বুলি অৱগত হৈয়ো প্ৰশাসন আৰু স্বাস্থ্য বিভাগে কোৱাৰেণ্টাইনৰ কোনো চৰকাৰী ব্যৱস্থা কিয় নকৰিলে বুলি প্ৰশ্ন কৰি মণ্টু দাসে কয়।\nমৃতদেহ সৎকাৰৰ পৰিৱৰ্তে পুতি থোৱাক লৈ বিতৰ্ক\nস্থানীয় লোকসকলে জনোৱা মতে ৬ মে’ৰ আবেলি মৃত্যু হৈছিল শংকৰৰ৷ ৭ মে’ পৰ্যন্ত হোম কোৱাৰেণ্টাইন হোৱা ঠাইতে পৰি আছিল মৃতদেহটো৷ ওচৰ-চুবুৰীয়া আৰু পৰিয়ালৰ লোকে ওচৰলৈ যাবলৈ সাহস কৰা নাছিল৷ কিয়নো শংকৰ বৰ্মনৰ কৰ’নাৰ পৰীক্ষা কৰা হোৱা নাছিল৷ পৰিয়ালৰ লোকে দেহত কৰ’নাৰ উপসৰ্গ দেখা পাইছিল বাবে কৰ’নাত আক্ৰান্ত হৈ মৃত্যু হোৱাৰ আশংকাত কাষ চপা নাছিল মৃতদেহৰ।\nমৃত্যুৰ খবৰ দিয়াত ৭ মে’ৰ দুপৰীয়া নৈপৰীয়া ঘৰটোত উপস্থিত হৈছিল প্ৰশাসনৰ লোক। স্থানীয় লোকসকলে অভিযোগ কৰা মতে দণ্ডাধীশ প্ৰভাত পেগু, শালবাৰী মহকুমাৰ মহকুমাধিপতি নিত্য বিনোদ ওৱাৰী আৰু সাউদৰভিঠা ক্ষুদ্ৰ প্ৰাথমিক স্বাস্থ্যকেন্দ্ৰৰ ভাৰপ্ৰাপ্ত বিষয়া ছাইফুদ্দিন আহমেদৰ উপস্থিতিত আৰক্ষীয়ে মৃতদেহটো জেচিবিৰে কঢ়িয়াই সৎকাৰৰ পৰিৱৰ্তে গাঁতত পুতি থয়। প্ৰশাসনে হোম কোৱাৰেণ্টাইন হৈ থকা ঘৰটোৰ পৰা মৃতদেহ উলিয়াই নি জেচিবিৰে গাত খান্দি পুতি থোৱা ঘটনাই তীব্ৰ প্ৰতিক্ৰিয়াৰ সৃষ্টি কৰিছে।\nএকাংশ সংবাদমাধ্যমত এই খবৰ প্ৰচাৰ হোৱাত ৮ মে’ত অৰ্থাৎ আজি বাক্সা জিলাৰ উপায়ুক্ত আৰু আৰক্ষী অধীক্ষক আনন্দ বজাৰত উপস্থিত হয়৷ জিলাখনৰ দুয়োগৰাকী শীৰ্ষ বিষয়াই শংকৰ বৰ্মন কৰ’নাত আক্ৰান্ত নাছিল বুলি ৰিপ’ৰ্ট দিয়ে৷ আনহাতে সৎকাৰ কৰিবৰ বাবে মৃতদেহ গাতৰ পৰা উলিয়াই দিব খোজে৷ এই ক্ষেত্ৰত প্ৰতিক্ৰিয়া প্ৰকাশ কৰি হিন্দু জাগৰণ মঞ্চৰ নেতা মণ্টু দাসে প্ৰথমদিনা ৰাইজৰ অনুমতি নোহোৱাকৈ প্ৰশাসনে সকলো কৰা বুলি অভিযোগ উত্থাপন কৰে৷\n'আজি মৃতদেহৰ দুৰ্গন্ধ ওলাব পাৰে বুলি ৰাইজে সন্দেহ কৰিলে৷ হিন্দু ধৰ্মৰ নিয়ম মতে মাটিত পোতাৰ পিছত মৃতদেহ উঠালে প্ৰায়শ্চিত্ত হ’ব লাগে৷ সেই নিয়মৰ কাৰণে জনা-বুজা লোকসকলৰ সৈতে আলোচনা কৰি পুতি থোৱা মানুহ এজনৰ মৃতদেহ উঠাব নোৱাৰি বুলি জানিব পাৰি তেনে নকৰাৰ সিদ্ধান্ত গ্ৰহণ কৰে ৰাইজে৷’-প্ৰশাসনৰ অৱহেলাৰ বাবেই মৃতদেহটো সৎকাৰ কৰিব পৰা নগ’ল বুলি অভিযোগ উত্থাপন কৰি এইদৰে কয় নেতাজনে।\nচিকিৎসকে কি কয়?\nচিকিৎসাৰ অভাৱতেই দুৰ্ভগীয়া শংকৰ বৰ্মনে হোম কোৱাৰেণ্টাইনত থকা সময়ত মৃত্যু মুখত পৰিবলগীয়া হ’ল বুলি উত্থাপিত অভিযোগ সন্দৰ্ভত জানিবলৈ NNOৰ তৰফৰ পৰা যোগাযোগ কৰা হয় সাউদৰভিঠা ক্ষুদ্ৰ প্ৰাথমিক স্বাস্থ্যকেন্দ্ৰৰ ভাৰপ্ৰাপ্ত বিষয়া ছাইফুদ্দিন আহমেদৰ সৈতে। শংকৰ বৰ্মনৰ মৃত্যুৰ কাৰণ আৰু মৃতদেহৰ অন্তোষ্টিক্ৰিয়াক লৈ হোৱা বিতৰ্কৰ বিষয়ে জানিব বিচৰাত হিন্দু জাগৰণ মঞ্চই কৰা অভিযোগক ভিত্তিহীন আখ্যা দিয়ে চিকিৎসকজনে।\n'আমি বলপূৰ্বক মৃতদেহ পুতি থোৱা নাই। পৰিয়ালৰ লোকসকলৰ কথা মতেহে আমি শংকৰৰ মৃতদহেটো পুতি থৈছো। পৰিয়ালৰ লোকসকলক কি কৰা হ’ব বুলি সোধাত কয় যে তেওঁলোকৰ যিহেতু সৎকাৰ কৰিবলৈ টকা-পইছাৰ অভাৱ সেয়ে প্ৰশাসনৰ ফালৰ পৰাই পুতি থোৱাৰ ব্যৱস্থা কৰিব লাগে। আমি সেই মতেই কৰিছো। মই মুছলমান হোৱা বাবেই মৃতদেহটো পুতি থৈছো বুলি কৰা অভিযোগ হাস্যকৰ। মোৰ বিৰুদ্ধে তেওঁলোকে দীৰ্ঘদিন ধৰি লাগি আহিছে। সেইবাবেই এনেদৰে হোৱাই-নোহোৱাই কথাবোৰ কৈ আছে।’-চিকিৎসকজনে কয়।\nচিকিৎসাৰ ক্ষেত্ৰতো যিমান সম্ভৱ সিমান চেষ্টা কৰা হৈছিল বুলিও দাবী কৰে স্বাস্থ্যকেন্দ্ৰটোৰ ভাৰপ্ৰাপ্ত বিষয়াগৰাকীয়ে। 'ৰোগীজনক প্ৰথমে মই চোৱা নাছিলো। নিমুৱাৰ মোৰ ওচৰৰ হাস্পতালখনতহে তেওঁ দেখাইছিল। তাত চিকিৎসকে হোম-কোৱাৰেণ্টাইনৰ পৰামৰ্শ দিয়ে। আশা আৰু এএনমে খবৰ লৈ আমাক জনাই থাকে। যেতিয়াই জ্বৰ-কাহ আদি হোৱা বুলি খবৰ দিয়ে তেতিয়াই আমি সেই মতে ব্যৱস্থা লও। প্ৰথমদিনা কাহ হৈছিল। সেইখন চিকিৎসালয়ৰ চিকিৎসকে মোক কোৱা মতে ড্ৰাই কফ নাছিল, ৱেট কফ আছিল। এণ্টিবায়টিক আদি দি মোক জনালে। মই দণ্ডাধীশক অৱগত কৰি চৰকাৰী নিয়মখিনি কৰিলো।’-চিকিৎসক ছাইফুদ্দিন আহমেদৰ ভাষ্য।\nতেওঁ আৰু কয়, 'এপছৰ জৰিয়তে ফটো উঠাই ৰোগীৰ স্বাস্থ্যৰ বিষয়ে জনাই আছে আশা-এএনএমে। মানুহজনে খোজকাঢ়ি আছে, ভালেই অৱস্থা। এনেকৈ ৩০ দিন পাৰ হ’ল। কোৱাৰেণ্টাইনৰ নিয়মমতে ১৪ দিন থাকিব লাগে। সেয়া হৈ গ’ল। কোৱাৰেণ্টাইন শেষ হোৱাৰ পিছত নতুনকৈ অসুখৰ কোনো খবৰ আমাক দিয়া নাই। মানুহজনে কিন্তু অতিমাত্ৰা মদ্যপান কৰে। অৱশেষত ৬ তাৰিখে তাৰ মানুহে আমাক লোকজনৰ মৃত্যুৰ খবৰটো দিয়ে।’\n'মৃত্যুৰ খবৰ পাই আমি ক’লো যে মৃতদেহটো জ্বলাই দিয়া ভাল। কিন্তু কোনো নাহিল। সকলোৱে কৰ’না হোৱা বুলি সন্দেহ কৰিলে। যেতিয়া ৬ তাৰিখে মৃতদেহটোৰ ওচৰলৈ যোৱা কোনো মানুহ নোলাল তেতিয়া আমি পিছদিনাখন পুৱাই গ’লো। পিপিই কিট নোহোৱাকৈ মৃতদেহটো চুবলৈ মোৰো সাহস নহ’ল। প্ৰশাসনে পিপিই কিট দিয়াত মই আৰু এজনৰ সৈতে মৃতদেহটোৰ কাষলৈ গ’লো আৰু ভালকৈ পেকিং কৰিলো। পৰিয়ালৰ মানুহে ক’লে যে টকা-পইছাৰ অভাৱ আছে গতিকে সৎকাৰ কৰাতো সম্ভৱ নহয়, সেয়ে ঘৰৰ কাষতে পুতি থব লাগে। আমি সেইমতেই কৰিলো।’-চিকিৎসাৰ সময়ত চিকিৎসকে ৰোগীৰ কোনো জাতি-ধৰ্ম বিচাৰ নকৰে বুলি উল্লেখ কৰি চিকিৎসকজনে কয়।\nচিকিৎসক ছাইফুদ্দিনে আৰু কয় যে একাংশ স্থানীয় লোকে মৃত্যু হোৱা শংকৰ বৰ্মন এসময়ত খেতি-বাতিৰে যথেষ্ট চহকী লোক আছিল বুলি জানিবলৈ দিছে। কিন্তু মদ খাবৰ বাবেই শংকৰে মাটিবোৰ কম দামত বিক্ৰী কৰি দিয়াত ঘৈণীয়েক আনৰ লগত পলাই যায়। পত্নীয়ে অইনৰ সৈতে পলাই যোৱাত শংকৰে ধুবুৰীলৈ গৈ বাছ এখনৰ হেণ্ডিমেন হিচাপে কাম কৰিবলৈ লয়। লকডাউনত সকলো বন্ধ হৈ পৰাত বাছৰ মালিকে ঘৰলৈ পঠিয়াই দিয়াত উপায়বিহীন হৈ পুনৰ ধুবুৰীৰ পৰা আনন্দবজাৰ পাইছিল শংকৰ।\nকৰ'নাত নহয়, পুষ্টিহীনতাত মৃত্যু হৈছিল শংকৰৰঃ ডাঃ ছাইফুদ্দিন\nশংকৰৰ মৃত্যু ৰোগৰ বাবে নহয়, ভালদৰে খাবলৈ নোপোৱা বাবেহে হোৱা বুলিও দাবী কৰে চিকিৎসক ছাইফুদ্দিনে। 'মানুহজনৰ দেহত একোৱেই নাই। মদ খাই খাই সকলো শেষ হৈ গৈছে। হোম-কোৱাৰেণ্টাইনত থকা সময়ত ভালকৈ খাবলৈ নাপালে। আজি হিন্দু জাগৰণ মঞ্চই মোৰ বিৰুদ্ধে অভিযোগ আনিছে। মই চিকিৎসাৰ ব্যৱস্থা কৰিছো নে নাই সকলো ৰিপ’ৰ্ট ডিচিক জমা দিছো। মোৰ ধৰ্ম ইছলাম হোৱা বাবেই হিন্দু জাগৰণ মঞ্চই পক্ষপাতমূলকভাৱে মোক আক্ৰমণৰ লক্ষ্য কৰি লৈছে। কিন্তু সেয়া নকৰি যদি তেওঁলোকে কোৱাৰেণ্টাইনত থকা সময়ত শংকৰ বৰ্মনক সহায় কৰিলেহেতেন তেন্তে আজি এনে হ’বলৈ নাপায়।’-চিকিৎসাৰ ক্ষেত্ৰত অৱহেলা কৰাৰ অভিযোগ খণ্ডন কৰি ক্ষোভেৰে কয় চিকিৎসক ছাইফুদ্দিনে।\nকৰ’না ৰোগীৰ মৃতদেহ সৎকাৰ কৰা-নকৰাত চিকিৎসকৰ কোনো ভূমিকা নাথাকে বুলিও জনায় চিকিৎসকজনে। 'চিকিৎসকে মৃতদেহৰ সৎকাৰ কৰিব নে নকৰিব সেই সিদ্ধান্ত নলয়। মই গৈছিলো মৃতদেহটো পৰীক্ষা কৰিবলৈ। মোৰ লগত দণ্ডাধীশ আছিল। প্ৰশাসনৰ বাকী বিষয়াসকল আছিল। মৃতদেহ পৰীক্ষা কৰাৰ পিছত চিকিৎসক হিচাপে মোৰ দায়িত্ব শেষ। তাৰ পিছত জ্বলাই দিয়ে, পুতি থয় সেয়া পৰিয়াল আৰু প্ৰশাসনৰ কথা। পৰিয়ালৰ কথা মতে প্ৰশাসনে মৃতদেহটো তেওঁলোকৰ মাটিতে পুতি থলে। পিপিই কিট পৰ্যাপ্ত পৰিমাণে নথকাত মৃতদেহটো পুতি থোৱাত মই সহযোগ কৰিবলগীয়া হ’ল। সেই কথাটোকে এতিয়া একাংশই সাম্প্ৰদায়িক ৰূপ দিব বিচাৰিছে।’-যি অভিযোগ উত্থাপিত হৈছে সেয়া এজন চিকিৎসকৰ বাবে অপমানজনক বুলি উল্লেখ কৰি NNOৰ আগত এইদৰে জনায় ভাৰপ্ৰাপ্ত স্বাস্থ্য বিষয়াগৰাকীয়ে।\n'মই আচৰিত হৈছো। পৃথিৱীখনত কি হৈছে আৰু মানুহবোৰে কি কৰি আছে! এনে সংকটকালতো মানুহে হিন্দু-মুছলমান কৰি আছে। মই মুছলমান হোৱা বাবেই হিন্দু জাগৰণ মঞ্চই সেই ঠাইৰ পৰা মোক বদলি কৰিবলৈ এনেদৰে দীৰ্ঘদিন ধৰি লাগি আহিছে। চিকিৎসক আৰু ৰোগীৰ ধৰ্ম বিচাৰ কৰা মানুহেৰে ভৰি থকা সমাজত আমি কৰিমেই বা কি? বৰ অসহায় অনুভৱ কৰিছো। মানসিকভাৱে ভাগি পৰিছো। ধৰ্মক মানুহে সদায় ঘৰৰ চাৰিবেৰত আৱদ্ধ কৰি ৰাখিব লাগে। তাকে নকৰি আমি এইবোৰ কৰি আছো। কৰ'নাই নহয়, এই হিন্দু-মুছলিমেহে আমাক নিঃশেষ কৰিব।'-হিন্দু জাগৰণ মঞ্চই সমগ্ৰ ঘটনাটোক সাম্প্ৰদায়িক ৰূপ দিব খোজা বুলি অভিযোগ উত্থাপন কৰি চিকিৎসক ছাইফুদ্দিনে কয়।


06.07.20 Morning Assame Murli Om Shanti BapDada Madhuban\n"মৰমৰ সন্তানসকল – সদায় আনন্দত থাকা যে আমাক কোনে পঢ়ায়, গতিকে এয়াও মনমনাভৱ, তোমালোক আনন্দিত হোৱা যে কালি আমি পাথৰ বুদ্ধিৰ আছিলোঁ, আজি পাৰস (পবিত্ৰ) বুদ্ধিৰ হৈ গ’লোঁ”\nভাগ্য উদয় হোৱাৰ আধাৰ কি?\nনিশ্চয়। যদি ভাগ্য উদয় হোৱাত দেৰি হয় তেন্তে লেঙেৰাই থাকিব। নিশ্চয় বুদ্ধিৰসকলে ভালদৰে পঢ়ি ঘাটি পূৰণ কৰি থাকিব। কোনো কথাত সংশয় থাকিলে তেন্তে পিচত ৰৈ যাব। যিসকলে নিশ্চয় বুদ্ধিৰ হৈ নিজৰ বুদ্ধিক পিতাৰ ফালে দৌৰাই থাকে তেওঁলোক সতোপ্ৰধান হৈ যায়।\nসকলো ষ্টুডেণ্টে (বিদ্যাৰ্থীয়ে) স্কুলত পঢ়ে গতিকে সিহঁতে এইটো গম পায় যে আমি পঢ়ি কি হ’মগৈ। মৰমৰ আত্মিক সন্তানসকলৰ বুদ্ধিত উদয় হোৱা উচিত যে আমি সত্যযুগ পাৰসপুৰীৰ মালিক হওঁগৈ। এই দেহৰ সম্বন্ধ আদি সকলো এৰিব লাগে। এতিয়া আমি পাৰসপুৰীৰ মালিক পাৰসনাথ হ’ব লাগে, গোটেই দিন এইটো আনন্দত থকা উচিত। বুজি পোৱানে পাৰসপুৰী কাক কোৱা হয়? তাত ঘৰ আদি সকলো সোণ-ৰূপৰ হয়। ইয়াততো শিল ইটাৰ ঘৰ। এতিয়া পুনৰ তোমালোক পাথৰ বুদ্ধিৰ পৰা পাৰস বুদ্ধিৰ হৈ যোৱা। যেতিয়া পাৰসনাথ কৰি তোলোঁতা পিতা আহিব তেতিয়াহে পাথৰ বুদ্ধিৰ পৰা পাৰস বুদ্ধিৰ কৰি তুলিব নহয় জানো! তোমালোক ইয়াত বহি আছা এইটো জানা যে আমাৰ স্কুল উচ্চতকৈও উচ্চ হয়। ইয়াতকৈ শ্ৰেষ্ঠ কোনো স্কুল নাথাকে। এই স্কুলত পঢ়ি তোমালোক কোটি পদম ভাগ্যশালী বিশ্বৰ মালিক হোৱা, গতিকে তোমালোক সন্তানসকল কিমান আনন্দিত হৈ থাকিব লাগে। এই পাথৰপুৰীৰ পৰা পাৰসপুৰীলৈ যোৱা এয়া হৈছে পুৰুষোত্তম সংগমযুগ। কালি পাথৰ বুদ্ধিৰ আছিলা, আজি পাৰস বুদ্ধিৰ হৈ আছা। এই কথাষাৰ যদি সদায় বুদ্ধিত থাকে তেতিয়াও মনমনাভৱই হয়। স্কুললৈ শিক্ষক পঢ়াবলৈ আহে। ষ্টুডেণ্টসকলৰ অন্তৰত এইটো থাকে যে এতিয়া শিক্ষক আহিবৰ হৈছে। তোমালোক সন্তানসকলেও বুজি পোৱা যে আমাৰ শিক্ষকতো স্বয়ং ভগৱান হয়। তেওঁ আমাক স্বৰ্গৰ মালিক কৰি তোলে তেন্তে নিশ্চয় সংগমত আহিব। এতিয়া তোমালোকে জানা যে মনুষ্যই আহ্বান কৰি থাকে আৰু তেওঁ ইয়ালৈ আহি গ’ল। কল্পৰ পূৰ্বেও এনেকুৱা হৈছিল সেইবাবেতো লিখা আছে যে বিনাশকালত বিপৰীত বুদ্ধি কিয়নো সেইসকল হৈছে পাথৰ বুদ্ধিৰ। তোমালোকৰ হৈছে বিনাশকালত প্ৰীত বুদ্ধি। তোমালোক পাৰস বুদ্ধিৰ হৈ আছা। গতিকে এনেকুৱা কোনো যুক্তি উলিওৱা উচিত যাতে মনুষ্যই সোনকালে বুজি পায়। ইয়ালৈও বহুতকে লৈ আহে, তেতিয়াও কয় শিৱবাবাই ব্ৰহ্মাৰ শৰীৰত আহি কেনেকৈ পঢ়ায়! কেনেকৈ আহে! একোৱে বুজি নাপায়। ইমানবিলাক চেণ্টাৰলৈ (সেৱাকেন্দ্ৰলৈ) আহে। নিশ্চয় বুদ্ধি আছে নহয় জানো। সকলোৱে কয় - শিৱ ভগৱানুবাচ, শিৱই হৈছে সকলোৰে পিতা। কৃষ্ণক জানো সকলোৰে পিতা বুলি ক’ব। এই ক্ষেত্ৰত বিবুদ্ধিত পৰাৰ কোনো কথা নাই। কিন্তু ভাগ্য পলমকৈ উদয় হ’বলগীয়া থাকিলে লেঙেৰাই থাকে। কমকৈ পঢ়াজনক কোৱা হয় যে এওঁ লেঙেৰাই থাকে। সংশয় বুদ্ধিৰ হ’লে পিচত থাকি যাব। নিশ্চয় বুদ্ধিৰ ভালকৈ পঢ়াসকলে আগলৈ ঘাটি পূৰাই থাকিব। কিমান চিম্প’ল (সৰলভাৱে) বুজোৱা হয়। যিদৰে ল’ৰা-ছোৱালীয়ে দৌৰি চিহ্নলৈকে গৈ আকৌ ঘূৰি আহে। পিতায়ো কয় - বুদ্ধিক সোনকালে শিৱবাবাৰ ওচৰলৈ দৌৰালে সতোপ্ৰধান হৈ যাবাগৈ। ইয়াত বুজেও ভালকৈয়ে। কাঁড় লাগি যায় (প্ৰভাৱিত হৈ যায়) আকৌ বাহিৰলৈ গ’লে শেষ হৈ যায়। পিতাই জ্ঞানৰ ইঞ্জেকশ্বন (বেজী) দিয়ে গতিকে তাৰ নিচা বাঢ়ি যাব লাগে নহয় জানো। কিন্তু নিচা নাবাঢ়েই। ইয়াত জ্ঞান অমৃতৰ পিয়লা পান কৰে তেতিয়া প্ৰভাৱ পৰে। বাহিৰলৈ গ’লেই পাহৰি যায়। সন্তানসকলে জানে - জ্ঞানৰ সাগৰ, পতিত-পাৱন, সৎগতিদাতা, লিবাৰেটৰ (মুক্তিদাতা) এজনেই পিতা। তেৱেঁই সকলো কথাৰ উত্তৰাধিকাৰ দিয়ে। পিতাই কয় – সন্তানসকল, তোমালোকো সম্পূৰ্ণ সাগৰ হৈ যোৱা। মোৰ যিমান জ্ঞান আছে সিমান তোমালোকেও ধাৰণ কৰা।\nশিৱবাবাৰ দেহৰ নিচা নাই। পিতাই কয় – সন্তানসকল, মইতো সদায় শান্ত হৈ থাকোঁ। তোমালোকৰো যেতিয়া দেহ নাছিল তেতিয়া নিচা নাছিল। শিৱবাবাই এনেকৈ কয় জানো যে এইটো মোৰ বস্তু। এইটো শৰীৰ ঋণত লৈছে, ঋণত লোৱা বস্তু নিজৰ হ’ল জানো। মই এওঁৰ শৰীৰত প্ৰৱেশ কৰিছোঁ অলপ সময়ৰ কাৰণে সেৱা কৰাৰ অৰ্থে। এতিয়া তোমালোক সন্তানসকল ঘৰলৈ উভতি যাব লাগে, ভগৱানৰ সৈতে মিলিত হ’বলৈ দৌৰ লগাব লাগে। ইমান যজ্ঞ-তপ আদি কৰি থাকে কিন্তু এইটো বুজি পায় জানো তেওঁক কেনেকৈ লগ পাব। এনেকৈ ভাবে যে কিবা নহয় কিবা ৰূপত ভগৱান আহিব। পিতাই বুজায়তো অতি সহজকৈ, প্ৰদৰ্শনীতো তোমালোকে বুজোৱা। সত্যযুগ-ত্ৰেতাৰ আয়ুসো লিখা আছে। তাত 2500 বছৰলৈকে একেবাৰে এক্যুৰেট (সঠিক)। সূৰ্য্যবংশীৰ পাচত হয় চন্দ্ৰবংশী আকৌ দেখুওৱা যে ৰাৱণ ৰাজ্য আৰম্ভ হ’ল আৰু ভাৰত পতিত হ’বলৈ ল’লে। দ্বাপৰ-কলিযুগত ৰাৱণ ৰাজ্য হয়, তিথি-তাৰিখ লিখা আছে। মাজত সংগমযুগক ৰাখিবা। ৰথীও নিশ্চয় লাগে নহয় জানো। এই ৰথত প্ৰৱেশ কৰি পিতাই ৰাজযোগ শিকায় যাৰ দ্বাৰা এওঁলোক লক্ষ্মী-নাৰায়ণ হয়। যিকোনো লোককে বুজোৱাটো বহুত সহজ। লক্ষ্মী-নাৰায়ণৰ ডায়নেষ্টি (ৰাজবংশ) কিমান সময় চলে। বাকী সকলো বংশ হৈছে হদৰ (সীমিত) এয়া হৈছে বেহদৰ (অসীমৰ)। এই বেহদৰ হিষ্ট্ৰী-জিওগ্ৰাফী (ইতিহাস-ভূগোল)ক জানিব লাগে নহয় জানো। এতিয়া হৈছে সংগমযুগ। আকৌ দৈৱী ৰাজ্য স্থাপন হৈ আছে। এই পাথৰপুৰী, পুৰণি সৃষ্টিৰ বিনাশ হ’ব। বিনাশ নহ’লে নতুন সৃষ্টি কেনেকৈ হ’ব! এতিয়া কয় নিউ দেল্‌হী (নতুন দিল্লী)। এতিয়া তোমালোক সন্তানসকলে জানা নিউ দেল্‌হী কেতিয়া হ’ব। নতুন সৃষ্টিত নিউ দেল্‌হী হয়। গায়নো কৰে যমুনাৰ পাৰত মহল হয়। যেতিয়া এই লক্ষ্মী-নাৰায়ণৰ ৰাজত্ব হয়, তেতিয়া কোৱা হ’ব নিউ দেল্‌হী, পাৰসপুৰী। নতুন ৰাজ্যতো সত্যযুগত লক্ষ্মী-নাৰায়ণৰ হয়। মনুষ্যইতো এইটোও পাহৰি গৈছে যে ড্ৰামা কেনেকৈ আৰম্ভ হয়। কোন কোন মুখ্য এক্টৰ্চ (ভাৱৰীয়া) হয়, সেয়া জনা উচিত নহয় জানো। এক্টৰ্চতো বহুত আছে সেইকাৰণে মুখ্য এক্টৰ্চক তোমালোকে জানা। তোমালোকো মুখ্য এক্টৰ্চ হৈ আছা। সকলোতকৈ মুখ্য ভূমিকা তোমালোকে পালন কৰি আছা। তোমালোক আত্মিক চ’চিয়েল ৱৰ্কাৰ (সমাজসেৱক) হোৱা। বাকী সকলো চ’চিয়েল ৱৰ্কাৰ হৈছে পাৰ্থিৱ। তোমালোকে আত্মাসকলক বুজোৱা, আত্মাই পঢ়ে। মনুষ্যই ভাবে শৰীৰে পঢ়ে। এইটো কোনেও নাজানে যে আত্মাই এই অ’ৰগেন্সৰ (ইন্দ্ৰিয়ৰ) দ্বাৰা পঢ়ে। আমি আত্মা বেৰিষ্টাৰ আদি হওঁ। বাবাই আমাক পঢ়ায়। সংস্কাৰো আত্মাত থাকে। সংস্কাৰ লৈ যাব আকৌ আহি নতুন সৃষ্টিত ৰাজত্ব কৰিব। যিদৰে সত্যযুগত ৰাজধানী চলিছিল সেইদৰেই আৰম্ভ হৈ যাব। ইয়াত সুধিবলৈ একো দৰকাৰ নাথাকে। মুখ্য কথা হৈছে – দেহ-অভিমানত কেতিয়াও নাহিবা। নিজক আত্মা বুলি বুজা। কোনো বিকৰ্ম নকৰিবা। স্মৃতিত থাকিবা, নহ’লে এটা বিকৰ্মৰ বোজা এশগুণ হৈ যাব। হাড়-মূৰ একেবাৰে ভাঙি যায়। তাৰ ভিতৰতো মুখ্য বিকাৰ হৈছে কাম বিকাৰ। কোনোৱে কয় - সন্তানে বিৰক্ত কৰে তেতিয়া মাৰিবলগীয়া হয়। এতিয়া এইটো কোনো সুধিবলগীয়া কথা নহয়। এয়াতো সাধাৰণ পা-পইচাৰ পাপ বুলি কোৱা হ’ব। তোমালোকৰ শিৰততো জন্ম-জন্মান্তৰৰ পাপ আছে, প্ৰথমে সেয়াতো ভস্ম কৰা। পিতাই পাৱন হ’বলৈ বহুত সহজ উপায় শুনায়। তোমালোক এজন পিতাৰ স্মৃতিৰে পাৱন হৈ যাবা। ভগৱানুবাচ (ভগৱানে কয়) - সন্তানসকলৰ প্ৰতি, তোমালোক আত্মাসকলৰ সৈতে বাৰ্তালাপ কৰোঁ। আৰু কোনো মনুষ্যই এনেকৈ বুজিব নোৱাৰে। তেওঁলোকেতো নিজক শৰীৰ বুলিয়ে বুজে। পিতাই কয় - মই আত্মাসকলক বুজাওঁ। গায়নো কৰা হয় যে আত্মাসকল আৰু পৰমাত্মাৰ মেলা লাগে, ইয়াত কোনো আৱাজ (শব্দ) আদি কৰিব নালাগে। এয়াতো হৈছে পঢ়া। দূৰ-দূৰণিৰ পৰা পিতাৰ ওচৰলৈ আহে। যিসকল নিশ্চয় বুদ্ধিৰ হ’ব তেওঁলোকৰ আগলৈ গৈ তীব্ৰ আকৰ্ষণ হ’ব। এতিয়া কাৰো ইমান আকৰ্ষণ নহয় কিয়নো স্মৰণ নকৰে। যেতিয়া যাত্ৰাৰ পৰা উভতে, ঘৰৰ সমীপত আহে তেতিয়া ঘৰ স্মৃতিলৈ আহিব, ল’ৰা-ছোৱালী স্মৃতিলৈ আহিব, ঘৰ পোৱা মাত্ৰকে আনন্দেৰে আহি লগ কৰিব। আনন্দ বাঢ়ি যাব। প্ৰথমে স্ত্ৰী স্মৃতিলৈ আহিব তাৰপাচত ল’ৰা-ছোৱালী আদি স্মৃতিলৈ আহিব। তোমালোকৰ স্মৃতি উদয় হ’ব যে আমি ঘৰলৈ যাওঁ তাত পিতা আৰু সন্তানসকলহে থাকে। ডবল (দুগুণ) আনন্দ থাকে। শান্তিধাম ঘৰলৈ যাম আকৌ ৰাজধানীলৈ আহিম। মাত্ৰ স্মৰণহে কৰিব লাগে, পিতাই কয় - মনমনাভৱ। নিজকে আত্মা বুলি বুজি পিতাক আৰু উত্তৰাধিকাৰক স্মৰণ কৰা। পিতাই তোমালোক সন্তানসকলক গুল-গুল (ফুল) কৰি তুলি নয়নত বহুৱাই লগত লৈ যায়। অলপো কষ্ট নাই। যেনেকৈ মহৰ জাক যায় নহয় জানো। তোমালোক আত্মাসকলো এনেকৈ পিতাৰ সৈতে যাবাগৈ। পাৱন হ’বলৈ তোমালোকে পিতাক স্মৰণ কৰা, ঘৰক নহয়।\nপিতাৰ দৃষ্টি পোন প্ৰথমে দৰিদ্ৰ সন্তানসকলৰ প্ৰতি যায়। পিতা দৰিদ্ৰৰ কল্যাণ কৰোঁতা নহয় জানো। তোমালোকেও গাঁৱত ছাৰ্ভিচ (সেৱা) কৰিবলৈ যোৱা। পিতাই কয় - ময়ো আহি তোমালোকৰ গাঁৱক পাৰসপুৰী কৰি তোলোঁ। এতিয়াতো এইখন নৰক পুৰণি সৃষ্টি। ইয়াক নিশ্চয় ভাঙিব (নাশ কৰিব) লাগিব। নতুন সৃষ্টিত নিউ দেল্‌হী, সেয়া সত্যযুগতহে হ’ব। তাত ৰাজত্বও তোমালোকৰ হ’ব। তোমালোকৰ নিচা বাঢ়ি যায় যে আমি পুনৰ নিজৰ ৰাজধানী স্থাপন কৰিম। যেনেকৈ কল্পৰ পূৰ্বে কৰিছিলোঁ। এনেকৈ ক’বা জানো যে আমি এনেকুৱা এনেকুৱা ঘৰ সাজিম। নহয়, তোমালোক যেতিয়া তালৈ যাবা তেতিয়া অট’মেটিক (আপোনাআপুনি) তোমালোকে সাজিবলৈ লাগি যাবা কিয়নো আত্মাত সেই পাৰ্ট (ভূমিকা) নিহিত হৈ আছে। ইয়াত কেৱল পঢ়াৰ পাৰ্ট। তাত তোমালোকৰ বুদ্ধিত আপোনাআপুনি উদয় হ’ব যে আমি এনেকৈ এনেকৈ মহল সাজিম। যেনেকৈ কল্পৰ পূৰ্বে সাজিছিলা, সেয়া সাজিবলৈ লাগি যাবা। আত্মাততো আগৰ পৰাই নিহিত হৈ আছে। তোমালোকে সেয়াই মহল সাজিবা যিবোৰত তোমালোক কল্পই কল্পই থাকা। এই কথাবোৰ নতুন কোনেও বুজিব নোৱাৰে। তোমালোকে বুজি পোৱা, আমি আহোঁ, নতুন নতুন পইণ্টচ (উক্তি) শুনি ৰিফ্ৰেচ (সতেজ) হৈ যাওঁ। নতুন নতুন পইণ্টচ ওলাই থাকে, সেয়াও ড্ৰামাত নিৰ্ধাৰিত হৈ আছে।\nবাবাই কয় – সন্তানসকল, মই এই ষাঁড় গৰুত (ৰথত; ব্ৰহ্মা তনত) সদায় আৰোহণ কৰিম, ইয়াৰ পৰা মোৰ সুখৰ অনুভূতি নহয়। মইতো তোমালোক সন্তানসকলক পঢ়াবলৈ আহোঁ। এনেকুৱা নহয় যে ষাঁড়ৰ ওপৰত আৰোহণ কৰি বহি থাকোঁ। ৰাতিয়ে-দিনে ষাঁড়ৰ ওপৰত আৰোহণ হয় জানো? তেওঁৰতো চেকেণ্ডত অহা-যোৱা চলি থাকে। সদায় বহি থকা নিয়মেই নাই। পিতা কিমান দূৰৈৰ পৰা পঢ়াবৰ কাৰণে আহে, তেওঁৰ ঘৰতো সেইখন নহয় জানো। গোটেই দিন জানো শৰীৰত বহি থাকিব। তেওঁৰ সুখৰ অনুভূতিয়েই নহ’ব। যেনেকৈ সজাত ভাটৌ আৱদ্ধ হৈ যায়। মইতো এয়া (ব্ৰহ্মা তন) ঋণত লওঁ তোমালোকক বুজাবৰ কাৰণে। তোমালোকে ক’বা জ্ঞানৰ সাগৰ বাবা আমাক পঢ়াবৰ কাৰণে আহে। আনন্দত ৰোমাঞ্চিত হৈ যাব (গাৰ নোম শিয়ৰি উঠিব) লাগে। সেই আনন্দ আকৌ কম হৈ যাব লাগে জানো। এওঁ (ব্ৰহ্মা) গৰাকীতো স্থায়ীভাৱে বহি আছে। এটা ষাঁড়ত সদায় দুজন আৰোহী থাকিব জানো? শিৱবাবা থাকে নিজৰ ধামত। ইয়ালৈ আহে, আহিবলৈ দেৰি লাগে জানো। ৰকেট চোৱা কিমান দ্ৰুতবেগী হয়। আৱাজতকৈও বেগী। আত্মাও অতি সূক্ষ্ম ৰকেট হয়। আত্মাই কেনেকৈ দৌৰে, ইয়াৰ পৰা মুহূৰ্ততে লণ্ডন পায়গৈ। এক চেকেণ্ডত জীৱনমুক্তি বুলি গায়ন কৰা হৈছে। বাবা নিজেও ৰকেট হয়। তেওঁ কয় - মই তোমালোকক পঢ়াবৰ কাৰণে আহোঁ। আকৌ নিজৰ ঘৰলৈ যাওঁ। এইখিনি সময়ত বহুত বিজী (ব্যস্ত) হৈ থাকোঁ। দিব্য দৃষ্টি দাতা হওঁ, গতিকে ভক্তসকলক ৰাজী কৰিবলগীয়া হয়। তোমালোকক পঢ়াওঁ। ভক্তসকলৰ অন্তৰে বিচাৰে সাক্ষাৎকাৰ হওক বা কিবা নহয় কিবা ভিক্ষা মাগি থাকে। আটাইতকৈ বেছি ভিক্ষা জগত অম্বাৰ পৰা মাগে। তোমালোক জগত অম্বা নোহোৱা জানো। তোমালোকে বিশ্বৰ বাদশ্বাহীৰ (সাম্ৰাজ্যৰ) ভিক্ষা দিয়া। দৰিদ্ৰসকলে ভিক্ষা পায় নহয় জানো। আমিও দৰিদ্ৰ হওঁ গতিকে শিৱবাবাই স্বৰ্গৰ বাদশ্বাহী ভিক্ষা হিচাপে দি দিয়ে। ভিক্ষা আৰু অন্য একো নহয়, কেৱল কয় - পিতাক স্মৰণ কৰা তেতিয়া বিকৰ্ম বিনাশ হ’ব। শান্তিধামলৈ গুচি যাবাগৈ। মোক স্মৰণ কৰা তেনেহ’লে মই গেৰাণ্টী (প্ৰতিশ্ৰুতি) দিছোঁ তোমালোকৰ আয়ুসো দীঘলীয়া হৈ যাব। সত্যযুগত মৃত্যুৰ নামেই নাথাকে। সেইখন হৈছে অমৰলোক, তাত মৃত্যুৰ নাম নাথাকে। কেৱল এখন ছাল (এটা শৰীৰ) ত্যাগ কৰি আন এখন লয়, ইয়াক মৃত্যু বুলি ক’বা নেকি! সেইখন হৈছে অমৰপুৰী, সাক্ষাৎকাৰ হয় মই শিশু হ’মগৈ। আনন্দৰ কথা। বাবাৰ (ব্ৰহ্মাৰ) অন্তৰে বিচাৰে এতিয়া গৈ শিশু হওঁগৈ। এইটো জানে যে গ’ল্ডেন স্পুন ইন মাউথ (মুখত সোণৰ চামুচ; জন্মৰে পৰা সমৃদ্ধিশালী অৱস্থা) হ’ব। একমাত্ৰ কল্পৰ পাচত পুনৰাই লগ পোৱা পিতাৰ অতি মৰমৰ সন্তান হওঁ। পিতাই এড’প্ট কৰিছে (তুলি লৈছে)। মই কল্পৰ পাচত পুনৰাই লগ পোৱা সন্তান হওঁ সেয়েহে পিতাই কিমান মৰম কৰে। একেবাৰে প্ৰৱেশ কৰি লয়। এয়াও খেল নহয় জানো। খেলত সদায় আনন্দিত হোৱা যায়। এইটোও জানে যে নিশ্চয় বহুত ভাগ্যশালী ৰথ হ’ব। যাৰ বাবে গায়ন আছে জ্ঞানৰ সাগৰে এই ৰথত (ব্ৰহ্মা তনত) প্ৰৱেশ কৰি তোমালোকক জ্ঞান দিয়ে। তোমালোক সন্তানসকলৰ বাবে এটাই আনন্দ বহুত বেছি যে ভগৱানে আহি পঢ়ায়। ভগৱানে স্বৰ্গৰ ৰাজ্য স্থাপন কৰে। আমি তেওঁৰ সন্তান হওঁ তেন্তে আমি নৰকত কিয়! এইটো কাৰো বুদ্ধিত উদয় নহয়। তোমালোকতো ভাগ্যশালী হোৱা যে বিশ্বৰ মালিক হ’বলৈ পঢ়া। এনেকুৱা পঢ়াৰ প্ৰতি কিমান এটেনশ্বন (মনোযোগ) দিয়া উচিত। ভাল বাৰু!\n(1) এইটো ডবল (দুগুণ) আনন্দত থাকিব লাগে যে এতিয়া যাত্ৰা সম্পূৰ্ণ হ’ল - প্ৰথমে আমি নিজৰ ঘৰ শান্তিধামলৈ যাম আকৌ নিজৰ ৰাজধানীলৈ আহিম।\n(2) শিৰত জন্ম-জন্মান্তৰৰ যি পাপৰ বোজা আছে, সেয়া ভস্ম কৰিব লাগে, দেহ-অভিমানত আহি কোনো বিকৰ্ম কৰিব নালাগে।\nমনৰ স্বতন্ত্ৰতাৰ দ্বাৰা সকলো আত্মাক শান্তিৰ দান দিওঁতা মনেৰে মহাদানী হোৱা\nবন্ধনত থকা মাতৃসকল যদিও শাৰীৰিকভাৱে পৰতন্ত্ৰ কিন্তু মনেৰে যদি স্বতন্ত্ৰ হয় তেন্তে নিজৰ বৃত্তিৰ দ্বাৰা, শুদ্ধ সংকল্পৰ দ্বাৰা বিশ্বৰ বায়ুমণ্ডলক পৰিৱৰ্তন কৰাৰ সেৱা কৰিব পাৰে। এতিয়া বিশ্বক মনৰ শান্তিৰ প্ৰয়োজন। গতিকে মনেৰে স্বতন্ত্ৰ আত্মাই মনৰ দ্বাৰা শান্তিৰ ভায়ব্ৰেশ্বন (প্ৰকম্পন) বিয়পাব পাৰে। শান্তিৰ সাগৰ পিতাৰ স্মৃতিত থাকিলে অট’মেটিক (আপোনাআপুনি) শান্তিৰ কিৰণ বিয়পে। এনেদৰে শান্তিৰ দান দিওঁতাসকলহে মনেৰে মহাদানী হয়।\nস্নেহ ৰূপৰ অনুভৱতো শুনোৱা এতিয়া শক্তি ৰূপৰ অনুভৱ শুনোৱা।


Ac Fresh in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Ac Fresh ar byavahar, ppali, parshwakriya, upkaar, kriya-pratikriya aaru satarkatabani\nAc Fresh की जानकारी\nAc Fresh ৰ লাভ আৰু ব্যৱহাৰসমূহ- AC Fresh Liquid Benefits & Uses in Assamese- Ac Fresh ar laabh aaru byavaharsamuh\nAc Fresh ৰ পালি আৰু সেয়া কেনেদৰে ল'ব- AC Fresh Liquid Dosage & How to Take in Assamese - Ac Fresh ar paali aaru xeya kenedore lobo\nAc Fresh ৰ পাৰ্শ্চক্ৰিয়াসমূহ- AC Fresh Liquid Side Effects in Assamese- Ac Fresh ar parshwakriyasamuh\nAc Fresh সংক্ৰান্ত সতৰ্কতাবাণীসমূহ- AC Fresh Liquid Related Warnings in Assamese- Ac Fresh xonkranta xatarkatabanisamuh\nঅইন দৰৱৰ সৈতে Ac Freshৰ গুৰুতৰ ক্ৰিয়া-প্ৰতিক্ৰিয়া- Severe Interaction of AC Fresh Liquid with Other Drugs in Assamese- Oinor xoite Ac Fresh ar gurutor kriya-pratikriya\nAc Fresh মতভেদসমূহ- AC Fresh Liquid Contraindications in Assamese- Ac Fresh nishedhsamuh\nAc Fresh ৰ বিষয়ে সততে সোধা প্ৰশ্নসমূহ- Frequently asked Questions about AC Fresh Liquid in Assamese- Ac Fresh ar bikhoye satate xodha prashnasamuh\nখাদ্য আৰু মদৰ সৈতে Ac Fresh ক্ৰিয়া-প্ৰতিক্ৰিয়া- AC Fresh Liquid Interactions with Food and Alcohol in Assamese- khadya aaru modor xoite Ac Fresh kriya-pratikriya\nAc Fresh ৰ লাভ আৰু ব্যৱহাৰসমূহ - AC Fresh Liquid Benefits & Uses in Assamese - Ac Fresh ar laabh aaru byavaharsamuh\nAc Fresh তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAc Fresh ৰ পালি আৰু সেয়া কেনেদৰে ল'ব - AC Fresh Liquid Dosage & How to Take in Assamese - Ac Fresh ar paali aaru xeya kenedore lobo\nAc Fresh-ৰ উপাদানসমূহ - AC Fresh Liquid Active Ingredients in Assamese - Ac Fresh-ar upadaansamuh\nAc Fresh ৰ পাৰ্শ্চক্ৰিয়াসমূহ - AC Fresh Liquid Side Effects in Assamese - Ac Fresh ar parshwakriyasamuh\nগৱেষণাৰ ভিত্তিত, Ac Fresh ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAc Fresh সংক্ৰান্ত সতৰ্কতাবাণীসমূহ - AC Fresh Liquid Related Warnings in Assamese - Ac Fresh xonkranta xatarkatabanisamuh\nAc Fresh-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই AC Fresh Liquid পাৰ্শ্ব-প্ৰতিক্ৰিয়াৰ কখা চিন্তা নকৰাকৈ গ্ৰহণ কৰিব পাৰে।\nAc Fresh-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত AC Fresh Liquidৰ পাৰ্শ্ব-প্ৰতিক্ৰিয়াৰ বিষয়ে জনা নাযায়। কাৰণ এইটো বিষয়ৰ ওপৰত গৱেষনা কৰা হোৱা নাই।\nবৃক্কত Ac Fresh কি প্ৰভাৱ দেখা গৈছে?\nবৃক্কত AC Fresh Liquidৰ প্ৰভাৱ সুতীব্ৰ হব পাৰে। চিকিতসকৰ পৰামৰ্শ নোহোৱাকৈ গ্ৰহণ কৰা সুৰক্ষিত নহয়।\nযকৃতত Ac Fresh কি প্ৰভাৱ দেখা গৈছে?\nAC Fresh Liquidএ আপোনাৰ কলিজা ৰ ক্ষেত্ৰত সুতীব্ৰ প্ৰভাৱ দেখুৱাব পাৰে, গতিকে আপোনাৰ চিকিতসকৰ পৰামৰ্শ নোহোৱাকৈ গ্ৰহণ নকৰিব।।\nহৃদযন্ত্ৰৰ ক্ষেত্ৰত Ac Fresh ৰ কি প্ৰভাৱ দেখা গৈছে?\nAC Fresh Liquidৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Ac Freshৰ গুৰুতৰ ক্ৰিয়া-প্ৰতিক্ৰিয়া - Severe Interaction of AC Fresh Liquid with Other Drugs in Assamese - Oinor xoite Ac Fresh ar gurutor kriya-pratikriya\nAc Fresh তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAc Fresh মতভেদসমূহ - AC Fresh Liquid Contraindications in Assamese - Ac Fresh nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Ac Fresh লোৱা অনুচিত যাতে -\nAc Fresh ৰ বিষয়ে সততে সোধা প্ৰশ্নসমূহ - Frequently asked Questions about AC Fresh Liquid in Assamese - Ac Fresh ar bikhoye satate xodha prashnasamuh\nএই Ac Fresh-এ অভ্য়াস বা নিচাৰ সৃষ্টি কৰে নেকি?\nনহয়, AC Fresh Liquid আসক্তি সৃষ্টি কাৰক বুলি কোনো সাক্ষ্য নাই।\nহয়, AC Fresh Liquid লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nAC Fresh Liquid লোৱাৰ পিছত কোনো পাৰ্শ্চক্ৰিয়া নাই।\nনহয়, মানসিক ৰোগৰ চিকিত্সাৰ ক্ষেত্ৰত AC Fresh Liquid ব্যৱহৃত নহয়।\nখাদ্য আৰু মদৰ সৈতে Ac Fresh ক্ৰিয়া-প্ৰতিক্ৰিয়া - AC Fresh Liquid Interactions with Food and Alcohol in Assamese - khadya aaru modor xoite Ac Fresh kriya-pratikriya\nখাদ্য আৰু Ac Freshৰ ক্ৰিয়া-প্ৰতিক্ৰিয়া\nখাদ্যৰ সৈতে AC Fresh Liquidৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Ac Freshৰ মাজৰ প্ৰতিক্ৰিয়া\nমদ আৰু AC Fresh Liquid একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nAc Fresh ৰ অনুকল্প - Substitutes for AC Fresh Liquid in Assamese\nআপুনি বা আপোনাৰ পৰিয়ালৰ কোনোবাই Ac Fresh লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Ac Fresh ব্যৱহাৰ কৰিছিল নেকি?\nআপুনি কিমান পৰিমাণে Ac Fresh সেৱন কৰিছিল?\nআপুনি Ac Fresh ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Ac Fresh সেৱন কৰে?


ত্যাগ (কথা-কবিতা) -ৰিদিপ কুমাৰ নাথ - সাহিত্য ডট অৰ্গ\nত্যাগ (কথা-কবিতা) -ৰিদিপ কুমাৰ নাথ\n-ৰিদিপ কুমাৰ নাথ\nআনোঁ বুলিয়েই আনিব পৰাহেঁতেন খেপিয়াই, পৃথিৱীৰ প্ৰত্যেকখন মুখতেই জ্বলিলহেঁতেন পোহৰ ! থপিয়াব বিচাৰোতেই উজ্বলতা, নপৰিলহেঁতেন সৰি কাৰোবাৰ মুখৰ শেৱালি ! প্ৰিয় হ’ল বুলিয়েইতো সকলোৰে পদুলিত নসৰে শেৱালি ! তোৰ মুখত গুজি তৰা, বিচাৰিলেওতো গাব নোৱাৰিব পাৰে কোনোবাই ফাগুণৰ গান ! কোনেনো নিবিচাৰে হেঁপাহৰ ক’হিনুৰ ? তোৰ মুখত ক’হিনুৰ গুজি সি চোমালিয়াৰ ভাত খায়; এয়াতো নহয় কোনো তেজিমলাৰ কাহিনী !\n“তেজিমলা এতিয়া বহু দূৰ”, কোনোবাই কৈছিল । আইতা নাছিল সেয়া । যান্ত্ৰিকতাৰ পৃথিৱীত কক্‌বকাব নিবিচৰা আইতা এতিয়া বহু দূৰ । অশান্তিৰ পৰিসীমাৰ বাহিৰত উৰি চাবলৈ জগা হেঁপাহবোৰে বাধ্য কৰায় কেতিয়াবা কথা পাতিবলৈ আইতাৰ স’তে । এইবোৰ জোনাক নিশাৰ কথা নে জোনাক বিচৰা নিশাৰ কথা ? অপ্ৰাসঙ্গিক । জোনৰ ওচৰত থাকিলেই কাৰোবাৰ দেহত জোনাক গলিব বুলিতো ন দি ক’ব নোৱাৰে আপুনি, যিদৰে সৰি পৰাৰ আগতে ন দি ক’ব পৰা নোৱাৰে শেৱালিজোপাই, অদূৰতম ভৱিষ্যতৰ সেয়া কোনপাহ তলসৰা শেৱালি ।\nবোৱাৰী চোতালত নিয়ৰবোৰে হেনো কৈছিল, “কাৰোবাৰ হাতত মালা গুজি সুখী নহয় তলসৰা শেৱালী । কিন্তু সুখী হৈ দুখী কৰাৰ হেঁপাহত ভীস্ম প্ৰতিজ্ঞা কৰা হ’লে দুৱৰিৰ ঠাইত গজিলহেঁতেন হয়তো কেইটামান শুকান উল্কাপিণ্ড ! সেই বাবেই জীয়াই আছে পৃথিৱী ।”\nকি নাম সেই প্ৰতিজ্ঞাৰ ? আইতাই দিয়া নাছিল সেই নাম, ত্যাগ তাৰ বিপৰীত নাম ।\n← জেৰেঙা কেনে আছ তই ! -(ৰ’দালি সপোন বুঢ়াগোহাঞি)\nপ্ৰেম (নিবেদিতা হাজৰিকা ) →\nব’হাগ (মনোজ মন কলিতা)\nবৰষুণ ( দীপাঞ্জলি পাঠক )\nশৰত মোৰ নিচেই আপোন (ৰশ্মিৰেখা দাস)\nদুৰবল কৰি তুলিব পাৰে\nআলসুৱা হব পাৰে\nকঠিন মনৰ মানুহ জন…..\nজন অৰণ্যৰ মাজত নিজক শেৰোৱাই\nপথ বিচাৰি সাবাতুৰি খাই\nসন্ধানসীহ হব পাৰে……\nবাতৰি কাকতৰ পৃস্ঠাত\nএটা খৱৰ হব পাৰে\nএজুৰি চকুৰ ঠিকনা বিচাৰি\nকত বা শেৰাল\nগভীৰ বিস্বাস যত\nএটা সপোনৰ জন্ম\nআপোন হোৱাৰ সময়\nদুচকুৰ পৰা চাৰিচকু\nনিজতকৈও আপোন বুলি ভৱাজনৰ\nনিজক হেৰোৱাই পোৱা নাই যিজনে\nতেওঁ বুজিব নোৱাৰিৱ\nদুচকুৰ গভীৰতাৰ অথ… … যদুমণি.20.02.2012


যোৱে3- ইণ্ডিয়ান ৰিভাইচ ভাৰচন (IRV) আচামিচ - 2019\n1চোৱা, সেইবোৰ দিনত আৰু সময়ত, মই যিহূদাৰ আৰু যিৰূচালেমৰ বন্দী-অৱস্থাত থকা লোকসকলক ঘূৰাই আনিম,\n2মই সকলো জাতিক গোটাই যিহোচাফটৰ উপত্যকালৈ নমাই আনিম। সেই ঠাইত মই তেওঁলোকৰ বিচাৰ কৰিম, কিয়নো মোৰ প্ৰজাবোৰক আৰু মোৰ যি উত্তৰাধিকাৰ স্বৰূপ ইস্ৰায়েলক তেওঁলোকে জাতিবোৰৰ মাজত ছিন্ন-ভিন্ন কৰিলে, আৰু তেওঁলোকে মোৰ দেশ ভাগ বাঁটি ল’লে।\n3তেওঁলোকে মোৰ প্ৰজাসকলৰ কাৰণে চিঠি খেলালে, ল’ৰাক বিক্রী কৰি তাৰ সলনি বেশ্যা ল’লে, আৰু ছোৱালীক বিক্রী কৰি পান কৰিবৰ অভিপ্ৰায়েৰে দ্ৰাক্ষাৰস কিনিলে।\n4এতিয়া তোমালোকে মোৰ প্রতি কিয় খং কৰিছা, হে তূৰ, চীদোন আৰু পলেষ্টিয়াসকলৰ আটাই অঞ্চল? তোমালোকে মোক ক্ষতিপূৰণ দিয়া নে? যদি তোমালোকে মোক ক্ষতিপূৰণ দিয়া, তেতিয়া হ’লে মই অতি শীঘ্ৰে বেগেৰে গৈ তোমালোকে দিয়া ক্ষতিপূৰণৰ প্ৰতিফল তোমালোকৰ মূৰৰ ওপৰত দিম।\n5কিয়নো তোমালোকে মোৰ ৰূপ আৰু সোণ নিলা, আৰু তোমালোকৰ মন্দিৰবোৰলৈ মোৰ উত্তম উত্তম মনোহৰ বস্তুবোৰ লৈ গলা।\n6তোমালোকে যিহূদা আৰু যিৰূচালেমৰ সন্তান সকলক গ্ৰীকসকলৰ ওচৰত বিক্ৰী কৰিলা যাতে তেওঁলোকে তেওঁলোকক দেশৰ পৰা অপসাৰণ কৰি দূৰলৈ নিয়াৰ নিৰ্দেশ দিব পাৰে।\n7কিন্তু চোৱা, যি ঠাইত তোমালোকে তেওঁলোকক বিক্ৰী কৰিলা, সেই ঠাইৰ পৰা নিজ ঠাইলৈ ঘূৰিবলৈ মই তেওঁলোকক উদ্ধাৰ কৰিম, আৰু তোমালোকৰ প্ৰতিকাৰৰ প্ৰতিফল মই তোমালোকৰ মূৰৰ ওপৰত দিম।\n8আৰু তোমালোকৰ পো-জীবোৰক যিহূদাৰ সন্তান সকলৰ হাতত বিক্ৰী কৰিম। তেওঁলোকে দূৰত থকা জাতি চিবায়ীয়া লোকসকলৰ ওচৰত তেওঁলোকক বিক্ৰী কৰিব। কিয়নো যিহোৱাই এই কথা ক’লে।\n9তোমালোকে জাতি সমূহৰ মাজত এই কথা ঘোষণা কৰা: ‘যুদ্ধ কৰিবলৈ সাজু হোৱা, বীৰ লোকসকলক জাগ্ৰত কৰা, তেওঁলোকক ওচৰলৈ আনা, আৰু আটাই ৰণুৱা উপস্থিত হওঁক।\n10তোমালোকে তোমালোকৰ নাঙলৰ ফাল পিটি তৰোৱাল, আৰু তোমালোকৰ কলম দিয়া কটাৰী পিটি যাঠী গঢ়োৱা। “মই শক্তিশালী”, এই বুলি দুৰ্ব্বল সকলে কওঁক।\n11হে চাৰিওফালে থকা জাতি সমূহ, অগ্ৰসৰ হোৱা আৰু আহা, হে যিহোৱা, তোমাৰ বীৰসকলক সেই ঠাইলৈ নমাই আনা।\n12জাতি সমূহ নিজে জাগি উঠক, আৰু যিহোচাফটৰ উপত্যকালৈ আহক; কিয়নো মই সেই ঠাইত চাৰিওফালে থকা জাতি সমূহৰ বিচাৰ কৰিবলৈ বহিম।\n13তোমালোকে কাঁচি লগোৱা, কিয়নো শস্য পকিল। আহাঁ দ্ৰাক্ষাকুণ্ড গচকা, কিয়নো দ্ৰাক্ষাকুণ্ড পৰিপূৰ্ণ হৈছে, আৰু ৰসৰ আধাৰবোৰ উপচি পৰিছে, কিয়নো তেওঁলোকৰ দুষ্টতা অধিক।”\n14তাত আলোড়ন হৈছে। সোধ-বিচাৰ কৰা উপত্যকাত আলোড়ন হৈছে।। কিয়নো সোধ-বিচাৰৰ উপত্যকাত দণ্ড দিব লগা যিহোৱাৰ দিন ওচৰ হৈছে।\n15সূৰ্য আৰু চন্দ্ৰ অন্ধকাৰ হৈছে, আৰু তৰাবোৰে নিজৰ পোহৰ নিদিয়া হৈছে।\n16যিহোৱাই চিয়োনৰ পৰা গৰ্জ্জন কৰিব, আৰু যিৰূচালেমৰ পৰা নিজৰ মাত শুনাব। আকাশ-মণ্ডল আৰু পৃথিৱী কঁপিব, কিন্তু যিহোৱা নিজ প্ৰজাসকলৰ আশ্ৰয় আৰু ইস্ৰায়েলৰ সন্তান সকলৰ কোঁঠস্বৰূপ হ’ব।\n17“তেতিয়া মই যে মোৰ পবিত্ৰ পৰ্ব্বত চিয়োনত বাস কৰোঁতা তোমালোকৰ ঈশ্বৰ যিহোৱা, সেই বিষয়ে তোমালোকে জানিবা। তেতিয়া যিৰূচালেম পবিত্ৰ হ’ব, আৰু কোনো বিদেশী সৈন্য দলে তাৰ মাজেদি পুনৰ অহা-যোৱা কৰিব নোৱাৰিব।\n18সেই দিনা পৰ্ব্বতবোৰৰ পৰা নতুন দ্ৰাক্ষাৰস টোপা-টোপে পৰিব, ওখ পৰ্ব্বতবোৰৰ পৰা গাখীৰৰ সূঁতী বৈ যাব, যিহূদাৰ আটাই জুৰিবোৰৰ পানী বৈ যাব, আৰু যিহোৱাৰ গৃহৰ পৰা এটা ভুমুক ওলাই চিটীমৰ উপত্যকাত পানী দিব।\n19যিহূদাৰ সন্তানসকলক কৰা অত্যাচাৰৰ কাৰণে মিচৰ ধ্বংসস্থান হ’ব, আৰু ইদোম ধ্বংস-অৰণ্য হ’ব, কিয়নো তেওঁলোকে নিজৰ দেশতে নিৰ্দ্দোষীৰ ৰক্তপাত কৰিলে।\n20কিন্তু যিহূদী চিৰকাললৈকে, আৰু যিৰূচালেম পুৰুষানুক্ৰমে থাকিব।\n21মই তেওঁলোকৰ যি ৰক্তপাতৰ প্ৰতিকাৰ সধা নাই, সেই ৰক্তপাতৰ প্ৰতিকাৰ সাধিম,” কিয়নো যিহোৱাই চিয়োনত বাস কৰিছে।\n< যোৱে 2


"বাইক", "স্কুটি" বনাম বৰ্তমানৰ কলেজীয়া ছাত্ৰ-ছাত্ৰী-(হাচান উল্লাহ) - সাহিত্য ডট অৰ্গ\nবিদ্যায়তনিক ক্ষেত্ৰত আজিৰ ছাত্ৰ-ছাত্ৰীসকল কিমান সচেতন? কলেজলৈ বুলি ঘৰৰ পৰা ওলাই যোৱা ছাত্ৰজন বা ছাত্ৰীগৰাকী প্ৰকৃততেই কলেজলৈ যায় নে? নিৰ্দিষ্ট সময়ৰ ক্লাছকেইটা কৰেগৈ নে? কিজানি নকৰে!! ঘৰত পিতৃ-মাতৃয়ে আথে-বেথে কলেজলৈ বুলি নিজ সন্তানক আগবঢ়াই দিয়া মুৰ্হূতত সন্তানে শিক্ষাগ্ৰহণৰ বাদে যে বেলেগ কিবা কামত ব্যস্ত হ’ব পাৰে, সেয়া কেতিয়াও কল্পনা নকৰে। কিন্তু অতি পৰিতাপৰ কথা আজিৰ ৮০% সন্তানে পিতৃ-মাতৃৰ চকুৰ আঁতৰ হোৱাৰ লগে লগেই তেওঁলোকৰ আশাক নস্যাৎ কৰিবলৈ কুণ্ঠাবোধ নকৰে। সৰহ সংখ্যক ছাত্ৰ-ছাত্ৰীক দেখা যায় “বাইক” বা “স্কুটি” লৈ কলেজৰ সময়খিনি যেনিয়ে তেনিয়ে ঘুৰি ফুৰা। কলেজ খোলা দিনতো “ফাষ্ট-ফুড” বা “ৰেষ্টুৰা” বিলাকত ঘণ্টা-ঘণ্টা ধৰি ছাত্ৰ-ছাত্ৰীৰ ভিৰ বা “ভাল” শব্দত আড্ডা (খোৱাৰ বাবে প্ৰয়োজনীয় সময়তকৈ ৪-৫ গুণ বেছি)। আচৰিত কথা এয়ে যে “বাইক” বা “স্কুটি”ৰ পাছত “ফাষ্ট-ফুড” বা “ৰেষ্টুৰা”ৰ কাষৰ আসনত বিপৰীত লিংগকহে সাধাৰণতে প্ৰত্যক্ষ কৰা যায়, তাত যেন সম-লিংগৰ উপস্থিতি নিষিদ্ধ!\nএনে ছাত্ৰ-ছাত্ৰীৰ “বাইক” বা “স্কুটি”ৰ গতিবেগ দেখিলে বাটৰুৱাই পথৰ কাষৰ দুবৰিত নুঠিলে উপাই নাই। পাছৰ আসনৰ প্ৰেয়সী (তথাকথিত গাৰ্ল ফ্ৰেণ্ড)ক “ইম্প্ৰেছ” কৰাৰ তাগিদাত লাগে কাৰোবাৰ প্ৰাণ ল’ব নতুবা নিজে শ্বহীদ হ’ব। তাতোকৈ আচৰিত কথা যাতায়তৰ নিয়ম নজনা সৰহ সংখ্যক ছাত্ৰ-ছাত্ৰীৰ প্ৰয়োজনীয় অনুজ্ঞা-পত্ৰও নাই। “স্কুটি” চলাবলৈ লোৱা বহু ছাত্ৰীয়ে “ট্ৰেফিক”ৰ ৰঙা লাইটটোৰ অৰ্থও বুজিও নাপায়। কেৱল বুজি পায় পথাচাৰীৰ গাত বা লগাকৈ তীব্ৰবেগত বাহন চলোৱাটো, যিটো আজিকালি “ফেশ্যন”ত পৰিণত হৈছে। অভিভাৱকসকলেও সন্তানৰ প্ৰতি মৰম আকুলতা প্ৰদৰ্শনৰ প্ৰথম আহিলাৰূপে “বাইক” বা “স্কুটি” এখন উপহাৰ দিয়াটোকেই বুজি পোৱা হ’ল। বয়সৰ কথা ভৱাৰ অৱকাশ নাই। “বাইক” বা “স্কুটি” এখন দি দিলেই যেন শিক্ষাগ্ৰহণৰ বাবে পালন কৰিবলগীয়া আটাইতকৈ ডাঙৰ দায়িত্বটো পালন কৰিলে, তেনে এটা ভাব পোষণ কৰে। কিন্তু সেই “বাইক” বা “স্কুটি”খন লৈ সন্তান কলৈ গৈছে, কি কৰিছে, দিনটোৰ ক্লাছকেইটা ঠিকমতে কৰিছেনে, সেই খবৰ ৰখাৰ সময় কিন্তু তেনে অভিভাৱকৰ নাই।\nনিয়মৰ প্ৰয়োজন আছে। অনুশাসনৰ প্ৰয়োজন আছে। সময় এতিয়াও উকলি যোৱা নাই। কলেজ কৰ্তৃপক্ষই এই ক্ষেত্ৰত কিছুমান নিয়ম প্ৰবৰ্তনত গুৰুত্ব আৰোপ কৰক। অভিভাৱকসকলক একোখনকৈ ৰেজিষ্টাৰ দিয়ক য’ত তেওঁলোকে প্ৰতিদিনে সন্তান কিমান সময়ত কলেজলৈ ওলাইছে, কোন সময়ৰ ক্লাছ কৰাৰ উদ্দেশ্যে গৈছে, কলেজলৈ যোৱাৰ মাধ্যম হিচাপে কি লৈ গৈছে তথা কিমান সময়ত ঘৰলৈ উভতি আহিছে আদি নথিভুক্ত কৰক। একেধৰণেৰে কলেজ কৰ্তৃপক্ষয়ো ছাত্ৰ বা ছাত্ৰীগৰাকী কিমান সময়ত কলেজত উপস্থিত হৈছে, দিনটোত কিমান ক্লাছ কৰিছে, দিনটোৰ সময়ছোৱা কলেজৰ সীমাৰ ভিতৰতেই আছে নে নাই আৰু কিমান সময়ত ঘৰলৈ বুলি উভতি গৈছে সেই সকলো তথ্য নথিভুক্ত কৰক। প্ৰতি মাহৰ এটা নিৰ্দিষ্ট তাৰিখত অভিভাৱকসকলৰ সৈতে একোখন বাধ্যতামুলক সভা পাতক, য’ত অভিভাৱক আৰু কলেজৰ দুয়োখিনি নথিৰ সামঞ্জস্যতা সম্পৰ্কে বিশদ পৰ্যালোচনা হওক। প্ৰথম অৱস্থাত এই প্ৰক্ৰিয়াটো অলপ জটিল যেন লাগিব, কিন্তু লাহে লাহে ইয়াৰ এটা ভাল প্ৰভাৱ দেখিবলৈ পোৱা যাব। ছাত্ৰ-ছাত্ৰীসকলে অনুশাসন শিকিব তথা নিজৰ জীৱনটোক এটা লক্ষ্যলৈ আগবঢ়াই নিয়াত সফল হ’ব। কলেজলৈ বুলি ওলাই অহা উদ্দেশ্যৰ এটা সৎ আৰু সুদুৰপ্ৰসাৰী ফল সকলোৰে দৃষ্টিগোচৰ হ’ব।\n(এয়া সম্পূৰ্ণ মোৰ মতামত, কিবা ভুল হোৱাতো অস্বভাৱিক নহয়। সকলো সুহৃদৰ মতামত বিচাৰিম…..)


Olbid in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Olbid ar byavahar, ppali, parshwakriya, upkaar, kriya-pratikriya aaru satarkatabani\nOlbid की जानकारी\nOlbid ৰ লাভ আৰু ব্যৱহাৰসমূহ- Olbid Benefits & Uses in Assamese- Olbid ar laabh aaru byavaharsamuh\nOlbid ৰ পালি আৰু সেয়া কেনেদৰে ল'ব- Olbid Dosage & How to Take in Assamese - Olbid ar paali aaru xeya kenedore lobo\nOlbid ৰ পাৰ্শ্চক্ৰিয়াসমূহ- Olbid Side Effects in Assamese- Olbid ar parshwakriyasamuh\nOlbid সংক্ৰান্ত সতৰ্কতাবাণীসমূহ- Olbid Related Warnings in Assamese- Olbid xonkranta xatarkatabanisamuh\nঅইন দৰৱৰ সৈতে Olbidৰ গুৰুতৰ ক্ৰিয়া-প্ৰতিক্ৰিয়া- Severe Interaction of Olbid with Other Drugs in Assamese- Oinor xoite Olbid ar gurutor kriya-pratikriya\nOlbid মতভেদসমূহ- Olbid Contraindications in Assamese- Olbid nishedhsamuh\nOlbid ৰ বিষয়ে সততে সোধা প্ৰশ্নসমূহ- Frequently asked Questions about Olbid in Assamese- Olbid ar bikhoye satate xodha prashnasamuh\nখাদ্য আৰু মদৰ সৈতে Olbid ক্ৰিয়া-প্ৰতিক্ৰিয়া- Olbid Interactions with Food and Alcohol in Assamese- khadya aaru modor xoite Olbid kriya-pratikriya\nOlbid ৰ লাভ আৰু ব্যৱহাৰসমূহ - Olbid Benefits & Uses in Assamese - Olbid ar laabh aaru byavaharsamuh\nOlbid তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nOlbid ৰ পালি আৰু সেয়া কেনেদৰে ল'ব - Olbid Dosage & How to Take in Assamese - Olbid ar paali aaru xeya kenedore lobo\nOlbid-ৰ উপাদানসমূহ - Olbid Active Ingredients in Assamese - Olbid-ar upadaansamuh\nOlbid ৰ পাৰ্শ্চক্ৰিয়াসমূহ - Olbid Side Effects in Assamese - Olbid ar parshwakriyasamuh\nগৱেষণাৰ ভিত্তিত, Olbid ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nOlbid সংক্ৰান্ত সতৰ্কতাবাণীসমূহ - Olbid Related Warnings in Assamese - Olbid xonkranta xatarkatabanisamuh\nOlbid-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Olbidৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nOlbid-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nOlbid এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Olbid কি প্ৰভাৱ দেখা গৈছে?\nOlbidৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Olbid কি প্ৰভাৱ দেখা গৈছে?\nকলিজা ৰ বাবে Olbid কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Olbid ৰ কি প্ৰভাৱ দেখা গৈছে?\nOlbidৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Olbidৰ গুৰুতৰ ক্ৰিয়া-প্ৰতিক্ৰিয়া - Severe Interaction of Olbid with Other Drugs in Assamese - Oinor xoite Olbid ar gurutor kriya-pratikriya\nOlbid তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nOlbid মতভেদসমূহ - Olbid Contraindications in Assamese - Olbid nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Olbid লোৱা অনুচিত যাতে -\nOlbid ৰ বিষয়ে সততে সোধা প্ৰশ্নসমূহ - Frequently asked Questions about Olbid in Assamese - Olbid ar bikhoye satate xodha prashnasamuh\nএই Olbid-এ অভ্য়াস বা নিচাৰ সৃষ্টি কৰে নেকি?\nহয়, Olbidক আসক্তি হিচাপে জনা যায়। আপোনাৰ ডাক্তৰৰ পৰামৰ্শতহে এয়া লওক।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Olbid লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, আপুনি ডাক্তৰৰ পৰামৰ্শৰ পিছতহ Olbid লোৱাটো নিৰাপদ।\nনহয়, Olbidয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Olbid ক্ৰিয়া-প্ৰতিক্ৰিয়া - Olbid Interactions with Food and Alcohol in Assamese - khadya aaru modor xoite Olbid kriya-pratikriya\nখাদ্য আৰু Olbidৰ ক্ৰিয়া-প্ৰতিক্ৰিয়া\nখাদ্যৰ সৈতে Olbid লোৱাৰ ফলত গুৰুতৰ পাৰ্শ্চক্ৰিয়াৰ সৃষ্টি হ'ব পাৰে। আপোনাৰ ডাক্তৰৰ সৈতে আলোচনা কৰক।\nমদ আৰু Olbidৰ মাজৰ প্ৰতিক্ৰিয়া\nমদ আৰু Olbid একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nOlbid ৰ অনুকল্প - Substitutes for Olbid in Assamese\nOlbid ৰ মূল্য আৰু পেকৰ চাইজ - Olbid Price and Pack Size in Assamese - Olbid ar mulya aaru pakor size\nআপুনি বা আপোনাৰ পৰিয়ালৰ কোনোবাই Olbid লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Olbid ব্যৱহাৰ কৰিছিল নেকি?\nআপুনি কিমান পৰিমাণে Olbid সেৱন কৰিছিল?\nআপুনি Olbid ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Olbid সেৱন কৰে?


BTC নিৰ্বাচনৰ ফলাফলঃ কোনে মাৰিব শেষ হাঁহি? দুৰ্গ অক্ষত থাকিবনে হাগ্ৰামাৰ? সঁচা হ’ব নেকি হিমন্তৰ ভৱিষ্যতবাণী? who-will-form-government-in-btc-counting-begin-from-8-am-today– News18 assam\nBTC নিৰ্বাচনৰ ফলাফলঃ কোনে মাৰিব শেষ হাঁহি? দুৰ্গ অক্ষত থাকিবনে হাগ্ৰামাৰ? সঁচা হ’ব নেকি হিমন্তৰ ভৱিষ্যতবাণী?\nপুৱা ৮ বজাৰ পৰা আৰম্ভ হ’ব বিচিটি নিৰ্বাচনৰ ভোটগণনা।\nLast Updated : December 12, 2020, 07:29 IST\nকোন মাৰিব বিটিচি নিৰ্বাচনত শেষ হাঁহি? অক্ষত থাকিবনে হাগ্ৰামা মহিলাৰীৰ দুৰ্গ? সঁচা হ’ব নেকি মন্ত্ৰী হিমন্ত বিশ্ব শৰ্মাৰ ভৱিষ্যতবাণী? এইবাৰ বিটিচি নিৰ্বাচনৰ প্ৰচাৰত দেখিবলৈ পোৱা গৈছিল নৃত্যগীত সকলো। নাছিল বিশেষ উন্নয়নৰ কথা। মন্ত্ৰী হিমন্ত বিশ্ব শৰ্মাই এইবাৰ ১২ৰ পৰা ১৬ খন আসন বিজেপিয়ে দখল কৰিব বুলি উল্লেখ কৰিছে। ইফালে হাগ্ৰামা মহিলাৰীও সম্পূৰ্ণ আত্মবিশ্বাসী চৰকাৰ গঠন কৰাক লৈ।\n১০টা ষ্ট্ৰংৰুমত এতিয়া বন্দী ২৪১জন প্ৰাৰ্থীৰ ভাগ্য৷ ৭ আৰু ১০ ডিচেম্বৰত দুটা পৰ্যায়ত অনুষ্ঠিত হৈ যোৱা BTCৰ নিৰ্বাচনৰ বেলট বক্সসমূহ নিশ্ছিদ্ৰ নিৰাপত্তাৰ মাজত ৰখা হৈছে ষ্ট্ৰংৰুমত৷ কাইলৈ পুৱা ৮ বজাৰ লগে লগে খোলা হ'ব এই ষ্ট্ৰংৰুমসমূহ৷ আৰম্ভ হ'ব বেলট গণনা পৰ্ব৷ কোকৰাঝাৰৰ তিনিটা মহকুমা ক্ৰমে কোকৰাঝাৰ, পৰ্বতঝোৰা আৰু গোসাঁইগাঁৱত চলিব ভোটগণনা৷ চিৰাঙৰ দুটা, বাক্সাৰ তিনিটা আৰু ওদালগুৰিৰ দুটা ভোটগণনা কেন্দ্ৰত চলিব এই ভোটগণনা৷\nভোটগণনাৰ সময়ত যাতে কোনোধৰণৰ অপ্ৰীতিকৰ পৰিস্থিতিৰ উদ্ভৱ নহয়, তাৰ প্ৰতি লক্ষ্য ৰাখি বিশেষ নিৰাপত্তা ব্যৱস্থাও কৰিছে অসম আৰক্ষীয়ে৷ এইক্ষেত্ৰত BTCত বাহৰ পাতি থকা অসম আৰক্ষীৰ আইন-শৃংখলা শাখাৰ অতিৰিক্ত আৰক্ষী সঞ্চালক প্ৰধান জি পি সিঙে নিজে নিৰাপত্তাৰ দিশটো তদাৰক কৰি আছে৷\nকিন্তু কাইলৈ পুৱা ৮ বজাৰ পৰা আৰম্ভ হ'বলগীয়া ভোটগণনা কালিয়েই শেষ হোৱাৰ সম্ভাৱনা নাই ৷ কিয়নো বেলটত যিহেতু ভোটগ্ৰহণ হৈছে; সেই হিচাপত বেলট গণনা প্ৰক্ৰিয়া দীঘলীয়া হোৱাটো নিশ্চিত৷ উল্লেখযোগ্য যে প্ৰথম পৰ্যায়ৰ নিৰ্বাচনত ৭৭.০১% ভোটদান আৰু দ্বিতীয় পৰ্যায়ত ৭৯.৯০% ভোটদান কৰে ভোটাৰ ৰাইজে৷\nএতিয়া কথা হ'ল কোনে মাৰিব শেষ হাঁহি? কোনে গঠন কৰিব BTCৰ চৰকাৰ? চৰ্তুথবাৰৰ বাবে গঠন কৰিব পাৰিবনে হাগ্ৰামা মহিলাৰীয়ে BTCত চৰকাৰ? নে প্ৰমোদ বড়োৰ UPPL দলে দখল কৰিব BTCৰ শাসনৰ বাঘজৰী? সেয়া ভোটগণনাৰ অন্ততহে স্পষ্ট হ'ব৷ ভোটদান হৈ যোৱাৰ পিছত কিন্ত BPF মুৰব্বী হাগ্ৰামা মহিলাৰীয়ে ৩১খন আসন BPFএ পাব বুুুলি দাবী কৰিছে৷ UPPLৰ সভাপতি প্ৰমোদ বড়োয়ে ২৮খন আসন পাব বুলি দাবী কৰিছে৷ একেদৰে NEDAৰ আহ্বায়ক হিমন্ত বিশ্ব শৰ্মাই BJP–এ ১২ৰ পৰা ১৬খন আসন পাব বুলি দাবী কৰিছে৷ একেদৰে কংগ্ৰেছ আৰু AIUDFয়েও তেওঁলোকৰ অবিহনে কোনেও চৰকাৰ গঠন কৰিব নোৱাৰে বুলি দাবী কৰিছে৷\nFirst published: December 12, 2020, 07:29 IST\nBTC ElectionHagrama MahilaryHimanta Biswa Sarma


পৰেশ বৰুৱা ক'ত? ৰেডহৰ্ণ ডিভিজনত মাৰাথন জেৰা দৃষ্টি ৰাজখোৱাক where-is-paresh-baruah-police-asked-question-to-drishti-rajkhowa-tvbiju– News18 Assam\nপৰেশ বৰুৱা ক'ত? ৰেডহৰ্ণ ডিভিজনত মাৰাথন জেৰা দৃষ্টি ৰাজখোৱাক\nUpdated:November 13, 2020, 4:12 PM IST\nভাৰতীয় সেনাৰ ৰঙিয়াত থকা ৰেডহৰ্ণ ডিভিজনৰ কব্জাত এতিয়া আলফা স্বাধীনৰ অতি দুৰ্ধৰ্ষ কেডাৰ, উপ-সেনাধ্যক্ষ দৃষ্টি ৰাজখোৱা ওৰফে মনোজ ৰাভা ৷\nLast Updated: November 13, 2020, 4:12 PM IST\nভাৰতীয় সেনাৰ ৰঙিয়াত থকা ৰেডহৰ্ণ ডিভিজনৰ কব্জাত এতিয়া আলফা স্বাধীনৰ অতি দুৰ্ধৰ্ষ কেডাৰ, উপ-সেনাধ্যক্ষ দৃষ্টি ৰাজখোৱা ওৰফে মনোজ ৰাভা ৷ চাৰি সৰ্তীথসহ বুধবাৰে বিয়লি বাংলাদেশ সীমান্তৱৰ্তী মেঘালয়ৰ বাঘমাৰাত আত্মসমৰ্পণ কৰা দৃষ্টিক সেনাই চলাইছে মাৰাথন জেৰা ৷ প্ৰাপ্ত খবৰ মতে, সেনা বিষয়াৰ অলেখ প্ৰশ্নৰ সন্মুখীন হৈছে দৃষ্টি ৷\nসেনাই দৃষ্টি ৰাজখোৱাক প্ৰশ্ন কৰিছে- ক'ত আছে সংগঠনৰ মুখ্য সেনাধ্যক্ষ পৰেশ বৰুৱা? পৰেশ বৰুৱাৰ সৈতে শেষ যোগাযোগ কেতিয়া হৈছিল? কি কৰি আছে পৰেশ বৰুৱাই?\nপৰেশ বৰুৱা সম্পৰ্কীয় প্ৰশ্নৰ উত্তৰত যিখিনি দৃষ্টি ৰাজখোৱাই সেনা বিষয়াক দিছে, তাকলৈ সন্তুষ্ট নহয় সেনা ৷ লগতে দৃষ্টিক কৰা হৈছে GNLA সম্পৰ্কীয় প্ৰশ্ন ৷ গাৰো সশস্ত্ৰ বিদ্ৰোহী সংগঠনটোৰ সম্পৰ্কীয় তথ্য উত্তৰতো সেনা সন্তুষ্ট নহয় বুলি এক সুত্ৰই দাবী কৰিছে। সুত্ৰটোৰ মতে পাল মৰা ধৰণৰ উত্তৰ দিছে দৃষ্টি ৰাজখোৱাই ৷\nদৃষ্টি ৰাজখোৱাৰ আত্মসমৰ্পণৰ পিছত অসম আৰক্ষীৰ বিশেষ শাখাৰ মহাপৰিদৰ্শক হীৰেণ নাথে আলোচনাৰ জৰিয়তে সকলো সমস্যা সমাধান কৰিব পাৰি বুলি বাকীসকলকো আলোচনাৰ মেজলৈ আহিবলৈ আহ্বান জনায় ৷\nইপিনে দৃষ্টি ৰাজখোৱাৰ আত্মসমৰ্পণৰ পিছত আলফা স্বাধীনে শুকুৰবাৰে উপ সেনাধ্যক্ষ পদত নিযুক্তি দিলে মাইকেল ডেকাফুকনক ৷ ১৯৮৮ চনত আলফাত যোগদান কৰা মাইকেলক বিগ্ৰেডিয়াৰ পদৰ পৰা মেজৰ জেনেৰেল পদলৈ পদোন্নতি কৰি পৰেশ বৰুৱাই নতুনকৈ সংগঠনটোক শক্তিশালী কৰাৰ বাবে চেষ্টা কৰিছে ৷\nFirst published: November 13, 2020, 4:12 PM IST


সাম্প্ৰতিক অসমীয়া সাহিত্য: নিৰ্মিত সৌন্দৰ্য - সৌমিত্ৰ যোগী - সাহিত্য ডট অৰ্গ\nভাৰতীয় বিজ্ঞানীসকলৰ অগ্ৰগণ্য আচাৰ্য প্ৰফুল্ল চন্দ্ৰ ৰায়ে অসম ছাত্ৰ সন্মিলনৰ ১৯১৯ চনত তেজপুৰত অনুষ্ঠিত অধিৱেশনৰ সভাপতিৰ পদ অলংকৃত কৰিছিল। তেওঁ আছিল বংগীয় সাহিত্য সন্মিলনৰো সভাপতি। সভাপতিৰ অভিভাষণত আচাৰ্য ৰায়ে অসমীয়া আৰু বাংলা সাহিত্যৰ অতীত আৰু বৰ্তমানৰ এক তুলনামূলক বিৱৰণ দাঙি ধৰি কৈছিল – “আপোনালোকৰ বাবে বৰ গৌৰৱৰ বিষয় যে মহাপুৰুষ শংকৰদেৱ আৰু মাধৱদেৱে বংগদেশৰ চৈতন্যৰ পূৰ্বেই অসমত বৈষ্ণৱ ধৰ্মৰ প্ৰচাৰ কৰে আৰু কৃত্তিবাস, কাশীৰাম দাসৰ পূৰ্বেই গদ্য-পদ্যত পুথি লিখে। যি সময়ত বংগদেশে কৃত্তিবাস বা কাশীৰামক জন্ম দিয়া নাছিল আৰু যি সময়ত গদ্য নামৰ উপযুক্ত সাহিত্য ওপজোৱা নাই, সেই সময়ত অসমত বৈষ্ণৱ ধৰ্মৰ প্ৰচাৰক শংকৰদেৱ আৰু তেৰাৰ উপযুক্ত শিষ্য মাধৱদেৱ – দুয়োজনেই কায়স্থ চৈতন্যৰ জন্মৰ পূৰ্বেই পদ্যত পুথি লিখে।“ ইয়াৰ পাছত তেওঁ ক’লে – “অসমীয়া সাহিত্যই ষোল্ল শতিকাত যি উন্নত অৱস্থা পাইছিল, বঙলা সাহিত্যই তেনে অৱস্থা ঈশ্বৰচন্দ্ৰ আৰু বংকিমচন্দ্ৰৰ দিনতহে মাথোন পাইছে।“ (অসমৰ ছাত্ৰ সংগঠন আৰু আন্দোলনৰ ইতিহাস, প্ৰফুল্ল চন্দ্ৰ বৰুৱা, সম্পাঃ পৰী শইকীয়া, আঁক-বাক, পৃষ্ঠা ২৭)\nএই প্ৰসংগটো উদ্ধৃত কৰাৰ কাৰণ হল, অসমীয়া সাহিত্যৰ মান অথবা অৱস্থানৰ তুলনা কৰিবলৈ আমি সকলোৱে সততে চুবুৰীয়া ৰাজ্য আৰু আমাৰ ভাষাৰ ওচৰ চপা বাংলা সাহিত্যৰ উদাহৰণকে লওঁ। আচাৰ্য প্ৰফুল্ল চন্দ্ৰ ৰায়ৰ কথাটোৰ পৰা আমাৰ এই কথা পৰিষ্কাৰ হৈ পৰে যে অসমীয়া সাহিত্যৰ বাংলা সাহিত্যতকৈ পুৰণি এটা চহকী অতীত আছিল। কিন্তু ঈশ্বৰচন্দ্ৰ আৰু বংকিমচন্দ্ৰৰ পাছত ৰবীন্দ্ৰনাথ ঠাকুৰৰ আগমনৰ লগে লগে গোটেই দৃশ্যপটেই যেন সলনি হৈ গ’ল। তাৰ পাছত তাৰাশংকৰ, মানিক বন্দ্যোপাধ্যায়, তাৰ পাছত সুনীল গংগোপাধ্যায়, শীৰ্ষেন্দু মুখোপাধ্যায়, সমৰেশ মজুমদাৰ আদিৰ দৰে শক্তিশালী লেখকসকল আহিল। একেদৰে অসমীয়া সাহিত্যতো লক্ষ্মীনাথ বেজবৰুৱা, বিষ্ণুপ্ৰসাদ ৰাভা, জ্যোতিপ্ৰসাদ আগৰৱালা, বীৰেন্দ্ৰ কুমাৰ ভট্টাচাৰ্য, নৱকান্ত বৰুৱা, সৌৰভ কুমাৰ চলিহা, ভূপেন হাজৰিকা, মামণি ৰয়ছম গোস্বামী, নীলমণি ফুকন, ডঃ হীৰেন গোহাঁই আদি শক্তিশালী লেখকৰ আৱিৰ্ভাব হ’ল।\nঅৱশ্যে এই কথা স্বীকাৰ কৰি লোৱা ভাল হ’ব যে ইংৰাজৰ আগমনৰ লগে লগে বঙালী জাতিয়ে লাভ কৰা আধুনিক শিক্ষা, সা-সুবিধাই তেওঁলোকক বহু ক্ষেত্ৰত আগবাঢ়ি যোৱাৰ বাট সুচল কৰি দিলে। সেয়া এক অন্য বিষয়। মই এই লেখাটোত তুলনামূলক অধ্যয়নৰ বাবে প্ৰসংগটো উলিয়াই লোৱা নাছিলোঁ, আৰু তাৰ কাৰণে প্ৰয়োজনীয় অধ্যয়নো মোৰ নাই, গতিকে প্ৰসংগটো ইয়াতে সামৰি থৈ এই কথাটো ক’বলৈ মন গৈছে যে ইমান এটা চহকী ঐতিহ্য থকা আমাৰ সাহিত্যত এতিয়া তাৰ নিৰ্যাস পোৱা যায়নে?\nইয়াৰ উত্তৰ আপুনি ইতিবাচক অথবা নেতিবাচক, দুইধৰণেই দিব পাৰে। নিৰ্ভৰ কৰিব কেৱল আপুনি নিৰ্ধাৰণ কৰি লোৱা মান আৰু আপোনাৰ ৰুচিৰ ওপৰত।\nএজন পঢ়ুৱৈ অথবা লেখক, পৰ্যবেক্ষক হিচাপে আপোনাৰ ৰুচি কি – আপোনাৰ বৌদ্ধিক পৰ্যায় আৰু অধ্যয়নৰ ভেটিত গঢ় লোৱা মানৰ ধাৰণা কি – এই কথাই গোটেই বিষয়টো নিয়ন্ত্ৰণ কৰে। কথাটো স্পষ্ট হবলৈ আমি প্ৰসংগ এটা উদাহৰণ হিচাপে ল’ব পাৰোঁ। এক অনানুষ্ঠানিক হিচাপ মতে, অসমত এতিয়া কবিৰ সংখ্যা প্ৰায় ৩৩,০০০ গৰাকী, গল্পকাৰ প্ৰায় ১২,০০০ গৰাকী, ঔপন্যাসিক প্ৰায় ২০০ গৰাকী, লেখক প্ৰায় ৪০,০০০ গৰাকী আৰু চিন্তাবিদ তথা বুদ্ধিজীৱী প্ৰায় ৫০০ গৰাকী। সেই হিচাপে প্ৰায় ৮৫,৭০০ গৰাকী। কিন্তু আমাৰ ইয়াত যিহেতু কেতিয়াবা এজন মানুহেই কবি, গল্পকাৰ, ঔপন্যাসিক, লেখক, বুদ্ধিজীৱী – সকলো, গতিকে এনে লোকৰ সংখ্যা ৩০,০০০ বুলি ধৰিলেও অসমত ৫৫,৭০০ গৰাকী লেখক ওলাই যাব।\nসৌভাগ্যক্ৰমে ৫৫,৭০০ গৰাকী লেখক থকা ৰাজ্যখনত অসমীয়া ভাষাৰ ভাল কিতাপ এখন ১০,০০০ ক’পীও বিক্ৰী নহয়। ৩ কোটি জনসংখ্যাৰ এই অসম দেশত খুউব সম্ভৱ পঢ়ুৱৈৰ সংখ্যা ৩ লাখো নহয়। অসমীয়া সাহিত্য বা বৌদ্ধিক জগতখনৰ এই ৰূপটোৰ মাজত এতিয়া কি ধৰণৰ সৌন্দৰ্য আৱিষ্কাৰ কৰিব পাৰে সেয়া আপোনাৰ দক্ষতা আৰু মহানুভৱতাৰ ওপৰত নিৰ্ভৰ কৰিব। এই পঁয়ালগা অৱস্থাটোৰ ওপৰত আপুনি বিভিন্ন লেপন সানিব পাৰিব পাৰে, কিন্তু এই নিৰ্মিত সৌন্দৰ্যৰে সত্যক ঢাকি বা লুকুৱাই ৰখা নাযায়। অথবা ইয়াতকৈ পৰিষ্কাৰকৈ ক’ব পাৰি, মুখত দিয়া কৃত্ৰিম লেপনেৰে মৃতপ্ৰায় শৰীৰ এটালৈ শক্তি ঘূৰাই আনিব নোৱাৰি।\nএই বাস্তৱৰ পাছতো বহুসংখ্যক মানুহ সুখী আৰু সন্তুষ্ট। তেওঁলোক কালবাদী। সমস্ত কথা-কামৰ বিচাৰ তেওঁলোকে সময়ৰ হাতত এৰি দিব খোজে। এই বেমাৰটো আৰম্ভ হৈছিল মূলত আশীৰ দশকৰ পৰা। ডঃ হীৰেন গোহাঁই, ভবেন বৰুৱাৰ দৰে শক্তিশালী সমালোচকৰ উপস্থিতিৰ মাজতো সহজ খ্যাতিৰ বাবে সাহিত্যচৰ্চা কৰা এটা স্বাধীন ধাৰা তলে তলে প্ৰবহমান হৈ আছিল। এই ধাৰাৰ লেখকসকল আছিল প্ৰগলভ, বেপৰোৱা আৰু খ্যাতিপ্ৰিয়। এই তলে তলে, ভয়ে ভয়ে চলি থকা ধাৰাটো যোৱা শতিকাৰ শেষৰ ফালে ক্ৰমাৎ প্ৰবল হৈ এই শতিকাৰ প্ৰথমটো দশকৰ পৰাই শক্তিশালী ৰূপত আৱিৰ্ভাৱ হল। এই পৰিস্থিতিৰ বাবে সাৰ-পানী যোগালে মূলতঃ চাৰিটা কাৰকে। (১) অসমৰ পৰিৱৰ্তিত ৰাজনৈতিক পৰিস্থিতিত কাকত-আলোচনীৰ সংখ্যা যথেষ্ট বাঢ়িল। ফলত লেখা-মেলা কৰাৰ সুযোগ-সুবিধা বাঢ়িল। মানৰ প্ৰতি গুৰুত্ব দিয়াতকৈ কাকতৰ খালী ঠাই পূৰোৱাত গুৰুত্ব দিবলগা হ’ল। (২) অত্যাধুনিক ছপা ব্যৱস্থাৰ আমদানি হ’ল। কম খৰচতে, কম কষ্টতে কিতাপ ছপাব পৰাৰ পৰিৱেশ এটা ৰচনা হ’ল। (৩) সাহিত্য বুজি পোৱা, জনা মানুহক এলাগী কৰি ৰাজনৈতিক মুখপাত্ৰৰ দৰে কাম কৰা এচাম মানুহক নতুন পৰিচয় দিয়া হ’ল। ইয়াৰ মাজেৰে পথ প্ৰদৰ্শক বা অভিভাৱকত্বৰ ধাৰণা নস্যাৎ কৰি পেলোৱাৰ চেষ্টা চলিল। বহু পৰিমাণে সফলতাও লাভ কৰিলে। ইয়াৰ ফলত সাহিত্য বা বৌদ্ধিক সমৃদ্ধিৰ কথা-বতৰাবোৰ একপ্ৰকাৰ মূল্যহীন হৈ পৰিল আৰু তাৰ বিপৰীতে দলীয় ভাবাদৰ্শৰ প্ৰচাৰ আৰু অনুশীলন প্ৰসংগই প্ৰাধান্য পালে। (৪) এই তিনিওটা কাৰণৰ ফলস্বৰূপে এক নতুন ৰাজনৈতিক সংস্কৃতিয়ে বিকাশ লাভ কৰিলে। ইয়াৰ ফলত লেখক এজন কেনেকৈ আৰু কিমান জনপ্ৰিয় হ’ব পাৰে তাৰে আখৰা চলিল। যি সংস্কৃতিৰ মাজেৰে এজন লেখক আগবাঢ়িলে সাহিত্য আৰু বৌদ্ধিক সমৃদ্ধিৰ বাট মুকলি হয়, এই নতুন ৰাজনৈতিক সংস্কৃতিয়ে সেই বাট প্ৰায় মষিমূৰ কৰি পেলালে। ফলত যিকোনো উপায়েৰে জনপ্ৰিয়তা অৰ্জন, বঁটা-বাহন হস্তগত কৰাটোৱেই লেখকৰ একমাত্ৰ উদ্দেশ্য হৈ পৰিল।\nএতিয়া অসমীয়া সাহিত্যত কোনো কাৰো মাত নুশুনা এক পৰিৱেশ। ঐতিহ্যৰ অজ্ঞতাই গৰিষ্ঠসংখ্যক লেখককে এনে এক বিজ্ঞৰ ৰূপত গঢ় দিছে যে তেওঁলোকে এতিয়া কাৰো কথাই নুশুনে। জনপ্ৰিয়তাৰ মোহত ক’ব পৰাসকলে মুকলিকৈ একো নকয়ো। আশীৰ দশকত আৰম্ভ হোৱা প্ৰগলভ, বেপৰোৱা আৰু খ্যাতিপ্ৰিয় ধাৰাই যেন এতিয়া অসমীয়া সাহিত্যৰো আচল ধাৰা। এতিয়াৰ লেখকৰ প্ৰায়সংখ্যকেই ফে’চবুকত পোৱা লাইক-কমেণ্টৰ সংখ্যাৰে নিজৰ সৃষ্টিৰ মান পৰিমাপ কৰে।\nএই কথাখিনিৰ অৰ্থ এইটো নহয় যে অসমীয়া ভাষাত একো ভাল সাহিত্য সৃষ্টি হোৱাই নাই। যোৱা দুটা দশকত আমি কেইবাজনো শক্তিশালী কবি, গল্পকাৰ, লেখক আৰু সমালোচক লাভ কৰিছোঁ। সেয়া এক অন্য বিষয়। সমস্যাটো হৈছে তেওঁলোকক সঠিক পঢ়ুৱৈজনৰ ওচৰলৈ লৈ যোৱাৰ ক্ষেত্ৰত বাটৰ ভিৰটোৱে বৰ ক্ষতি কৰিছে। ক্ষতি হৈছে সাহিত্যৰ, ক্ষতি হৈছে অসমীয়া ভাষাৰ।\nকেতিয়াবা ভাবোঁ, হাতত বল-বেট লৈ ক্ৰিকেট খেলি থকা সকলো মানুহেই শচীন তেণ্ডুলকাৰ বুলি ভাবি ল’লে ভুল হ’ব নেকি? এয়া মোৰ নেতিবাচক নে ইতিবাচক চিন্তা?\nকথা হৈছে, হাতত বল-বেট লৈ ক্ৰিকেট খেলি থকা সকলো মানুহেই যে শচীন তেণ্ডুলকাৰ নহয় বা হ’ব নোৱাৰে, সেইটো ক্ৰিকেটৰ সাধাৰণ জ্ঞান থকা মানুহেও জানে। কিন্তু সাহিত্য বা বৌদ্ধিক কাৰবাৰবোৰ তেনেকুৱা নহয়। আপেক্ষিক। ফলত আপেক্ষিকতাৰ সকলো চৰ্তৰ ঊৰ্ধ্বলৈ গৈ ভাল-বেয়া বুজি পোৱা মানুহ কম আৰু বুজিব খোজা মানুহ নাই। মোৰ অজ্ঞাতে যদি কোনোবা আগ্ৰহী লোক ৰৈ গৈছে মই নাজানো, কিন্তু দীৰ্ঘদিনীয়া অভিজ্ঞতাই বেছিভাগ সময়তে তিক্ততাৰে মুখামুখি কৰোৱায়।\nএই পৰিস্থিতিত আমাৰ সন্মুখত দুটা পথেই খোলা থাকে। ভাল লেখকখিনিক নিৰ্দিষ্ট কাৰ্যক্ৰমণিকাৰ মাজেৰে ভাল পঢ়ুৱৈৰ ওচৰলৈ লৈ যোৱা আৰু সাহিত্য বুজিবলৈ আগ্ৰহীসকলক দায়বদ্ধ লেখকসকলে পোনাই-পঁজৰাই সমৃদ্ধিৰ বাটেৰে আগবঢ়াই লৈ যোৱা। এই পদক্ষেপ শক্তিশালী ৰূপত আগবঢ়াই লৈ যাব পাৰিলে আপোনা-আপুনি অসমীয়া সাহিত্যৰ পৰিস্থিতি সলনি হৈ যাব। কাৰণ সকলো লেখকেই প্ৰায় একেধৰণেই জন্মলাভ কৰে, বেয়া কৰে কেৱল চৌপাশৰ মানুহবোৰে।\n← সাম্প্ৰতিক অসমীয়া সাহিত্য : এক চমু অৱলোকন – কমল কুমাৰ শৰ্মা\nসাহিত্যৰ বিকল অংগবোৰ – প্ৰদ্যুত বৰা →\nতথ্যসূত্ৰ — অভিজিত কলিতা


ভল্গা নদী - অসমীয়া ৱিকিপিডিয়া\nস্থানাংক: 45°50′N 47°58′E / 45.833°N 47.967°E / 45.833; 47.967\nভল্গা (Volga) (ৰুছ: Во́лга; IPA: [ˈvolɡə] ( শুনক)) নদী ইউৰোপ মহাদেশৰ আটাইতকৈ দীঘল নদী। এই নদী ৰাছিয়াৰ পৰা কাস্পিয়ান সাগৰলৈ বৈ গৈছে। এই নদীক ৰাছিয়াৰ ৰাষ্ট্ৰীয় নদী বুলি গণ্য কৰা হয়। এই নদীয়ে ৰাছিয়াৰ সংস্কৃতিতো এক গুৰুত্বপূৰ্ণ স্থান অধিকাৰ কৰি আছে আৰু ৰাছিয়াৰ সাহিত্য তথা লোকপ্ৰবাদত এই নদীক ”Волга-матушка Volga-Matushka” অৰ্থাৎ ভল্গা মাতৃ (Mother Volga) হিচাপে অভিহিত কৰা হয়।\nভল্গা নদী (Volga River) (Волга)\nভল্গা নদীৰ ওপৰৰ চাৰাটোৱ দলং\n- বাঁওদিশত Kama River\n- সোঁদিশত Oka River\n- অৱস্থান Valdai Hills, Tver Oblast\n- উচ্চতা ২২৫ মি (৭৩৮ ফুট)\n- স্থানাঙ্ক 57°9′N 32°36′E / 57.15°N 32.6°E / 57.15; 32.6\n- উচ্চতা −২৮ মি (−৯২ ফুট)\n- স্থানাঙ্ক 45°50′N 47°58′E / 45.833°N 47.967°E / 45.833; 47.967 \n৩,৬৯২ কিমি (২,২৯৪ মাইল)\n১৩,৮০,০০০ বৰ্গকিমি (৫,৩২,৮২১ বৰ্গমাইল)\n- গড় ৮,০৬০ ঘনমিটাৰ/ছেকেণ্ড (২,৮৪,৬৩৬ ঘনফুট/ছেকেণ্ড)\nভল্গা নদী মস্কোৰ উত্তৰ-পশ্চিমে থকা ভালদাই পাহাৰ (Valdai Hills)-ত সাগৰ পৃষ্ঠৰ পৰা ২২৫ মিটাৰ উচ্চতাত উদ্ভৱ হৈছে। তাৰ পৰা পূবলৈ Lake Sterzh, Tver, Dubna, Rybinsk, Yaroslavl, Nizhny Novgorod আৰু Kazan ৰে ভল্গা বৈ গৈছে। তাৰপৰা আকৌ দক্ষিণলৈ Ulyanovsk, Tolyatti, Samara, Saratov আৰু Volgograd হৈ বৈ গৈ Astrakhanত সাগৰ পৃষ্ঠৰ পৰা ২৮ মিটাৰ তললৈ কাস্পিয়ান সাগৰত মিলিত হৈছে।\n3 ভল্গা নদীৰ ওপৰত থকা বান্ধ\nভল্গা নদীৰ ভালেমান উপনৈ আছে। ইয়াৰ ভিতৰত উল্লেখযোগ্য হৈছে কামা (Kama River), উকা (Oka River), ভেটলুগা (Vetluga River) আৰু সুৰা (Sura River) নৈ। ভল্গা আৰু ইয়াৰ উপনৈসমূহে ভল্গা নদী প্ৰণালী (Volga river system) সৃষ্টি কৰিছে। এইসকলোবোৰে মুঠতে প্ৰায় ১৩,৮০,০০০ বৰ্গ কিলোমিটাৰ কালিৰে প্ৰবাহিত হৈ গৈছে। ভল্গা বদ্বীপ (Volga Delta)-ৰ দৈৰ্ঘ্য প্ৰায় ১৫০ কিলোমিটাৰ আৰু ইয়াত প্ৰায় ৫০০টা নলী আৰু নৈ-নিজৰা অন্তৰ্ভুক্ত।\nভল্গা নৈয়ে পশ্চিম ৰাছিয়াৰ বাবে মূল জলজ সম্পদৰ যোগান ধৰে। ইয়াৰ ওপৰত থকা বহুতো নদীবান্ধ জলবিদ্যুৎ আৰু জলসিঞ্চনৰ মূল উৎস। মস্কো কেনেল, ভল্গা ড’ন কেনেল আৰু ভল্গা-বেল্টিক জলপথ (Volga–Baltic Waterway)-এ মস্কোক হুৱাইট ছি, বাল্টিক সাগৰ, কাস্পিয়ান সাগৰ আৰু ব্লেক ছিৰে সংযোগ কৰিছে।\nভল্গাৰ উৰ্বৰা উপত্যকাত ঘেঁহুৰ পৰ্যাপ্ত পৰিমাণে খেতি কৰা হয়। তদুপৰি পেট্ৰলিয়াম, প্ৰাকৃতিক গেছ, নিমখ আৰু পটাছৰেও ই সমৃদ্ধিশালী। ভল্গা ডেল্টা আৰু কেস্পিয়ান সাগৰত মাছো প্ৰচুৰ পোৱা যায়।\nভল্গা নদীৰ ওপৰত থকা বান্ধসম্পাদনা কৰক\nভল্গাৰ ওপৰত ভালেসংখ্যক জলবিদ্যুৎ প্ৰকল্প কাৰ্য্যক্ষম হৈ আছে। ইয়াৰ ভিতৰত প্ৰধান হ’ল-\nKuybyshev Reservoir-the largest in Europe by surface\n’Ulyanovsk’ ত ভল্গা নদী\nVolga River delta, Terra\nA suspension bridge (Stariy Most/Старый Мост) across the Volga in Tver\nNizhny Novgorod ৰ ওচৰত ভল্গা নদী\n↑ Volga GEOnet নাম চাৰ্ভাৰত তথ্য\nঅপেন ষ্ট্ৰীট মেপত ভল্গা নদী বিষয়ক ভৌগোলিক তথ্য আছে।\nVideo about the source of Volga River.\n"https://as.wikipedia.org/w/index.php?title=ভল্গা_নদী&oldid=245810"ৰ পৰা অনা হৈছে\nশেষ সম্পাদনা কৰা হৈছে 11 September 2020 তাৰিখে 17:21 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=40145।\nএই পৃষ্ঠাখন ১১ ছেপ্টেম্বৰ, ২০২০ তাৰিখে ২২:৫১ বজাত অন্তিম সংশোধন কৰা হৈছিল।


শৰীৰত এটা হাওঁফাওঁ, এটা বৃক্ক! তথাপিও ক’ভিডক জয় দিব্যাংগ কিশোৰীৰ - NEWS8 NE\nশৰীৰত এটা হাওঁফাওঁ, এটা বৃক্ক! তথাপিও ক’ভিডক জয় দিব্যাংগ কিশোৰীৰ\nJune 29, 2021\t0\tBy NEWS DESK\nনিউজ ডেস্ক। কোৰোনা মহামাৰীৰ সংহাৰ বৰ্তমানেও আছে অব্যাহত। ইয়াৰ মাজতে মধ্য প্ৰদেশৰ ইন্দোৰৰ পৰা আহিছে এক ভাল খবৰ।\nএগৰাকী ১২ বছৰীয়া দিব্যাংগ কিশোৰীয়ে কোৰোনাক কৰিছে পৰাস্ত।\nজানিব পৰা মতে কিশোৰী গৰাকীৰ দেহত সৰুৰে পৰা আছে এটা হাঁওফাঁও, এটা বৃক্ক আৰু এটা হাত। আৰু তেওঁৱেই অলপতে আক্ৰান্ত হৈছিল কোৰোনাত। যিয়ে সাহসেৰে কোৰোনাৰ সৈতে যুঁজিছিল। সেই সময়ছোৱাত তেওঁৰ হাঁওফাঁওৰ সংকোচনৰ ফলত অক্সিজেনৰ মাত্ৰাও ৪০-৫০ লৈ হ্ৰাস পাইছিল।\nকিন্তু সেই সময়ছোৱাত তেওঁক নিৰন্তৰ বাইপাইপ (BiPAP) অক্সিজেনৰ চাপৰ্টত ৰখা হৈছিল। আৰু পৰৱৰ্তী সময়ত তেওঁ যুঁজত জয়ী হৈ উঠে। সাহসী সেই কিশোৰী গৰাকীৰ নাম হল চিমি দত্ত।\nখবৰ অনুসৰি কোৰোনাৰ দ্বিতীয় ঢৌৰ সময়ত চিমিৰ মাক প্ৰথমতে সংক্ৰমিত হৈছিল। তাৰ পিছতেই চিমিও আক্ৰান্ত হৈছিল আৰু চিকিৎসকৰ পৰামৰ্শ অনুসৰি তেওঁ ঘৰত বাইপাইপ অক্সিজেন লগোৱা হৈছিল। আৰু কোৰোনাৰ বিৰুদ্ধে সম্পূৰ্ণ ১২ দিন নিৰন্তৰ যুঁজৰ পিছত তেওঁ সেই যুদ্ধত জয়ী হৈছিল।\nচিমিৰ পিতৃ-মাতৃয়ে জনোৱা অনুসৰি, কিশোৰীগৰাকীৰ এটা হাঁওফাঁও আৰু বৃক্কৰ লগতে তাইৰ এখন হাত জন্মৰ পৰা বিকাশ হোৱা নাছিল। তাই ২০২০ চনৰ ডিচেম্বৰত কভিডত আক্ৰান্ত হৈছিল আৰু তাইৰ দেহত অক্সিজেনৰ মাত্ৰা হ্ৰাস হোৱাৰ বাবে তাইক দীৰ্ঘসময়ৰ বাবে নিৰন্তৰ বিপিএপি অক্সিজেন চাপৰ্টত ৰাখিব লগা হৈছিল।\nচিমিৰ পিতৃ অনিল দত্তই কয়- “মোৰ পত্নীৰ সোনোগ্ৰামে গৰ্ভধাৰণৰ সময়ত মোৰ ছোৱালীৰ ভ্ৰূণৰ বিকাশৰ সমস্যাবোৰ ধৰিব পৰা নাছিল। তাইৰ জন্মৰ পিছত আমি লক্ষ্য কৰিলো যে আমাৰ কন্যাৰ শৰীৰৰ বাওঁফালটো সঠিকভাৱে বিকশিত হোৱা নাছিল আৰু তাইৰ হাঁওফাঁও, বৃক্ক আৰু হাত বিকশিত হোৱা নাছিল। কিন্তু আমাৰ বাবে তাই এতিয়াও স্বাভাৱিক। আমি তাইক স্বাভাৱিকভাৱে দেখো। তাই সকলোবোৰ নিজেই কৰিব বিচাৰে আৰু কাৰো সহায় ল’বলৈ নিবিচাৰে। তাইৰ ইচ্ছা শক্তি প্ৰৱল।”\nতেওঁ লগতে কয় যে- “কভিড-১৯ ৰ দ্বিতীয় ঢৌৰ সময়ত চিমিয়ে হঠাতে উশাহ-নিশাহৰ সমস্যাত ভুগিছিল আৰু সকলো সময়তে ভাগৰি পৰিছিল। তাইৰ অক্সিজেনৰ স্তৰ ৪০-৫০ লৈ হ্ৰাস পাইছিল। আমি চেন্নাইত থাকো আৰু ২০১৭ চনৰ পৰা তাইক চিকিৎসা কৰি থকা চিকিৎসকৰ সৈতে যোগাযোগ কৰিছিলো। তেওঁ আমাক সকলো পৰামৰ্শ প্ৰদান কৰিছিল আৰু আমি তাইক ঘৰত বাইপাইপ অক্সিজেন চাপৰ্টত ৰাখিছিলো। আমি তাইক সময়মতে সকলো কৰিছিলো আৰু অৱশেষত তাই সুস্থ হৈ উঠিছিল।”\nচিমিৰ মাতৃয়ে কয়, “জন্মৰ পৰাই চিমিৰ হাঁওফাঁওৰ সমস্যা আছে। তাই ক্ৰীড়াৰ প্ৰতি যথেষ্ট আগ্ৰহ আছে। কিন্তু কভিড সংক্ৰমণৰ পিছৰে পৰা তাই দুৰ্বল হৈ পৰে। উশাহ লোৱাত কষ্ট অনুভৱ কৰে। অৱশ্যে চিমি নিজে সদায় আশাবাদী আৰু তাই ঔষধ গ্ৰহণ কৰাৰ লগতে আৰু নিজে অক্সিজেন কনচেণ্ট্ৰেটৰ চলাবলৈ শিকিছে।”\nচিমিয়ে সাংবাদিকৰ আগত কয় “মই স্কেটিং আৰু বাস্কেটবল ভাল পাওঁ। মই চাইকেল চলাইয়ো ভাল পাওঁ। মই সপ্তম শ্ৰেণীৰ ছাত্ৰী। কিছু দিন পূৰ্বে মোৰ দেহত কিছুমান কভিড লক্ষণ ধৰা পৰিছিল। মোৰ অক্সিজেনৰ স্তৰ হ্ৰাস পাইছিল। চিকিৎসকে পৰামৰ্শ দিছিল যে মই এটা অক্সিজেন কনচেণ্ট্ৰেটৰ ব্যৱহাৰ কৰা উচিত। মই নিজেই যন্ত্ৰটো চলাবলৈ শিকিছিলো।”\nমৰ্মান্তিক! ১৩ বছৰীয়া পুত্ৰক এৰি একদিনাই চিৰ বিদায় ল’লে ঢকুৱাখনাৰ এহাল দম্পতীয়ে\nতীব্ৰবেগী অ’ডিৰ খুন্দাত বিধ্বস্ত অটােৰিক্সা, আটক চালকসহ ৩ জন


akhil gogoi had taken money from bjp mla manab deka in election alleges kamal kumar medhi– News18 assam\nAkhil Gogoi Vs Kamal Kumar Medhi: নিৰ্বাচনত বিজেপিৰ পৰা ধন লৈছিল অখিল গগৈয়ে! অখিলৰ বিৰুদ্ধে গুৰুতৰ অভিযোগ কমল কুমাৰ মেধিৰ\nAkhil Gogoi Vs Kamal Kumar Medhi: অখিলৰ মুক্তিলাভৰ বাবে গঠন হৈছিল ৰাইজৰ দল, জনতাৰ বাবে নহয় !\nLast Updated : April 20, 2022, 17:54 IST\nশেহতীয়াকৈ অনুষ্ঠিত হৈ যোৱা পৌৰসভাৰ নিৰ্বাচন (Assam Municipal Election 2022)ত বিজেপি (BJP)ৰ পৰা টকা লোৱাৰ অভিযোগ ৰাইজৰ দল (Raijor Dal)ৰ সভাপতি অখিল গগৈ (Akhil Gogoi)ৰ বিৰুদ্ধে ৷ শিৱসাগৰৰ বিধায়কজনে নিৰ্বাচনৰ বাবে শাসক পক্ষৰ পৰা ধন লোৱা বিষয়টো আলোচনা হৈছিল দলৰ মজিয়াত ৷ কিন্তু দলীয় কৰ্মীৰ অভিযোগক কোনো গুৰুত্ব নিদিয়াৰ অভিযোগ অখিলৰ বিৰুদ্ধে ৷ শাসক দলৰ পৰা ধন লোৱা ব্যক্তি জন অইন কোনো নহয়, বিজেপি বিধায়ক মানব ডেকা (BJP MLA Manab Deka) ৷ যোৰহাট জিলাৰ এগৰাকী সতীৰ্থই লৈ আহিছিল সেই টকা। অখিল গগৈৰ বিৰুদ্ধে এই বিস্ফোৰক অভিযোগ ৰাইজৰ দলৰ পদত্যাগী নেতা কমল কুমাৰ মেধি (Kamal Kumar Medhi)ৰ।\nৰাইজৰ দলে গুৱাহাটী পৌৰ নিগম নিৰ্বাচন (GMC Election)ত কিয় প্ৰাৰ্থীত্ব নিদিলে তাকে লৈও প্ৰশ্ন উত্থাপন কৰে কমল কুমাৰ মেধিয়ে। কমল মেধিয়ে কয়, "প্ৰাৰ্থীত্ব নিদিয়াটোয়ে প্ৰকৃততে কি বুজায়? নিশ্চয় এয়া দলৰ ব্যৰ্থতা ৷ ৰাইজৰ দল আৰু জাতীয় পৰিষদ বিজেপিয়ে খোলা বুলি বিভিন্ন সময়ত মুখ্যমন্ত্ৰীয়ে মন্তব্য কৰি আহিছে ৷ নাজানো এয়া কিমান দূৰ সচা! কিন্তু এটা কথা, অখিল গগৈয়ে NIAৰ গোচৰৰ পৰা মুক্তি পাবলৈ যে নিৰ্বাচনত উঠিছিল সেয়া সত্য ৷"\nকমল কুমাৰ মেধিয়ে এক সংবাদমেলত কয় যে ৰাইজৰ দলৰ বিষয়ববীয়া সভাত আমি বিজেপিৰ এজেণ্ট হৈ কাম কৰিছোঁ নেকি বুলি কৰা প্ৰশ্নক লৈ দলৰ মজিয়াত সৃষ্টি হৈছিল অপ্ৰীতিকৰ পৰিবেশ ৷ দলৰ সভাপতি তথা শিৱসাগৰৰ বিধায়ক অখিল গগৈয়ে ৰাজনীতিলৈ আহি ভুল কৰিলোঁ শেহতীয়াকৈ কৰা মন্তব্যই স্বাভাৱিকতে দলৰ মাজত নেতিবাচক প্ৰভাব পেলাইছে বুলি অভিযোগ কৰে কমল কুমাৰ মেধিয়ে ৷ দলৰ নেতাই এনে ভাষ্য দিলে কৰ্মীসকলে কি কৰিব, এনে দললৈ কোনো আহিব অন্তৰ্ভুক্ত হবলৈ বুলি প্ৰশ্ন কৰে কমল মেধিয়ে।\nতেওঁ আকৌ কয় যে অখিল গগৈ জে'লত থাকোতে আমি আশা কৰিছিলো ৰাইজৰ দলক তেও সমুখৰ পৰা নেতৃত্ব দিব। কিন্তু জে'লৰ পৰা ওলাই অহাৰ ১০ মাহ পিছতো তেওঁ দলটো আগুৱাই নিব পৰা নাই ৷\nFirst published: April 20, 2022, 17:54 IST\nAkhil GogoiBJPKamal kumar MedhiRaijor Dol


Ulpane in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Ulpane ar byavahar, ppali, parshwakriya, upkaar, kriya-pratikriya aaru satarkatabani\nUlpane की जानकारी\nUlpane ৰ লাভ আৰু ব্যৱহাৰসমূহ- Ulpane Benefits & Uses in Assamese- Ulpane ar laabh aaru byavaharsamuh\nUlpane ৰ পালি আৰু সেয়া কেনেদৰে ল'ব- Ulpane Dosage & How to Take in Assamese - Ulpane ar paali aaru xeya kenedore lobo\nUlpane ৰ পাৰ্শ্চক্ৰিয়াসমূহ- Ulpane Side Effects in Assamese- Ulpane ar parshwakriyasamuh\nUlpane সংক্ৰান্ত সতৰ্কতাবাণীসমূহ- Ulpane Related Warnings in Assamese- Ulpane xonkranta xatarkatabanisamuh\nঅইন দৰৱৰ সৈতে Ulpaneৰ গুৰুতৰ ক্ৰিয়া-প্ৰতিক্ৰিয়া- Severe Interaction of Ulpane with Other Drugs in Assamese- Oinor xoite Ulpane ar gurutor kriya-pratikriya\nUlpane মতভেদসমূহ- Ulpane Contraindications in Assamese- Ulpane nishedhsamuh\nUlpane ৰ বিষয়ে সততে সোধা প্ৰশ্নসমূহ- Frequently asked Questions about Ulpane in Assamese- Ulpane ar bikhoye satate xodha prashnasamuh\nখাদ্য আৰু মদৰ সৈতে Ulpane ক্ৰিয়া-প্ৰতিক্ৰিয়া- Ulpane Interactions with Food and Alcohol in Assamese- khadya aaru modor xoite Ulpane kriya-pratikriya\nUlpane ৰ লাভ আৰু ব্যৱহাৰসমূহ - Ulpane Benefits & Uses in Assamese - Ulpane ar laabh aaru byavaharsamuh\nUlpane তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nUlpane ৰ পালি আৰু সেয়া কেনেদৰে ল'ব - Ulpane Dosage & How to Take in Assamese - Ulpane ar paali aaru xeya kenedore lobo\nUlpane-ৰ উপাদানসমূহ - Ulpane Active Ingredients in Assamese - Ulpane-ar upadaansamuh\nUlpane ৰ পাৰ্শ্চক্ৰিয়াসমূহ - Ulpane Side Effects in Assamese - Ulpane ar parshwakriyasamuh\nগৱেষণাৰ ভিত্তিত, Ulpane ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nUlpane সংক্ৰান্ত সতৰ্কতাবাণীসমূহ - Ulpane Related Warnings in Assamese - Ulpane xonkranta xatarkatabanisamuh\nUlpane-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nUlpaneএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nUlpane-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Ulpane ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Ulpane গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Ulpane কি প্ৰভাৱ দেখা গৈছে?\nবৃক্ক ৰ বাবে Ulpaneৰ সুৰক্ষাৰ বিষয়ে কোনো তথ্য উপলব্ধ নহয় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nযকৃতত Ulpane কি প্ৰভাৱ দেখা গৈছে?\nকলিজা ৰ ক্ষেত্ৰত Ulpaneৰ প্ৰভাৱৰ বিষয়ে এতিয়ালৈকে কোনো গৱেষনা কৰা হোৱা নাই। গতিকে Ulpane গ্ৰহণ কৰাৰ ফলত [Organ]ৰ ওপৰত পাৰ্শ্ব-প্ৰতিক্ৰিয়া হবনে নহয় জনা নাযায়।\nহৃদযন্ত্ৰৰ ক্ষেত্ৰত Ulpane ৰ কি প্ৰভাৱ দেখা গৈছে?\nUlpaneৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Ulpaneৰ গুৰুতৰ ক্ৰিয়া-প্ৰতিক্ৰিয়া - Severe Interaction of Ulpane with Other Drugs in Assamese - Oinor xoite Ulpane ar gurutor kriya-pratikriya\nUlpane তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nUlpane মতভেদসমূহ - Ulpane Contraindications in Assamese - Ulpane nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Ulpane লোৱা অনুচিত যাতে -\nUlpane ৰ বিষয়ে সততে সোধা প্ৰশ্নসমূহ - Frequently asked Questions about Ulpane in Assamese - Ulpane ar bikhoye satate xodha prashnasamuh\nএই Ulpane-এ অভ্য়াস বা নিচাৰ সৃষ্টি কৰে নেকি?\nনহয়, Ulpane আসক্তি সৃষ্টি কাৰক বুলি কোনো সাক্ষ্য নাই।\nআপুনি Ulpane লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু Ulpane লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nUlpane য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Ulpane ক্ৰিয়া-প্ৰতিক্ৰিয়া - Ulpane Interactions with Food and Alcohol in Assamese - khadya aaru modor xoite Ulpane kriya-pratikriya\nখাদ্য আৰু Ulpaneৰ ক্ৰিয়া-প্ৰতিক্ৰিয়া\nখাদ্যৰ সৈতে Ulpane লোৱাটোৱে একো সমস্যাৰ সৃষ্টি নকৰে।\nমদ আৰু Ulpaneৰ মাজৰ প্ৰতিক্ৰিয়া\nUlpane আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nUlpane ৰ অনুকল্প - Substitutes for Ulpane in Assamese\nআপুনি বা আপোনাৰ পৰিয়ালৰ কোনোবাই Ulpane লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Ulpane ব্যৱহাৰ কৰিছিল নেকি?\nআপুনি কিমান পৰিমাণে Ulpane সেৱন কৰিছিল?\nআপুনি Ulpane ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Ulpane সেৱন কৰে?


ধৰাৰ দিহিঙে-দিপাঙে; হলেণ্ডত এটা ভোকেৰে সেমেকা ৰাতি - ৰাণা গগৈ - সাহিত্য ডট অৰ্গ\nইউৰোপ আৰু আমেৰিকা মহাদেশৰ অন্তৰ্গত ভালেসংখ্যক দেশৰ সৈতে, চেন্নাইত অৱস্থিত আৰু মই বৰ্তমান কৰ্মৰত বহুজাতিক প্ৰতিষ্ঠানটোৱে, এক বুজন সংখ্যক ধনৰ বেপাৰ-বাণিজ্য কৰে৷ প্ৰতিষ্ঠানটোৰ অধিকাংশ ’ক্লায়েণ্ট’ আমেৰিকা আৰু ইউৰোপত আছে যদিও, আৰু কিছু সংখ্যক ক্লায়েণ্ট আছে অষ্ট্ৰেলিয়া, জাপান আৰু চিঙ্গাপুৰতো৷ কোম্পানীৰ কেতবোৰ কামৰ বাবে মই সঘনাই এই ক্লায়েণ্টৰ কাৰ্য‍্যালয়বোৰলৈ যাবলগীয়া হয়, বিশেষকৈ ইউৰোপলৈ৷ এনে একো একোটা ’অফিচিয়েল’ ভ্ৰমণ সাধাৰণতে দহ দিনৰ পৰা তিনি সপ্তাহ পৰ্যন্ত হয়৷\nতেনে এক জৰুৰী কামৰ বাবে মই এবাৰ হঠাৎ জাৰ্মানীলৈ যাবৰ বাবে নিৰ্দেশ আহিল৷ পিছে আগৰ কেইবাৰৰ তুলনাত, এইবাৰৰ মোৰ ’অফিচিয়েল’ ভ্ৰমণটো চমু, মুঠেই পাঁচ দিনৰহে৷ তাৰে প্ৰথম তিনি দিন জাৰ্মানীৰ কলৌন (Cologne) নামৰ চহৰখনত আৰু পৰবৰ্তী দুদিন নেদাৰলেণ্ড দেশ, যিখিনি দেশক কওঁতে ’হলেণ্ড’ বুলি কোৱা হয়, সেই দেশৰ ’গ্ৰনিংগেন’ (Groningen) নামৰ চহৰত অৱস্থিত ক্লায়েণ্টৰ কাৰ্য‍্যালয়লৈ যাব লাগিব৷\nএই কাৰ্য‍্যসুচী অনুসৰি চেন্নাই বিমানবন্দৰ পৰা গৈ, সংযুক্ত বিমান (connecting flight) ধৰিবলৈ ডুবাই আন্তঃৰাষ্ট্ৰীয় বিমানবন্দৰত উপস্থিত হলোঁ৷\nপৃথিৱীৰ যিমান কেইটা ব‍্যস্ততম বিমানবন্দৰ আছে, তাৰে ভিতৰত এই ডুবাই আন্তঃৰাষ্ট্ৰীয় বিমানবন্দৰো এটা৷ এই বিমানবন্দৰ প্ৰতি দিনে প্ৰায় আঢ়ৈ লাখ যাত্ৰীৰ সমাবেশ হয়৷ এক তথ্য অনুসৰি যোৱা বছৰ, ২০১৭ চনত, দুয়ো প্ৰস্থান আৰু আগমন মিলাই প্ৰায় ৯ কোটি যাত্ৰীৰ এই বিমানবন্দৰত সমাবেশ হৈছিল৷ ঠিক তেনেকৈ, বিমানৰ আগমন আৰু প্ৰস্থানৰ সংখ্যাও সাংঘাতিক৷ গঢ় হিচাপে প্ৰতি পাঁচ মিনিটত ছয়খনকৈ বিমানৰ অবতৰণ অথবা প্ৰস্থান হয়, যিটো নেকি সমগ্ৰ বিশ্বৰ কেইটামান বিমানবন্দৰতহে এই দৃশ্য দেখিবলৈ পোৱা যায়৷ উল্লেখযোগ‍্য যে ডুবাইৰ এই বিমানবন্দৰে প্ৰত‍্যক্ষভাবে প্ৰায় ৯০,০০০ কৰ্মচাৰীক সংস্থাপন দিছে আৰু পৰোক্ষভাৱে কেবা লক্ষ৷ এই বিমানবন্দৰৰ দৈনিক উপাৰ্জনে ডুবাইৰ আৰ্থিক GDP-ত এক বৃহৎ অৰিহণা যোগাই আহিছে৷\nসি যি কি নহওক, এই ডুবাই বিমানবন্দৰত জাৰ্মানীৰ অভিমুখে যাবলগীয়া বিমানত উঠি মই জাৰ্মানীৰ ফ্ৰেঙ্কফুট (Frankfurt) আন্তঃৰাষ্ট্ৰীয় বিমানবন্দৰত হাজিৰ হলোঁ৷ ইয়াৰ পৰা পুনৰ ৰেল ষ্টেচনলৈ গৈ, স্থানীয় ৰেল ধৰি অৱশেষত দেওবাৰ এটাত মোৰ গন্তব‍্য স্থান কলৌন চহৰত উপস্থিত হলোঁ৷\nজাৰ্মানী দেশত যি কেইখন ডাঙৰ আৰু মুখ্য চহৰ আছে তাৰে ভিতৰত এই কলৌন চহৰো এখন৷ দ্বিতীয় বিশ্বযুদ্ধৰ সময়ত মিত্ৰশক্তিৰ আক্ৰমণত, জাৰ্মানীৰ আন কেইখনমান চহৰৰ উপৰিও, এই কলৌন চহৰখনো বৰ বেয়াকৈ বিধ্বস্ত হৈছিল৷ সেই মহাযুদ্ধৰ ধংসযজ্ঞত ধৰাশয়ী হোৱা চহৰখনৰ এতিয়া কিন্তু সেই ঘটনাৰ কোনো চিনচাবেই নাই৷ বৰঞ্চ ধৰাত শুই পৰা তেনে একো একোটা অট্টালিকা পুনৰ লহপহকৈ থিয় হৈ, আধুনিকতাৰ সাজপাৰ পিন্ধি, এতিয়া পৰিষ্কাৰ-পৰিচ্ছন্ন, আটকধুনীয়া এখন মনোৰম চহৰ৷ মোৰ এই ভ্ৰমণ নিচেই চমু হোৱাৰ বাবে দুৰ্ভাগ্যবশতঃ চহৰখন ভালদৰে দৰ্শন কৰিব নোৱাৰিলোঁ৷ তথাপিও এই দেওবাৰে দুপৰীয়াৰ পৰা নিশালৈকে যিমানখিনি পাৰোঁ চহৰখন চোৱাৰ মোৰ অকণমান সৌভাগ্য হ’ল৷ মাজতে কিছু সময় চহৰখন কাষেদি বৈ যোৱা ৰাইন নদীৰ (Rhine river) পাৰত জিৰণি ললোঁ, দুই-এখন ফটো তুলিলোঁ৷ উল্লেখযোগ্য যে, এই চহৰৰ লগতে লাগি থকা কলৌন বিশ্ববিদ্যালয় সমগ্ৰ ইউৰোপত এক সুকীয়া নাম আৰু সন্মান আছে৷\nঅৱশেষত তিনিদিনীয়া অফিচিয়েল কামবোৰ সমাপ্ত কৰি বুধবাৰে, অফিচৰ পৰা পোনেপোনে ৰেল ষ্টেচনত উপস্থিত হ’লোঁ, হলেণ্ড দেশলৈ বুলি আন্তঃৰাষ্ট্ৰীয় ৰেল ধৰিবলৈ৷ ৰেলৰ টিকট আগতীয়াকৈ লৈ থোৱা আছিল৷ টিকটতত উল্লিখিত সময় অনুসৰি ৰেলখন ষ্টেচন এৰিব লাগে সন্ধিয়া ৫.৩০ বজাত৷ কলৌন পৰা হলেণ্ড দেশৰ গ্ৰনিংগেন চহৰলৈ যাবলৈ উচ্চ গতিৰ ৰেলে (high speed train) মোটামুটি চাৰি ঘণ্টা সময় লয়৷ এই হিচাপে মই নিশা ৯ বাজি ৩০ মিনিটত গ্ৰনিংগেন ষ্টেচন পাবগৈ লাগে৷\nইউৰোপৰ ৰেল সম্বন্ধীয় কথাবোৰ আমাৰ দেশৰ তুলনাত সম্পূৰ্ণ সুকীয়া৷ মই যিমানখিনি জানো আৰু বুজোঁ, পৰিষ্কাৰ-পৰিচ্ছন্ন, দেখাত শুৱনি, প্ৰযুক্তিবিদ্যাৰে উন্নত এনে বিলাসী ৰেলবোৰ একো একোটা ’মাল্টি বিলিয়ন ইউৰ’ৰ ব‍্যক্তিগত প্ৰতিষ্ঠানৰ দ্বাৰা পৰিচালিত হয়৷ সাধাৰণতে আমাৰ মনোভাৱ এনে যে ৰেল মানেই এখন দেশৰ চৰকাৰেহে নিয়ন্ত্ৰণ কৰিব পাৰে, আনে নোৱাৰে৷ এনে মনোভাৱৰ কাৰণ হ’ল — ভাৰতীয় ৰেলৰ এটা সুকীয়া ৰেল মন্ত্ৰালয় আছে৷ কেতিয়াবা কৰবাত কেনেবাকৈ ৰেল বাগৰিলে, ৰেল মন্ত্ৰীয়ে কৈফিয়ৎ দিয়ে৷ আগৰ দিনত মন্ত্ৰী-পদৰ পৰা পদত‍্যাগো কৰিছিল৷ সৌ সিদিনালৈকে ৰেল মন্ত্ৰীয়ে পৃথককৈ ৰেলৰ বাজেট ঘোষণা কৰিছিল৷ এনে সমস্ত কথাবোৰে আমাৰ মন আৰু মগজুত এনে এটা ভাৱমূৰ্তি গঢ়ি তুলিছে যে ৰেল মানেই যেনে এখন চৰকাৰৰ অধীনৰহে কথা৷ যিহেতু যুগ যুগ ধৰি আমি এনেদৰেই দেখি আহিছোঁ, এনেবোৰ কথাৰে ডাঙৰ-দীঘল হৈছোঁ, সেয়ে মন আৰু মগজুত তেনে এখন প্ৰতিচ্ছবি গঢ়ি উঠাটো তেনেই স্বাভাৱিক৷\nঅকণমান কল্পনা কৰকচোন — এই ’চৰকাৰী’ ৰেলবোৰ থকাতটো আছেই কিন্তু ইয়াৰ উপৰিও ’ৰিলায়েঞ্চ’ (Reliance) কোম্পানীৰো ভালে কেইখনমান ৰেল ভাৰতবৰ্ষৰ ৰেলপথত জোৰদাৰে চলি আছে৷ ৰিলায়েঞ্চ কোম্পানীৰ এই ৰেলবোৰৰ এক নিজস্ব ৰং আছে, এক সুকীয়া ধৰণ-কৰন আছে৷ ঠিক তেনেকৈ, টাটা (Tata) কোম্পানীয়েও নিজস্ব ৰং আৰু শৈলীৰে ভৰা বহুতো ৰেল, ৰেলপথত নিৰন্তৰ চলাই আছে৷ স্থানীয় কোম্পানী ’মাৰুটি’ আৰু জাপানৰ কোম্পানী ’চুজুকি’, দুয়ো কোম্পানীৰ যৌথ সহযোগিতাত, সিহঁতেও কেইখনমান ৰেল ৰেলপথত দৌৰাই আছে৷\nইমানেই নহয়, কল্পনা কৰকচোন যে, এই চৰকাৰী আৰু বে-চৰকাৰী বৰ্ণিল ৰেলবোৰ ভাৰতবৰ্ষৰ চহৰে-নগৰে গাঁৱে-গাঁৱে চলেটো চলেই আনকি আমাৰ ওচৰ-চুবুৰীয়া দেশ যেনে ভূটান, ম‍্যানমাৰ, নেপাল আদি দেশবোৰলৈও যোৱাৰ অনুমতি আছে আৰু যায়ও৷ এখোপ আগুৱাই গৈ কল্পনা কৰকচোন যে, আমাৰ দেশৰ পৰা যেনেকৈ ওচৰ-চুবুৰীয়া দেশলৈ ৰেলবোৰ যায় ঠিক তেনেকৈ সেই দেশবোৰৰ পৰাও আমাৰ দেশলৈ সিহঁতৰ ৰেলবোৰ কোনো অসুবিধা নোহোৱাকৈ ভাৰতবৰ্ষৰ বিভিন্ন ঠাইলৈ অহা-যোৱা কৰে৷ অৰ্থাৎ, একেষাৰে ক’বলৈ গ’লে — ভাৰতীয় ৰেল, ৰিলায়েঞ্চ ৰেল, টাটা ৰেল, মাৰুটি-চুজুকি ৰেল, ভূটান ৰেল, নেপাল ৰেল আদি বিভিন্ন ধৰণে ধুন-পেচ কৰা, নানা ৰঙ-বিৰঙে ভৰা বহুতো ৰেল ভাৰতবৰ্ষৰ চৌদিশে ৰেলপথবোৰত দপদপাই দৌৰি ফুৰিছে৷\nএনে কল্পনাৰ বাস্তৱিকতা সঁচাকৈয়ে অসম্ভৱ নেকি? হয়তো কিছু প্ৰত‍্যাহ্বান থাকিব পাৰে কিন্তু অসম্ভৱ নিশ্চয় হ’ব নোৱাৰে৷ কিয়, বিমান যাত্ৰাৰ কথাবোৰ তেনেকুৱাই নহয় জানো? এয়াৰ ইণ্ডিয়া, ইণ্ডিয়ান এয়াৰলাইনচ্ থকাৰ সত্বেও জেট্ এয়াৰওৱেজ (Jet Airways), স্পাইচ্ জেট্ (SpiceJet), ইণ্ডিগো (IndiGo) আদি ব‍্যক্তিগত খণ্ডৰ উৰাজাহাজবোৰ নাই জানো? এই বিমানবোৰ নিজ দেশত উৰি থকাৰ উপৰিও নেপাল বা ভূটানৰ আকাশত বিচৰণ কৰি সেই দেশৰ ভূপৃষ্ঠত অবতৰণ নকৰে জানো? ভূটান দেশৰ চৰকাৰী আৰু বে-চৰকাৰী এয়াৰলাইনচৰ বিমানবোৰ ভাৰতৰ ধৰাতল নুচুমে জানো?\nৰেলৰ উক্ত কাল্পনিক পৰিস্থিতিটো মই এইবাবেই উনুকিয়ালোঁ যে, ইউৰোপ মহাদেশত ৰেলৰ যাতায়তৰ কথাবোৰ মই ওপৰত বিৱৰণ দিয়াৰ দৰেই হয়; অৰ্থাৎ এখন দেশৰ ৰেল নিজ দেশত চলাৰ উপৰিও ওচৰ-চুবুৰীয়া আন আন দেশলৈও যায়৷ তেনেকৈ, আন আন দেশৰ নানান ৰেল নিজ দেশতো চলি থাকে৷ জাৰ্মানীৰ ৰেলবোৰ হলেণ্ডলৈ যায়, বেলজিয়ামলৈও যায়৷ অথচ একেখন জাৰ্মানীৰে ৰেল ষ্টেচনবোৰত ইটালীৰ ’আন্তঃৰাষ্ট্ৰীয়’ ৰেলবোৰো আহি ৰয় হি, স্পেইনৰ আন্তঃৰাষ্ট্ৰীয় ৰেলবোৰো আহি ৰয় হি৷ পিছে ই কেনেকৈ সম্ভৱ? ৰেলেৰে এখন দেশৰ পৰা আন এখন দেশলৈ যাওঁতে যাত্ৰীসকলৰ পাছপোৰ্ট-ভিচা আদিৰ পয়মাল নহয়নে বাৰু?\nইউৰোপ মহাদেশ বুলি ক’লে, মোটামুটি প্ৰায় ৫০ খনমান দেশ আছে৷ এই ৫০খনৰ, ২৬খন দেশে মিলিজুলি সমিলমিলেৰে এটা সিদ্ধান্ত ললে যে — এই ২৬খন দেশত বসবাস কৰা লোকসকল এখন দেশৰ পৰা আন এখন দেশলৈ মুক্তভাবে বিচৰণ কৰিব পাৰিব (free movement of people)৷ অৰ্থাৎ এখন দেশৰ পৰা আন এখন দেশলৈ যাবলৈ কোনো ধৰণৰ পাছপোৰ্ট বা ভিচাৰ (Visa) প্ৰয়োজন নাই৷ এই ২৬খন দেশক একেলগে “ছেঙ্গেন ক্ষেত্ৰ“ (Schengen Area) বুলি কোৱা হয়৷ এই ছেঙ্গেন ক্ষেত্ৰৰ, যিকোনো লোক নিজ দেশৰ পৰা গৈ ওচৰ-চুবুৰীয়া দেশত শিক্ষা গ্ৰহণ, চাকৰি, বসবাস, বেপাৰ বাণিজ্য বা বাণিজ্যত বিনিয়োগ আদি কৰিব পাৰে৷ ইয়াৰ বাবে গোটেই দেশকেইখনে মিলিজুলি আন্তঃৰাষ্ট্ৰীয় নিয়ম-নীতিবোৰক যথেষ্ট শিথিল কৰি লৈছে৷ আনকি এই দেশ কেইখনে পৰস্পৰৰ মাজত বেপাৰ-বাণিজ্য সুগম কৰি তুলিবলৈ লাগতিয়াল আন্তঃৰাষ্ট্ৰীয় নিয়ম-নীতিবোৰক যথেষ্ট সালসলনি কৰি লৈছে৷ এনেদৰে এই ছেঙ্গেন ক্ষেত্ৰ হৈ পৰিছে এখন একক আৰু বৃহৎ বজাৰ৷ কোনো এক তথ্যত দেখিছিলোঁ যে, এই একক বজাৰখনে প্ৰতি বছৰে প্ৰায় তিনি ত্ৰিলিয়ন ইউৰোৰ (Euro) ব‍্যৱসায় কৰে যি নেকি চকু গৈ কপালত উঠা এক বৃহত্তৰ সংখ্যা৷\nযি সকল লোক এই ছেঙ্গেন ক্ষেত্ৰৰ বাসিন্দা নহয় বা বিদেশৰ হয়, যেনে আপুনি মই, এই অঞ্চলত প্ৰৱেশ কৰিবলৈ হ’লে, ২৬খন দেশৰ কোনোবা এখন দেশৰ ভিচা প্ৰাপ্তিৰ বাবে আবেদন কৰিব লাগিব৷ উদাহৰণ স্বৰূপে, আপুনি জাৰ্মানীলৈ যাব লগীয়া হ’ল; সেয়ে আপুনি জাৰ্মানীৰ বাবে ভিচা আবেদন কৰিলেই হ’ল৷ ভিচাৰ যাৱতীয় কামবোৰ সমাপন হোৱাৰ পাছত আপুনি যি ভিচা পাব, সেইখনেই হ’ব ’ছেঙ্গেন ভিচা’; অৰ্থাৎ সেইখন কেৱল জাৰ্মানীৰ ভিচা নহয় বৰং সমস্ত ২৬খন দেশ ভ্ৰমণৰ উপযোগী এখন ভিচা৷ ইয়াৰ কাৰণ হ’ল জাৰ্মানী দেশখনো ছেঙ্গেন ক্ষেত্ৰৰ সেই ২৬খন দেশৰ অন্তৰ্গত এখন দেশ৷ সময়ত আকাশ-মাৰ্গে গৈ যেতিয়া আপুনি জাৰ্মানীৰ কোনোবা এটা বিমানবন্দৰত উপস্থিত হ’ব, সেই বিমানবন্দৰত ’ইম্মিগ্ৰেচন’ (immigration) বিষয়াই আপোনাৰ ভিচা নিৰীক্ষণ কৰিব, পাছপোৰ্টত এটা মোহৰ লগাব৷ মোহৰ লগা মানেই আপুনি জাৰ্মানী দেশখনত প্ৰৱেশ কৰাৰ অনুমতি পালে; আৰু ইয়াৰ লগে লগেই হৈ পৰিলে ছেঙ্গেন ক্ষেত্ৰত আপুনি এটা মুক্ত পখী৷ যেতিয়াই মন যায়, সময় আৰু সুবিধা অনুযায়ী, এই ছেঙ্গেন ক্ষেত্ৰৰ যিকোনো দেশ ভ্ৰমণ আপুনি কৰিব পাৰে৷ সেই যে বিমানবন্দৰত ভিচাৰ নিৰীক্ষণ হৈছিল, মোহৰ লাগিছিল, সেয়াই শেষ; ইয়াৰ পাছত আৰু কোনো দেশেই আপোনাৰ ভিচা নিৰীক্ষণ নকৰিব৷ ঠিক এনেদৰেই এদিন মই জাৰ্মানীৰ পৰা পেৰিছ মহানগৰীত উপস্থিত হৈছিলোগৈ আৰু উপস্থিত হৈ আইফেল টাৱাৰৰ (Eiffel Tower) তুঙ্গত উঠিছিলোঁ৷\nইউৰোপৰ দেশবোৰৰ মাজত চলাচল কৰা আন্তঃৰাষ্ট্ৰীয় ৰেলবোৰ সাধাৰণতে ’উচ্চ গতিৰ ৰেল’ (high speed train) হয়৷ এনে একোখন ৰেলে প্ৰয়োজন হ’লে বা সুবিধা পালে প্ৰতি ঘণ্টাত তিনিশ (৩০০) কি.মি. পৰ্য্যন্ত গতিত চলিব পাৰে৷ সচৰাচৰ একোখন উচ্চ গতিৰ ৰেলৰ ’গতিৰ গড়’ প্ৰতি ঘণ্টাত ২০০ কি.মি. হয়৷ অৰ্থাৎ, ৬০০ কিলোমিটাৰ দূৰত্ব অতিক্ৰম কৰিবলৈ প্ৰায় তিনি ঘণ্টামান সময় লাগে; য’ত নেকি আমাৰ দেশত অতি কমেও ৮ ঘণ্টামান সময় লাগে৷\nএই ৰেলবোৰৰ অন্তৰ্বিলাসিতাৰ কথা কৈ শেষ কৰিব নোৱাৰি৷ এই ক্ষেত্ৰত, আমাৰ দেশৰ অন্তৰ্দেশীয় (domestic) বিমানবোৰৰ লগত হয়তো এই ৰেলবোৰ তুলনা কৰিব পাৰি৷ আনকি কোনো কোনো ৰেলৰ অভ‍্যন্তৰীণ ৰূপাঙ্কণ (interior design) এই বিমানবোৰৰ নিচিনাই৷ এনে বিমান বোৰৰ যি সা-সুবিধা আছে সেই প্ৰায়বোৰ সা-সুবিধা এই ৰেলবোৰতো পোৱা যায়৷ যেনে, আপুনি বুটাম টিপিলে আৰু লগে লগে ৰেল পৰিচাৰক আপোনাৰ ওচৰত হাজিৰ হ’ল; আপুনি আপোনাৰ অসুবিধাৰ কথা জনালে অথবা মুখৰোচক কিবা এটা খাদ্যবস্তুৰ ফৰমান দিলে৷ উল্লেখ কৰিব বিচাৰোঁ যে — ৰেলৰ পৰিচাৰকবোৰ কোট-টাই পিন্ধা, বুকুৰ বাওঁফালে এখন নামৰ ফলক লগোৱা একো একোজন ’শিক্ষিত পেশাদাৰী’ অৰ্থাৎ ’স্মাৰ্ট প্ৰফেছনেল’ হয়৷\nএই চলন্ত ৰেলবোৰত এখন বৰ ধুনীয়া ৰেষ্টুৰাঁ থাকে৷ ৰেষ্টুৰাঁৰ কাউণ্টাৰটো সচৰাচৰ কুন্দতকটা কাঠেৰে নিৰ্মিত আটকধুনীয়া, চকুত লগা৷ কাউণ্টাৰৰ সন্মুখত, হোটেল-ৰেষ্টুৰাঁৰ দৰেই, সুসজ্জিত টেবুল আৰু আসন থাকে যাতে যাত্ৰীসকলে ইচ্ছা কৰিলে ইয়াতে বহি খাদ্য সেৱন কৰিব পাৰে৷ এই ৰেষ্টুৰাঁখনত সকলো ধৰণৰ আহাৰ পোৱা যায় — চাহ-কফি-বিস্কুট বা বাৰ্গাৰ-চেন্দুইছৰ বাদেও প্ৰয়োজন হ’লে এসাজ পেট ভৰাই দিনৰ বা ৰাতিৰ সাজ খাব পাৰি৷ আপুনি যদি ’বিয়েৰ’ (beer) খাই ভাল পায় (যেনেদৰে মই বিয়েৰ ভাল পাওঁ), ইউৰোপৰ প্ৰায়বোৰ দেশৰ বিয়েৰ এই ৰেষ্টুৰাঁত পোৱা যায়৷ কোনোবাই যদি সুৰা বা আন মদালস্ পানীয় (alcoholic beverages) খাবলৈ ইচ্ছা কৰে, বিভিন্ন ’ব্ৰেণ্ডৰ’ পানীয় এই চলন্ত ৰেলৰ ৰেষ্টুৰাঁখনত ন‍্যায়গত ভাৱে পৰিৱেশন কৰা হয়৷ ৰেলৰ দীঘলীয়া যাত্ৰাত সময় সদায় অপৰ্য‍্যাপ্ত গতিকে এনে ’অনুসংগিক’ খাদ্য-সম্ভাৰে যাত্ৰাটো আৰু মধুময় কৰি তুলে৷\nনিৰ্ধাৰিত সময়ত মই ৰেলত উঠি মই মোৰ নিৰ্দিষ্ট আসনত বহিলোঁ৷ ৰেলখনো কাঁটাই কাঁটাই ৫.৩০ বজাত কলৌন ষ্টেচন এৰিলে৷ দীঘলীয়া ৰেল যাত্ৰাত হাতত সময় অপৰ্য‍্যাপ্ত হোৱাৰ বাবে কোনো কোনো সময়ত আমনিদায়কো হয়, বিশেষকৈ আপোনাৰ লগত যদি চিনাকি কোনোবা এজন নাথাকে৷ চলন্ত ৰেলখনত কিছু সময় নিজৰ আসনত নীৰৱে বহি থাকি অবশেষত, একো একোটা ডবা ভিতৰি ভিতৰি পাৰ হৈ বিলাসী ৰেষ্টুৰাঁত উপস্থিত হ’লোঁ৷ ইউৰোপত এতিয়ালৈকে মই যিমানবাৰ ৰেলেৰে দীঘলীয়া যাত্ৰা কৰিছোঁ, অধিকাংশ সময় মই ৰেষ্টুৰাঁত বহিয়েই যাত্ৰা কৰিছোঁ বুলি ক’লে ভুল কোৱা নহ’ব চাগে৷ সৰহভাগ সময় ৰেষ্টুৰাঁত বহি মই যাত্ৰা কৰি ভাল পোৱাৰ কাৰণটো হ’ল — ৰেষ্টুৰাঁখনত মই নিজাববীয়াকৈ আসন এখন লৈ বাহিৰৰ মনোৰম প্ৰাকৃতিক দৃশ্য চাই যাব পাৰোঁ, ফটো তুলিব পাৰোঁ আৰু লগতে ভিডিঅ কৰাতো সুবিধা হয়৷ তদুপৰি মন গ’লে চাহ, কফি, বিস্কুট, ’টিন বিয়েৰ’ (tin beer) আদি মুখৰোচক লঘু আহাৰৰ আনন্দ ল’ব পাৰোঁ৷ অৰ্থাৎ, এক কথাত, চলি থকা ৰেলখনত বাহ‍্যিক প্ৰকৃতিৰ মনোৰম দৃশ্যই মনৰ আনন্দ আৰু আভ্যন্তৰীণ লঘু আহাৰেৰে মুখৰ আনন্দ সমান্তৰাল ভাৱে চলাই ৰাখিব পাৰি; আৰু এনেদৰেই সুখবহ হৈ উঠে একো একোটা দীঘলীয়া যাত্ৰা৷ সেয়েহে মই সেৱন কৰিবৰ বাবে কিনিলোঁ এটা টিন বিয়েৰ৷ মোৰ হাতত শীতল বিয়েৰৰ টিন আছিল যদিও, বাহিৰৰ প্ৰাকৃতিক দৃশ্যৰ কথাটো প্ৰযোজ্য নহৈছিল; কাৰণ ৰেলৰ বাহিৰত কৃষ্ণ পক্ষৰ ঘোপমৰা আন্ধাৰে আৱৰি ধৰিছিল৷ ৰেষ্টুৰাঁখনৰ চুক এটাত কিছু বাতৰি কাকত আৰু আলোচনী গ্ৰাহক সকলে বিনামূলীয়াকৈ পঢ়িব পৰাকৈ সজাই ৰখা হৈছে৷ লক্ষ্য কৰিলোঁ এইবোৰ ফঁৰাচী, জাৰ্মান, ইটালী আদি বিভিন্ন ভাষাৰ কাকত-আলোচনী৷ তাৰে ভিতৰত এখন ইংৰাজী ভাষাৰ বাতৰি কাকত মোৰ চকুত পৰাত মই পঢ়িবৰ বাবে হাতত তুলি ললোঁ৷ এই যাত্ৰাৰ বাবে যিদিনা মই ভাৰত এৰিছিলোঁ, সেই দিনাৰ পৰাই বাতৰিবোৰৰ পৰা সম্পূৰ্ণভাবে মই আঁতৰি আছোঁ৷ ভ্ৰমণত সাধাৰণতে তেনেকুৱাই হয়, দেশ-দুনিয়াত কি হৈছে গম ল’বলৈ আহৰি পোৱা নাযায়৷ মই শেষবাৰৰ বাবে বাতৰি চাইছিলোঁ চেন্নাই বিমানবন্দৰত, যেতিয়া এই যাত্ৰাৰ বাবে বিমানত উঠিবলৈ অপেক্ষা-কক্ষত ৰৈ আছিলোঁ৷ অৱশ্যে বাতৰি নহয়, টিভিত শচীন তেণ্ডুলকৰৰ ওপৰত যুগুতোৱা এটা কাৰ্য্যক্ৰম আছিল৷ মন দি চাইছিলোঁ, দেখিছিলোঁ ভাৰতবৰ্ষত যেনেকৈ শত-কোটি শচীনৰ অনুৰাগী আছে ঠিক তেনেকৈ কেবা লক্ষ অনুৰাগী আছে পাকিস্তানত; আৰু আছে বাংলাদেশত, শ্ৰীলংকাতো৷ শচীনক ’ক্ৰিকেটৰ ভগৱান’ বুলি কোৱা হয়৷ যিজন মানুহে ভাষা-জাতি-ধৰ্ম আৰু দেশীয় সীমাবোৰ নেওচি হাজাৰ হাজাৰ মানুহৰ হিঁয়াৰ মৰম জয় কৰিব পাৰে, সেইজন ’ভগৱান’ নহয় কি হ’ব পাৰে? খিতাপ দিয়াজনে ঠিকেই দিছে৷ ’মেনেজমেণ্ট’ সম্বন্ধীয় জ্ঞান এটা মনত পৰিল — কি কাম কৰা হয় সেইটো জৰুৰী নহয়, কেনেকৈ কৰা হয় সেইটোহে জৰুৰী৷ শচীন তেণ্ডুলকৰে বিপুল জনপ্ৰিয়তা অৰ্জন কৰিছে ক্ৰিকেটৰ এখন বেট (bat) লৈ; বেটনো কি এচটা কাঠৰ টুকুৰাহে৷ মানুহৰ ইচ্ছা শক্তি প্ৰবল হ’লে, সততা, কৰ্ম-নিষ্ঠা আৰ একাগ্ৰতাৰে এচটা কাঠেৰেও জগত জিনিব পাৰি৷ মুকলি আকাশৰ তলত, ৰ’দ-বৰষুণত ঘণ্টা ঘণ্টা ধৰি থিয় হৈ, এচটা কাঠেৰে গোলাকাৰ সৰু বল এটা টুকুৰিয়াই টুকুৰিয়াই কাহানিও আমনি নোপোৱা, দিনকদিনে নিপুণকৈ এই কাৰ্য্য একাগ্ৰতাৰে কৰি যোৱা, আৰু বছৰে বছৰে এই কাৰ্য্যৰ (খেল) প্ৰতি অনুৰাগ বঢ়াই দুৰ্বাৰ অত‍্যুৎসাহী হৈ পৰাটো কম কথা নহয় কিন্তু৷ আমি শীতাতপ নিয়ন্ত্ৰিত কোঠাত থাকিও কাম কৰি আমনি পাওঁ, হতাশ হওঁ আৰু চাকৰি ত‍্যাগ কৰাৰ কথা মাজে সময়ে পৰিকল্পনা কৰোঁ৷\nবাতৰি কাকতখনত চকু ফুৰালোঁ৷ কাকতখন ইউৰোপৰ বিভিন্ন দেশৰ ৰাজনৈতিক, অৰ্থনৈতিক আৰু কিছু আমোদ-প্ৰমোদজনক বাৰ্তাৰে ভৰি আছে৷ এনেতে চতুৰ্থ পৃষ্ঠাত বাতৰি এটা দেখি মোৰ চকু থিতাতে ৰ’ল৷ বাতৰিটো আছিল ভাৰতবৰ্ষৰ৷ হাজাৰ কিলোমিটাৰ দূৰৈত স্থানীয় কাকত নিজ দেশৰ এটা বাতৰি দেখিবলৈ পায় মনটো ভাল লাগিল৷ পিছে মনটো সিমানেই বেয়া লাগিল বাতৰিটো পঢ়ি উঠি, যিহেতু বাতৰিটো আছিল ভাৰত-পাক সীমান্তৰ বিষয়ে৷ সীমান্তত ’চিজফায়াৰ’ (ceasefire) থকাৰ স্বত্বেও ’দুয়োখন দেশত’ কত জোৱানৰ মৃত্যু হ’ল তেনে এক হিচাব-নিকাচ কোনো এজন সাংবাদিকে যুগুতাই কাকতখনত প্ৰকাশ কৰিছে; আৰু লগতে আছে কিছু আনুষংগিক কথা৷ হয়, বাতৰিটো সম্পূৰ্ণ সঁচা৷ এই সীমান্তত কত যে সুঠাম জোৱানৰ অহৰ্নিশে মৃত্যু হৈয়ে আছে৷ টিভিৰ বাতৰিবোৰলৈ মনত পৰিল; — কোনো এক বাতৰিত দেখিছিলোঁ যে সদ‍্যবিবাহিত গাভৰু এগৰাকীয়ে বুকু ঢকিয়াই কান্দিছিল তিনি বৰণীয়া জাতীয় পতাকাৰে আবৃত তেওঁ পতিৰ মৃতদেহটোক সাৱটি ধৰি৷ আন এক বাতৰিত দেখিছিলোঁ, কেনেকৈ পিতৃহাৰা হৈ দুটি কণ কণ শিশু উচুপি উঠিছিল৷ কতনা বৃদ্ধ মাতৃয়ে হিঁয়া উজাৰি কন্দা দেখিছোঁ নিজ পুত্ৰক হঠাতে হেৰুৱাই৷ কথাবোৰ পলকতে মনলৈ অহাত মোৰ সেমেকা কবি-মনটোৱে উকমুকনি দিছিল৷ যেন সীমান্তত কৰ্মৰত জোৱানৰ মনৰ বতৰা লৈ ক’ব বিচাৰিছিল — “বুকু পাতি পাতি, প্ৰিয়জনৰ পৰা আঁতৰি আৰু কিমান ৰাতি?“ এপলক চকু মুদি ভাবিলোঁ, এই সমস্যাৰ যিমান সোনকালে পাৰি এটা নিগাজী সমাধান হ’লে ভাল হয়৷\nগ্ৰনিংগেন মুখ্য ৰেল ষ্টেচন অৰ্থাৎ মোৰ গন্তব‍্য স্থান পাবলৈ আৰু প্ৰায় ১৫ – ২০ মিনিটমান সময় আছিল৷ তেনেতে ৰেলৰ কাঁচেৰে দেখি বুজিলোঁ যে বাহিৰত বৰষুণ৷ শীতাতপ নিয়ন্ত্ৰিত ৰেল হেতুকে কিমান ডাঙৰ বৰষুণ তাৰ উমান পোৱা নাছিলোঁ৷\nআনুমানিক সময়তকৈ প্ৰায় ১০ মিনিটমান আগতেই ৰেলখন ষ্টেচনৰ প্লেটফৰ্মত ৰ’লহি৷ ৰেলখন ৰখাৰ পাছত ’গুজুং’ কৈ শব্দ এটা কৰি স্বয়ংক্ৰিয়ভাবে ৰেলখনৰ সকলোবোৰ দুৱাৰ একেসময়তে খোল খালে৷ দুৱাৰবোৰ খোল খোৱাতহে বুজি পালোঁ যে বৰষুণজাক মই ভবাতকৈ বেছি ডাঙৰ, এজাক আচলতে ডবাপিটা বৰষুণ৷\nহলেণ্ডৰ ৰাজধানী এমষ্টাৰ্ডম (Amsterdam) মহানগৰীলৈ মই আগতে এবাৰ গৈছিলোঁ৷ কিন্তু এই গ্ৰনিংগেন চহৰলৈ মই আগতে অহা নাই, এয়াই প্ৰথম৷ মোৰ বাবে এয়া এখন নতুন ঠাই তাতে আকৌ নিশা আৰু মুষলধাৰে বৰষুণ৷ হঠাৎ মই উদ্বিগ্ন হৈ পৰিলোঁ — এই বৰষুণৰ ৰাতি টেক্সি পাম নে নেপাম, নাপালে কি হ’ব, হোটেললৈ কেনেকৈ যাম আদি আকস্মিক চিন্তাত৷ সেই উদ্বিগ্নতাত ততাতৈয়াকৈ ষ্টেচনৰ প্ৰস্থানদ্বাৰখনৰ ফালে ঢাপলি মেলিলোঁ৷ বাহিৰ আহি ষ্টেচনৰ সন্মুখত, এখন নহয় দুখন নহয় কেবাখনো টেক্সি দেখি স্বস্তিৰ নিশ্বাস পেলালোঁ৷\nৰেল ষ্টেচনৰ পৰা টেক্সি এখন লৈ, আগতীয়াকৈ আৰক্ষণ কৰি থোৱা মোৰ হোটেল পাওঁ মানে নিশা প্ৰায় দহ বাজিবৰ হ’ল৷ অন্ধকাৰ আকাশখনে তেতিয়াও কলহৰ কানে ঢলা দি পানী ঢালিয়েই আছে৷ একেসময়তে মোৰ উকা পেটটোৱে ভোকত আমনি কৰিব ধৰিলে৷ হোটেল কাউণ্টাৰত মোৰ ’ছেকিন’ (check-in) সম্বন্ধীয় কামখিনি সমাপ্ত কৰি, কাউণ্টাৰত থকা শ্বেতাঙ্গ যুৱকজনক সুধি জানিব খুজিলোঁ যে এই হোটেলৰ ৰেষ্টুৰাঁখনলৈ কোন ফালে যায়৷ যুৱকজনৰ উত্তৰত মই বেছি চিন্তিত হ’লোঁ৷ দিনটোলৈ বুলি ৰেষ্টুৰাঁখন হেনো কেতিয়াবাই বন্ধ হৈছিল৷ এতিয়া খোলা আছে হোটেলৰ ’বাৰ’ (bar) খনহে৷ যুৱকজনৰ মতে, বাৰখনো আৰু এক-ডেৰ ঘণ্টামানহে খোলা থাকিব৷ অনুতপ্ত হলোঁ, ৰেলৰ ভিতৰত সুসজ্জিত ৰেষ্টুৰাঁখনত খাদ্য বস্তুবোৰৰ অতিশয় দাম হোৱাৰ বাবে ৰাতিৰ সাজ খোৱা নহ’ল৷ গ্ৰনিংগেন ৰেল ষ্টেচনত ভাল ভাল ৰেষ্টুৰাঁ দেখিছিলোঁ যদিও মোৰ উদ্বিগ্নতাৰ বাবে সেই কথা চিন্তা কৰা নহ’ল৷\nমই মোৰ কোঠালৈ গৈ, বেগবোৰ থৈ, ততাতৈয়াকৈ অলপ ’ফ্ৰেচ’ হৈ, বাৰখনত সোনকালে উপস্থিত হলোঁ৷\nপেটৰ ভোক এনে এটা কথা যে আপুনি কিহবাত ব‍্যস্ত থাকিলে কথাটো তেনেকৈয়ে চলি যায়৷ কিন্তু আপুনি ব‍্যস্ততাৰ পৰা অলপ মুকলি হ’লে আৰু ভোকটোৰ কথা মনত পৰিলে, ভোকৰ মাত্ৰা অধিক বাঢ়ি যায় আৰু কিবা এটা খাবলৈ তৎ নোহোৱা হয়৷\nবাৰবোৰত সাধাৰণতে সুৰাযুক্ত পানীয়ৰ লগতে আমিষ বা নিৰামিষ কিবা এটা আঞ্জাৰ ফৰমান দিব পাৰি৷ মই তেনে এটা আশা লৈ বাৰখনত সোমালোঁ যিহেতু এই সময়ত মোৰ উদৰ জুলীয়া দ্ৰব্যতকৈ কোনো কঠিন পদাৰ্থৰহে অধীৰ অপেক্ষাত আছে৷\nসীমিত পোহৰ আৰু নানান সুৰাৰ বটলে সুসজ্জিত বাৰখন৷ বাৰ-কাউণ্টাৰৰ সন্মুখত থকা ওখ ওখ টুলত বহি দুজন শ্বেতাঙ্গ পুৰুষ কথোপকথনত সম্পূৰ্ণ বিভোৰ, সন্মুখত দুটা ৰঙীন সুৰাৰ গিলাচ৷ আন এজন ভদ্ৰলোক নিৰলে নীৰৱে বহি সুৰাৰ আমেজ লৈ নিজে নিজতেই নিমগ্ন৷ তিনিওজন সুৰাপ্ৰেমী মানে গ্ৰাহকক পৰিচাৰ্য‍্য কৰিবৰ বাবে আছে এজন বাৰখনৰ কৰ্মচাৰী৷ পাতল গেৰুৱা ৰঙৰ আমোলা-পোছাক পৰিহিত লগতে বুকুৰ বাওঁফালে নিজ নামৰ ফলক লগোৱা কৰ্মচাৰী অৰ্থাৎ পৰিচাৰকজন কাউণ্টাৰৰ ভিতৰত কিছু ব‍্যস্ত৷ ময়ো গৈ কাউণ্টাৰ সন্মুখৰ তেনে এখন ওখ টুলত বহিলোঁ৷\nএইখন এখন বাৰ হয়, গতিকে পোনে পোনে আমিষ বা নিৰামিষ খাদ্যৰ ’অৰ্ডাৰ’ দিলে ভুল হ’ব বুলি ভাবি প্ৰথমে এগিলাচ বিয়েৰ অৰ্ডাৰ দিয়াৰ কথা থিৰাং কৰিলোঁ৷ পিছে পৰিচাৰকজনে মোলৈ চাবলৈ অৱকাশ পোৱা নাই৷ এপলক পাছত মূৰ তুলি মোলৈ চাই ইঙ্গিত দি সুধিলে মোক কি লাগে বুলি৷ মই এগিলাচ বিয়েৰ বুলি ক’লো৷ মানুহজন পুনৰ ব‍্যস্ত হ’ল৷ তেনেতে মই লক্ষ্য কৰিলোঁ যে বাৰ-কাউণ্টাৰত থকা এই কৰ্মচাৰীজন দেখাত ভাৰতীয় যেন লাগিছে৷ আমাৰ দেশত শ্বেতাঙ্গ বিদেশী যেনেকৈ সহজতে চকুত পৰে, ঠিক তেনেকৈ বিদেশত আকৌ ভাৰতীয় বা এচিয়া মূলৰ মানুহখিনি সহজে চিনিব পাৰি৷ বুকুৰ বাওঁফালে লাগি থকা নাম ফলকখনত মানুহজনৰ নামটো পঢ়িবলৈ বৰ চেষ্টা কৰিলোঁ৷ কোনো এটা সময়ত মানুহজনৰ উপাধিটো, যিহেতু চুটি, পঢ়িবলৈ সক্ষম হ’লোঁ৷ ইংৰাজীত উপাধিটো Khan বুলি লিখা আছিল৷ মই এশ শতাংশ নিশ্চিত হলোঁ যে এই ’খান’ ডাঙৰীয়া ভাৰতৰ হয়, আৰু মোৰ মনটোৱে উৎসাহ পালে৷ সেয়েহে মই অলপ চিঞৰি সুধিলোঁ তেখেত ভাৰতৰ কোন ঠাইৰ৷ কৰ্মচাৰীজন অকণমান সময় নীৰৱে থাকি উত্তৰ দিলে যে তেখেত ভাৰতৰ নহয়, পাকিস্তানৰহে৷ মই সম্বিৎ ঘূৰাই পালোঁ — ঠিকেই, খান লোক ভাৰতৰ বাদে পাকিস্তানতো থাকে৷ ইতিমধ্যে তেখেতে মই যে ভাৰতবৰ্ষৰ সেই কথা বুজি পাইছিল আৰু পোনছাতেই হিন্দী ভাষাত কথা পাতিবলৈ আৰম্ভ কৰিলে৷ পৰৰ দেশত হিন্দী বা নিজ ভাষাত কথা পাতি এক সুকীয়া আমেজ আছে, এই কথা বুজাজনেহে বুজে৷ মানুহজনে বিয়েৰৰ গিলাচটো মোৰ সন্মুখত থলে৷ মই আন খাদ্যৰ কথা সুধিলোঁ৷ খানে দুখৰে জনালে যে এই সময়ত তেখেতে কোনো খাদ্যৰ অৰ্ডাৰ ল’ব নোৱাৰে যিহেতু ৰেষ্টুৰাঁ কেতিয়াবাই বন্ধ হ’ল আৰু ৰেষ্টুৰাঁৰ মেনেজাৰ, আন কৰ্মচাৰী লগতে ৰান্ধনী কাহানিবাই ঘৰলৈ গ’ল৷ মই কথাটো শুনি হতাশ হ’লোঁ৷ খানে হয়তো মোৰ হতাশাৰ মুখখন পঢ়িব পাৰিছিল আৰু সেয়েহে মোক উৎকণ্ঠাৰে সুধিছিল মই এতিয়া কি কৰিম৷ মই ক’লোঁ “আৰু নো কি কৰিব পাৰোঁ, এই গিলাচ বিয়েৰ যে আছে, ইয়াকে খাই শুই থাকিম৷ এটা ৰাতিৰ কথাহে, তাতে আকৌ কিছু ঘণ্টা ইতিমধ্যে পাৰে হ’লেই৷“ মোৰ এই উত্তটো শুনি খান সুখী নহ’ল যেন পালোঁ৷ মোক সুধি জানিব বিচাৰিলে কি মই এই চহৰখন চিনি পাওঁ নে৷ মই বোলোঁ কোনো পধ্যেই চিনি নাপাওঁ যিহেতু এই চহৰত এইয়া মোৰ প্ৰথম পদাৰ্পণ৷ খানে মোক জনালে যে বৰষুণ বুলিয়েই নহয় বৰং বৰষুণ নথকা সাধাৰণ দিনতো এই চহৰখন, বিশেষকৈ এই অঞ্চলটো, নিশা ৯.৩০ বজাৰ পৰা ১০.০০ বজাৰ ভিতৰত বন্ধ হয়৷ নিশা ১০.০০ বজাৰ পাছত খুব কম দোকান-পোহাৰ খোলা থাকে৷ হয়তো দুই এখন কে’ফেৰ (Café) খোলা থাকিব পাৰে৷ এনে কথোপকথনৰ পাছত খানে মোক সুধিলে কি মোক আৰু এগিলাচ বিয়েৰ লাগিব নেকি; মই নালাগে বুলি ক’লোঁ৷\nইতিমধ্যে আন তিনিজন গ্ৰাহক প্ৰস্থান কৰিছিল৷ মোৰ গিলাচটোত আধা পানীয় এতিয়াও আছে যিহেতু শীতল সুৰাৰ আমেজ লৈ মই লাহে লাহে সেৱন কৰিছোঁ৷ তদুপৰি লগত আনুষংগিক সম্ভাৰ একো নাই৷ এনেদৰে কিছু সময় পাৰ হৈ গ’ল, মোৰ গিলাচৰ পানীয়ৰ পৰিমাণ যথেষ্ট কমি গ’ল৷ মই হঠাৎ অনুভৱ কৰিলোঁ যে মই বাৰখনত সম্পূৰ্ণ অকলে আছোঁ, এক বিৰাট নিস্তব্ধতা; তাতে আকৌ কোঠাটোত তেনেই সীমিত পোহৰ৷ মই এক অচিন অনুভূতি অনুভৱ কৰিব ধৰিলোঁ৷ ভাবিলোঁ, পৰিচাৰক খানে নিশ্চয় এই বাৰখন দিনটোৰ বাবে সামৰিবলৈ তৈয়াৰ কৰিছে আৰু সেয়ে আঁতৰি গৈছে, শীঘ্ৰে আহিব চাগে৷\nখান কিছু সময়ৰ পাছত আহি ওলালহি সঁচা, কিন্তু খানৰ ৰূপ দেখি মই হতভম্ব হ’লোঁ৷ তেখেতে পিন্ধি থকা পাতল গেৰুৱা ৰঙৰ কাপোৰযোৰ পানীত প্ৰায় তিতি গৈছিল, আৰু তেখেতৰ হাতত আছে কাগজৰে মেৰিওয়া কিবা এটা টোপোলা৷ মই বুজিবলৈ বাকী নাথাকিল যে খান বাহিৰলৈ ওলাই গৈ, বৰষুণত ভিজি, খাবৰ বাবে মোলৈ কিবা এটা আনিছে৷ কাগজৰ টোপোলাটো আগবঢ়াই দি খানে মোক কৈ গ’ল –“এই ফ্ৰেন্স ব্ৰেডৰ (এবিধ গোটা আৰু দীঘল ব্ৰেড) বাদে একো নাপালোঁ৷ এইয়া খায়েই আপুনি নিশাটো কটাব লাগিব৷ যিহেতু আপুনি এইখন হোটেলত আছে সেয়ে আপুনি আমাৰ আলহী৷ তদুপৰি আপুনি যিহেতু ওচৰ-চুবুৰীয়া দেশৰ সেয়ে আপুনি মোৰ বাবে ঘৰৰ আলহীৰ দৰে৷ কোনো আলহীয়েই নিশা সুদা পেটে থকাটো নিবিচাৰোঁ৷ ঘৰৰ আলহীয়ে যে একেবাৰে নিবিচাৰোঁ৷ সেয়েহে ছাতিটো লৈ কিবা পাওঁ নেকি বিচাৰি গ’লোঁ৷ ভাগ‍্যক্ৰমে ব্ৰেডৰ দোকানখন বন্ধ কৰিবলৈ লওঁতেই মই গৈ পালোঁ৷ পিছে এই ফ্ৰেন্স ব্ৰেডৰ বাদে আৰু আন একো নাপালোঁ, মই বৰ দুখিত৷“ মোৰ মুখৰ মাত সম্পূৰ্ণৰূপে হেৰাল, মই নিৰ্বাক হৈ ৰ’লোঁ, কৃতজ্ঞতা জ্ঞাপন কৰিবলৈ মই কোনো ভাষায়েই বিচাৰি নাপালোঁ৷\nভোকত যিকোনো খাদ্য সুস্বাদু হয়৷ ফ্ৰেন্স ব্ৰেডটো মোৰ হোটেল ৰূমত বৰ তৃপ্তিৰে খালোঁ৷ বাহিৰত বৰষুণ কিছু কমা যেন লাগিল৷\nপ্ৰায় মাজ নিশা হ’বৰ হ’ল; ভাগৰুৱা দেহ বিছনাত বাগৰিব বিচাৰিলে৷ ভাবিছিলোঁ শয়ন-পাটীত বাগৰ দিয়াৰ লগে লগে টোপনিত ঢলি পৰিম৷ তাতে আকৌ বতৰটোও সেমেকা৷ কিন্তু বহু সময় ধৰি টোপনি নাহিল৷ খানলৈ মনত পৰিল৷ মোৰ পেটৰ ভোকৰ জুইয়ে কেনেকৈ খানৰ মন জ্বলিছিল, উদ্বিগ্ন হৈ উঠিছিল আৰু তৎপৰ হৈ উঠিছিল সহায়ৰ এখন হাত বঢ়াবলৈ৷ পাকিস্তানত থকা শচীনৰ বহু লক্ষ অনুৰাগীৰ কথাটোও মনলৈ আহিল৷ মনলৈ আহিল সেই বাতৰি কাকতখনৰ খবৰটোও৷ ভাবিলোঁ, আচলতে ভুলটোনো ক’ত? কিহৰ বাবে সীমান্তত এই গুলীয়াগুলী? এনে গুলীয়াগুলীত কত যে জোৱানৰ মৃত্যু! এফালে যদি কোনো ’খান্না’ মৰিছে আনফালে মৰিছে কোনো ’খান’৷ সিফালে যদি কোনো ’মেমন’ মৰিছে এইফালে মৰিছে কোনো ’মেনন’৷ এফালে যদি কোনো ’হেন্দীক’ (সন্দিকৈ) মৰিছে আনফালে মৰিছে কোনো ’চিদ্দক’৷ ভুলটোনো ক’ত?\n’মেনেজমেণ্ট’ সম্বন্ধীয় আৰু এটা জ্ঞান মনলৈ আহিল৷ আমাৰ নিচিনা একোটা কোম্পানীৰ যেতিয়া বহু কোটি টকীয়া প্ৰজেক্ট ফেইল হয়, ক্লায়েণ্টে একোটা বৃহৎ প্ৰজেক্ট উঠাই লয়, তেতিয়া ’ভুলটোনো ক’ত হ’ল’ তাৰ আঁত বিচাৰি বিতং বিশ্লেষণ হয়৷ এনে বিশ্লেষণৰ অন্তত পোৱা অধিকাংশ উত্তৰ এনে হয় যে — ওপৰ মহলত থকা মুষ্টিমেয় কেইজনমানৰ কেতবোৰ ভুলৰ বাবেই, যেনে — সিদ্ধান্ত ভুলকৈ লোৱা, সঠিক সময়ত সঠিক সিদ্ধান্ত নোলোৱা, গাফিলতি কৰা, আকোঁৰগোজ মনোভাৱ আদি কিছুমান কাৰণৰ বাবেই একো একোটা বৃহৎ আৰু কোটি টকীয়া প্ৰজেক্ট হেৰুৱাবলগীয়া হয়৷ তলৰ মহলত অৰ্থাৎ ’গ্ৰাউণ্ড-লেভেল’ত থকা কৰ্মচাৰী সকলৰ সাধাৰণতে ভুল নাথাকে৷ তলৰ মহলৰ লোকসকল সচৰাচৰ নিৰ্জু হয়, নিৰীহ হয় আৰু এই সকল লোকক যেনেদৰেই পৰিচালনা কৰা হয় ঠিক তেনেদৰেই পৰিচালিত হয়৷ কিন্তু ওপৰ মহলত থকা সকল, যিসকলে প্ৰজেক্টোৰ ৰূপায়ণৰ আঁচনি প্ৰস্তুত কৰে লগতে ৰূপায়ণ কৰে, সেই মুষ্টিমেয় লোকসকল ভুলবোৰৰ কাৰক হৈ পৰে৷\nআচলতে ভুলটোনো ক’ত৷\nকথাবোৰ ভাবি থাকোঁতে ক্লান্ত শৰীৰ অজানিতে টোপনিত ঢলি পৰিল৷\n← কাটাৰৰ ডায়েৰী- সাময়িক পৰিস্থিতিয়ে দেশখনলৈ অনা পৰিবৰ্তনঃ ডা০ ভূপেন শইকীয়া\nগ্ৰীটিংছ কাৰ্ড —— ডাঃ পাৰ্থসাৰথি ভূঞাঁ →


Class 10 Assamese Lesson7ভাৰতীয় সংস্কৃতি\nClass 10 Assamese Lesson7ভাৰতীয় সংস্কৃতি ( হেম বৰুৱা ) – Class 10 Assamese Lesson7ভাৰতীয় সংস্কৃতি\nভাৱ বিষয়ক :-\n৫।শিৱ আৰু শক্তি পূজাৰ মূল ক’ত আৱিষ্কাৰ হৈছিল ?\n২নং) ধ্যানস্থ শিৱৰ কল্পনা মহেজ্ঞোদাৰোৰ সংস্কৃতি সম্পদ।\n৬) ইছলাম ভাস্কৰ্যৰ মূল সম্পদ হ’ল-\nউত্তৰঃ ইছলামীয় ভাস্কৰ্যৰ মূল সম্পদ হ’ল-\nগঠনৰ সৰলতা আৰু সূক্ষ্মতা।\nউত্তৰঃ অজন্তাৰ ছবিবোৰত প্ৰকাশ পোৱা ভাবিবস্ত্ত দুটাৰ এটা হৈছে সন্ন্যাস জীৱন আৰু আনটো হৈছে সমূহীয়া জীৱন।\n৮) গান্ধীজীয়ে নতুন যুগৰ ভাৰতীয় সংস্কৃতি সম্বন্ধয়ৰ বস্তু হ’ব লাগে বুলি মত প্ৰকাশ কৰিছে।\nউত্তৰঃ গান্ধীজীয়ে নতুন যুগৰ ভাৰতীয় সংস্কৃতি সম্বন্ধয়ৰ বস্তু হ’ব লাগে বুলি মত প্ৰকাশ কৰিছে।\n৯) সুকুমাৰ কলাৰ ভিতৰত চিজ শিল্পক বেছি স্হায়ী বোলা হৈছে ?\nউত্তৰঃ সুকুমাৰ কলাৰ ভিতৰত চিজ শিল্পক বেছি স্হায়ী বোলা হৈছে।\n১০। হেম বৰুৱা সাহিত্য চৰ্চা সম্পৰ্কে পঁচিছটামান শব্দৰ ভিতৰত এটি পৰিচয় দিয়া ।\nউত্তৰঃ অসমৰ ভ্ৰমণ কাহিনীৰ লেখক আছিল হেম বৰুৱা । মৃত্যুৰ আগমূহূৰ্তলৈকে তেওঁ মুঠ ৩৫ খন গ্ৰন্থ ৰচনা কৰিছিল । মমতাৰ চিঠি , আইতা, জাৰৰ দিনৰ সপোন আদি তেখেতৰ বিখ্যাত কাব্য । কালিচন্দা (১৯৫৯ ) আৰু মনময়ূৰী (১৯৬৫) তেওঁৰ কবিতা সংকলন। ইয়াৰ বাহিৰেও তেখেতে ‘আধুনিক সাহিত্য’ ,সাগৰ দেখিছা’, ‘ মানমিহলি’, ‘ৰঙা কৰবী ফুল’, ‘ কিউপিড আৰু ছাইকি’, ‘বালিচন্দা’ , ‘ এই গাওঁ ও\nএই গীত’, ‘ কন্নকী’, ‘মেকং নৈ দেখিলোঁ’ ,’ ‘ ইজৰাইল’, ‘ স্মিতিৰ পাপৰি’ ইত্যাদি উল্লেখযোগ্য পূথি । বৰুৱা দেৱে ‘ the red river and the blue hill ‘ নামৰ ইংৰাজী গ্ৰন্থ খনো ৰচনা কৰি উলিয়াইছিল । ‘পছোৱা’ নামৰ মাহেকীয়া আলোচনীখনৰ তেখেতে সম্পাদকৰ দায়িত্ব বহন কৰিছিল।\n১১। ‘ ভাৰতীয় সংস্কৃতি’ পাঠটোৰ সাৰাংশ লিখা।\nভাৰতত আদিম অধিবাসীসকলৰ অভিযানকাৰী আৰ্য সমাজৰ হাতত পৰাজিত হৈছিল যদিও সংস্কৃতিক ক্ষেত্ৰত আৰ্যসকলে অনাৰ্থৰ কৃষ্ঠি সমল গ্ৰহন কৰি স্বকীয় সংস্কৃতিত পৰিবৰ্ধন কৰিছিল । প্ৰকৃতপক্ষে বৌদ্ধ ধৰ্মৰ প্ৰচাৰৰ যুগক হে ভাৰতীয় সংস্কৃতিৰ বিস্তাৰ যুগ বুলি কোৱা হৈছিল। চুফীবাদ আৰু উপনিষদ দৰ্শনৰ মাজত এক অভূতপূৰ্ব সাদৃশ্য দেখিবলৈ পোৱা গৈছিল। ইয়াৰ পৰা আমি সুকুমাৰ কলা, শিল্পী, সাহিত্য, ভাস্কৰ্য আদি সকলো ভাৰতীয় জীৱনৰ প্ৰাণ স্বৰূপ সমণ্বয়ৰ ইংগিত পাই আহিছিলো।\nআনহাতে হিন্দু ভাস্কৰ্য কলাৰ কেতবোৰ নিদৰ্শন ইছলামীয় অনুষ্ঠানত ব্যৱহাৰ হোৱা নিদৰ্শন পোৱা গৈছে। সাংস্কৃতিক ক্ষেত্ৰত দুয়োটা সম্প্ৰদায়ৰ মন উদাৰ আছিল। এই উদাৰতাই সুকুমাৰ কলাৰ ক্ষেত্ৰত এক নতুন নিদৰ্শন জন্ম দিছিল।\nমোগল সম্ৰাট বাবৰৰ দিনত ভাৰতত প্ৰৱেশ কৰা চিত্ৰ-শিল্পৰ নতুন বীৰাৰ মূলতে আছিল প্ৰচুৰ ব্যক্তিবোধ এই ব্যক্তিবাদী শিল্পকলাত জনজীৱন বা লমষ্ঠি জীৱনৰ কোনো সংবাদ নাছিল। আধ্যাত্মিকতাবাদে প্ৰাক-মুছলিম যুগৰ হিন্দু সমাজৰ ওপৰত এটা সুকীয়া প্ৰভাৱ বিস্তাৰ কৰি আহিছিল। ইছলামৰ সংঘাতে আমাৰ আধ্যাত্মিকতাৰ ধমনী কঁপাই তুলিছিল। সামাজিক জীৱন ধাৰাত ব্যক্তি মুক্তি বাণীয়ে ইছলাম ধৰ্মৰ প্ৰচাৰ দ্ৰুত কৰি তুলিছিল পৰম পুৰুষৰ ধ্যানে মানুহক সামাজিক অসামঞ্চস্যৰ কথাৰ পৰা আঁতৰাই ৰাখিবলৈ চেষ্টা চলাইছিল। পদদলিত সাধাৰণ মানুহে অদষ্টৰ ওপৰত আস্থা ৰাখি জীৱনৰ সকলো গ্লানি পৰাজয় স্বীকাৰ কৰি লৈছিল।\nসাহিত্য সম্পদৰ দিশৰ পৰাও ভাৰতীয় সংস্কৃতি উল্লেখনীয়ভাৱে চহকী। সাধাৰণতে পুৰণি সাহিত্য ভক্তিমূলক আছিল যদিও আধ্যাত্মিকতাৰ দিশত ই আছিল অতন্ত্য চহকী। পাঠদান আৰু মোগলৰ অধীনত বংগদেশীয় কাব্য সাহিত্যই যথেষ্ট উকৰ্ষ লাভ কৰিছিল। সেইদৰে মাহাৰাষ্টৰ ভক্তিমূলক কাব্য সাহিত্যৰো সৌৰভ বিশ্বজনীত। অতীজৰ স আৰু সত্য়ৰূপে স্বীকৃত সাংস্কতিক সম্পদৰ সৈতে বৰ্তমান সাংস্কৃতিৰ ভেটি-নিৰ্মাণৰ চেষ্টা কৰিলেহে ভাৰতীয় সংস্কৃতিয়ে নব্যৰূপ লাভ কৰিব বুলি কবিয়ে আশা প্ৰকাশ কৰিছে। ভাৰতীয় সমণ্বয়ৰ আৰ্হি আগত ৰাখিহে যুগজয়ী ৰূপত আগবঢ়া উচিত।\n১২ । ‘ভাৰতীয় সংস্কৃতি এক বিৰাট সমণ্বয়ৰ বস্তু’ এই কথাষাৰ কিমানদূৰ যুক্তিপূৰ্ণ, ‘ভাৰতীয় সংস্কৃতি’ পাঠটোৰ আধাৰত বিচাৰ কৰা।\nউত্তৰঃ হেম বৰুৱাই ভাৰতীয় সংস্কতি পাঠটিৰ আৰম্ভণিতেই ভাৰতীয় সংস্কৃতিৰ স্বৰূপে সম্পৰ্কে কৈছে যে ভাৰতীয় সংস্কৃতি এক বিৰাট সমণ্বয়ৰ বস্তু। ভাৰতীয় সংস্কৃতি সাগৰৰ দৰে গভীৰ আৰু বিশাল যদিও নদী-উপনদীৰ সোঁতে যিদৰে সাগৰক পৰিপুষ্টি দান কৰে, ঠিক তেনেদৰে ভাৰতীয় সংস্কৃতিয়েও বিভিন্ন জাতি উপজাতিৰ ভাষা- সংস্কৃতিয়ে বিশালতা প্ৰদান কৰি আহিছে আৰ্য, অনাৰ্য, মংগোলীয়, দ্ৰবিড়, গ্ৰীক, শক, হুন আদি বিভিন্ন জাতি-উপজাতিৰ প্ৰবাহমান সোঁতৰ সমণ্বয়ত ভাৰতীয় সংস্কৃতিয়ে নিৰ্দিষ্ট ৰূপত আত্মপ্ৰকাশ কৰিছিল। ভাৰতীয় সংস্কৃতিলৈ যুগ যুগ ধৰি বিভিন্ন দেশী-বিদেশী সংস্কৃতিৰ সোঁত আহিছে। ইয়াৰ মূল কাৰণ হ’ল ভাৰতৰ ভৌগোলিক পৰিৱেশ। ভাৰতীয় বিশাল ভূমিখণ্ডৰ আহ্বানত যিদৰে বাহিৰৰ নন মানৱপুঞ্জত ভাৰতলৈ আহিছিল, তেনেদৰে ইয়াৰে পেৰত্যেকেই ব্যক্তিগত প্ৰতিভা অনুসৰি ভাৰতীয় সংস্কৃতিৰ বৰঙনি যোগাইছিল। বিভিন্ন দেৱ-দেবীৰ পূজা সম্পৰ্কে যি প্ৰচলিত নিয়ম আছে, সেই বোৰ প্ৰায়ে দ্ৰবিড় সকলৰ প্ৰভাৱত হোৱা বুলি ক’ব পাৰি। ইয়াৰ বাহিৰেও মৃতকক সকাৰ কৰা, লিংগ পূজা কৰা আদিও অনাৰ্য্য যুগৰ অৱদান আছিল। ভাৰতীয় ৰাজনীতি, সমাজকনীতি শিল্প, সাহিত্য, দৰ্শন, চিত্ৰকলা, ভাস্কৰ্য আদি যুগ যুগ ধৰি হোৱা বিনিময় আৰু আদান প্ৰদানৰ মাজেৰে ভাৰতীয় সংস্কৃতি জিয়াই ৰখা হৈছিল।\nওপৰৰ আলোচনাৰ পৰা ইযাকে বুজা গ’ল যে ভাৰতীয় সংস্কৃতি হ’ল এক সংমিশ্ৰিত সংস্কৃতি।\n১৩ । ‘সভ্যতা আৰু সংস্কৃতি ‘ শব্দ দুটাৰ মাজৰ পাৰ্থক্য বিচাৰ কৰা।\nউত্তৰঃ ‘সভ্যতা আৰু সংস্কৃতি’ — এই শব্দ দুটাৰ মাজত যথেষ্ট পাৰ্থক্য দেখিবলৈ পোৱা যায়। এই দুয়োটা শব্দৰ ক্ষেত্ৰত এটাৰ সলনি আনটো শব্দ ব্যৱহাৰ কৰিব নোৱাৰি। সভ্যতা শব্দটোৱে বিশেষ এটা সামাজিক বা ৰাজনৈতিক অৱস্থাকহে বুজায়। এই সভ্যতা শব্দটোৰ প্ৰধান মাপকাঠী হ’ল সমাজ এখন বসবাস কৰা লোকসকলৰ জীৱন ধাৰণৰ প্ৰণালী। অৰ্থা, সভ্যতা হ’ল দক্ষতা, পুখ-সম্ভোগ, সম্পদৰ ব্যৱহাৰ, বৈদ্বিক চিন্তা-ধাৰা, আচাৰ ব্যৱহাৰ আদি আনহাতে সংস্কৃতি হৈছে কোনো এটা জাতিৰ বা সমাজ এখনৰ জীৱনৰ প্ৰতিভা। সংস্কৃতি প্ৰধান মাপকাঠী হ’ল — ভাষা, সাহিত্য, সুকুমাৰ কলা, দৰ্শন ইত্যাদি। অৰ্থা সংস্কৃতি যিকোনো জাতি এটাৰ ৰীতি-নীতি, বিশ্বাস, ভাষা-সাহিত্য, আচাৰ-ব্যৱহাৰ, কৰ্ম পদ্ধতি, সাজ-পোচাক আদি।\n১৪) উত্তৰ ভাৰতীয় , ভাস্কৰ্যৰ বিষয়ে তোমাৰ প্যাঠ্যপুথিৰ সহায়ত লিখা।\nউত্তৰঃ উত্তৰ ভাৰতৰ দৰে দক্ষিণাত্যৰ ভাস্কৰ্যৰ ওপৰত বহিৰাগত প্ৰভাৱ পোনপতীয়াকৈ পৰা নাছিল। অৰ্থাৎ ইয়াত এটা নিজস্ব বিচাৰ পদ্ধতি দেখিবলৈ পোৱা গৈছিল। এই পদ্ধতিয়ে ভাৰতীয় সংস্কৃতিৰ বৈচিত্ৰ ৰঙীন কৰি তুলিছিল। উত্তৰ ভাৰতীয় ভাস্কৰ্যত ইছলামীয় যথেষ্ট প্ৰভাৱ দেখিবলৈ পোৱা গৈছিল। উত্তৰ ভাৰতীয় ভাস্কৰ্যত বক্ৰ আৰু বৃত্তৰেখাৰ প্ৰাদুৰ্ভাৱ অতি সৰহ আছিল। ই আচলতে সংহতিৰ ভাস্কৰ্যহে আছিল। জ্যামিতিৰ ছবিবোৰৰ দৰে এইবোৰ সৰলতা দেখিবলৈ পোৱা গৈছিল। আচলতে উত্তৰ ভাৰতীয় ভাস্কৰ্য সমন্বয়ৰ বস্তুহে। ইয়াক কোনো প্ৰকাৰেই সম্পুৰ্ণৰূপে ইছলামীয় বুলিব পৰা নাযায়। হিন্দু ভাস্কৰ্যই ইছলামীয় পদ্ধতিৰ জটিলতা হ্ৰাস কৰিছিল। ইয়াৰ বিপৰীতে ইছলামীয় ভাস্কৰ্যই হিন্দু ভাস্কৰ্যক কাৰুকাৰ্য প্ৰদান কৰিছিল। এইদৰে এক নতুন ধাৰাৰ উৎপত্তি হৈছিল। তাজমহল, ফটেহপুৰ চিক্ৰি, ইচমৎদৌল্লাৰ আদি এনে কাৰু- কাৰ্য খোদিত উত্তৰ ভাৰতীয় ভাস্কৰ্য্যৰ আৰ্হি। এয়াই অজন্তাৰ চিত্ৰশিল্পৰ গৌৰৱ।\n১৫) অজন্তাৰ গুহাৰ শিল্পকলাৰ এটি বিৱৰণ দিয়া।\nউত্তৰঃ অজন্তাৰ গুহাৰ অনন্তকালৰ বাবে শিল্পকলা সঞ্জীৱিত হৈ থাকে। যিবোৰ প্ৰাচীন শিল্পকলাই ভাৰতীয় ইতিহাসৰ যুগৰ সৃষ্টি কৰি আহিছে তাৰে ভিতৰত অজন্তাৰ শিল্পকলাই এক উল্লেখনীয় স্হান অধিকাৰ কৰি আহিছে। অজন্তাৰ শিল্পকলাৰ এটি মূল দিশ হল – চিত্ৰশিল্প। অজন্তাৰ চিত্ৰবোৰত মূলত দুটা ভাৱ বস্তুৰ প্ৰকাশ পাইছে। ইয়াৰে এটা হৈছে সন্ন্যাস জীৱন আৰু আনটো হৈছে সমূহীয়া জীৱন। দুয়োবিধ ছবি একেলগে অংকণ কৰা হৈছিল। দ্বিতীয় পৰ্যায়ৰ ছবিবোৰ হৈছে – জীৱন আনন্দ উচ্ছাসময় চিত্ৰ। এই পৰ্যায়ৰ ছবিবোৰত শান্তি, গতি, প্ৰেম আৰু যৌনতা ফুটি উঠিছিল। আনফালে আকৌ প্ৰথম পৰ্যায়ত দয়া, ধ্যান আৰু মৌনতা ফুটি উঠিছে। ভাব বস্তুৰ ফালৰ পৰা দুয়োবিধ ছবিৰ দুখন সুকীয়া জগত ফুটি উঠিছে যদিও এই জগত দুখন পৃথকভাৱে অংকিত হোৱা নাছিল। দুয়োবিধ ছবিতে পুৰুষ মহিলা, শিশুকে ধৰি বিভিন্ন ভংগীমাত একে ঠাইতে অংকন কৰা হৈছিল। ইয়াত শিল্পীৰ শিল্পজাত আৰু বাস্তৱ জীৱনৰ মাজত এক সুন্দৰ সমন্বয়ৰ সৃষ্টি হৈছিল। ইয়েই অজন্তাৰ চিত্ৰশিল্পৰ গৌৰৱ।\n১৬) মোগল সম্ৰাট বাবৰৰ আমোলত ভাৰতত প্ৰৱেশ কৰা চিত্ৰকলাৰ নতুন ধাৰাটি কেনে আছিল লিখা।\nউত্তৰঃ মোগল সম্ৰাট বাবৰৰ আমোলত ভাৰতত চিত্ৰশিল্পৰ নতুন ধাৰা পোনপ্ৰথমে প্ৰৱেশ কৰিছিল। এই চিত্ৰশিল্পৰ ধাৰাটোৰ মূলতে প্ৰচুৰ ব্যক্তিবোধ আছিল। এই চিত্ৰশিল্পৰ ধাৰাটোত জনজীৱন বা সমষ্টি জীৱনৰ কোনো ধৰণৰ সংবাদ নাছিল। ইয়াৰ মূল লক্ষ্য আছিল ব্যক্তিৰ জীৱন প্ৰকাশ কৰা। ইয়াৰ জন্ম হৈছিল টাইমূৰ খাঁ আৰু হেংগীজ খঁাৰ ৰাজ দৰবাৰত, গতিকে এই চিত্ৰশিল্পৰ ধাৰাটোৰ যুগ অনুসৰি ই ব্যক্তিবাদী আৰ্ট আৰু কঠোৰ হবলৈ বাধ্য হৈছিল। ইয়াত কোনো ভাৱ অৱণতা নাই। আছে কেৱল বিপুল উৎসাহ- উদ্দীপনা আৰু প্ৰেৰণা। ব্যক্তিবাদে সমসাময়িকভাৱে হলেও চিত্ৰশিল্পত ইংগিত বা সংকেতৰ কোনো ধৰণৰ স্হান নোহোৱা কৰিছে। এইবোৰতে ফুটি উঠিছিল বুদ্ধিৰ পৰিচয়। বাবৰৰ আমোলত বাহিৰৰ সুস্থ ব্যক্তিবাদী চিত্ৰশিল্পৰ লগত প্ৰচলিত চিত্ৰধাৰৰ মিলন ঘটিছিল আৰু এই দুয়োটাৰ সংমিশ্ৰণত এটা নতুন পদ্ধতিৰ উদ্ভৱ হৈছিল। এই ফালৰ পৰা চাবলৈ গলে অনুভূতিৰ প্ৰসাৰ মোগল আৰু ৰাজপুট আৰ্ট ইয়াৰ প্ৰধান লক্ষণ। এবিধ মূলতে আনন্দাপুত ৰস চঞ্চল আৰু আনবিধ ধীৰ, মন্থৰ প্ৰাণ। এইবোৰৰ স্থবিৰতাৰ মাজতে হয়তো লুপ্ত আনন্দধাৰা উজ্জ্বল হৈ পৰিছিল।\n১৭) উত্তৰ ভাৰতৰ সংগীতে কি নতুন বস্তু আমাৰ চকুত পেলায় বুলিছে?\nউত্তৰঃ উত্তৰ ভাৰতীয় উচ্চাংগ সংগীত দাক্ষিণাত্যৰ ভাস্কৰ্য কলাৰ দৰেই গাম্ভীৰ্যপূৰ্ণ আৰু বিচিত্ৰ। উত্তৰ ভাৰতীয় সংগীতে এটা নতুন বস্তু আমাৰ চকুত পেলায়। ই গাম্ভীৰ্যৰ লগতে ঠায়ে ঠায়ে এই সংগীতৰ এক উৰণীয়া ভাবৰ সংযোগ ঘটাৰ কথা কৈছে। ইয়াকে সুৰ- বস্তুৰ ওপৰত লোক সংগীতৰ প্ৰভাৱ বুলি কব পাৰি।\n১৮) ভাৰতীয় সংস্কৃতিত ইছলামৰ অৰিহণাৰ এটি টোকা যুগুত কৰা।\nউত্তৰঃ ভাৰতীয় সংস্কৃতিত পাঠটিত কোৱা হৈছে যে – `ভাৰতীয় সংস্কৃতি এক বিৰাট সমন্বয়ৰ সংস্কৃতি’। ইয়াৰ অৰ্থ হল ভাৰতীয় সংস্কৃতি এক বিশাল সংমিশ্ৰিত সংস্কৃতি।\nভাৰতীয় বৈষ্ণৱ ভক্তিবাদ, উপনিষদৰ দৰ্শনৰ লগত ইছলামৰ চুফীবাদৰ যথেষ্ট মিল থকা দেখা গৈছে। এক ঈশ্বৰবাদ, মানৱ প্ৰেম, সংযম, উদাৰতা আদি কথাবোৰেই আছিল ভক্তিবাদ আৰু চুফীবাদৰ মূল কথা । ভাস্কৰ্য কলাৰ ক্ষেত্ৰতো ভাৰতীয় সংস্কৃতিত ইছলামিক সকলৰ যথেষ্ট প্ৰভাৱ দেখিবলৈ পোৱা গৈছিল। উত্তৰ ভাৰতৰ মঠ- মন্দিৰ আদিত বক্ৰ আৰু বৃত্ত ৰেখা অংকন কৰা হৈছিল। ইয়াৰ মূলতে আছিল ইছলামীয় সকল।ইছলামীয় সকলে ভাস্কৰ্য কলাই হিন্দু ভাস্কৰ্য কলাক এক অতুলনীয় কাৰুকাৰ্য প্ৰদান কৰিছিল। তাজমহল, ফেটেহপুৰ চিক্ৰি, ইছমৎদৌল্লাৰ অসম্পুৰ্ণ ভাস্কৰ্যই ইয়াৰ এক সুন্দৰ নিদৰ্শন দিয়ে। ঠিক তেনেদৰে ইছলামীয় ভাস্কৰ্যৰ শৈলীত যি জটিলতা আছিল সেই সকলোবোৰ হিন্দু সংস্কৃতিৰ প্ৰভাৱত পৰি কিছু পৰিমাণে সৰল হৈ পৰিছিল।\nভাৰতীয় চিত্ৰ কলাটো ইছলামিক চিত্ৰ শৈলীৰ প্ৰভাৱ দেখিবলৈ পোৱা গৈছে। মোগল সম্ৰাট বাবৰৰ দিনতে চিত্ৰশিল্পৰ নতুন ৰীতি ভাৰতত প্ৰৱেশ কৰিছিল। ইয়াৰে এটা নতুন ৰীতিৰ বৈশিষ্ট্য হল – ব্যক্তিবীদ। অজন্তাৰ চিত্ৰশিল্পৰ এই নতুন ৰীতি আৰু ভাৰতীয় চিত্ৰশিল্পৰ সৰলতাৰ মাজত সংযোগ স্হাপন হোৱা দেখিবলৈ পোৱা গৈছিল। এইটো আছিল ইণ্ডোছাৰাচেনিক ৰীতি। ভাৰতীয় দৰ্শনত অতীন্দ্ৰিয়বাদৰ যি আত্মীয়তা দেখা যায় তাৰ মাজতো ইছলামিকৰ প্ৰভাৱ পৰা বুলি কব পাৰি। হিন্দু- মুছলমানৰ সংঘাতৰ ফলত সৃষ্টি হোৱা বিপ্লৱে পৰাজিত হিন্দুৰ মনত নৈৰাশ্যত ভাৱৰ সৃষ্টি কৰিছে। এই নৈৰাশ্যত ভাৱে হিন্দুসকলৰ মনত উদাসীনতাৰ সৃষ্টি কৰিছে। ফলত বাস্তৱ জগতৰ কহণ পাহৰি হিন্দুৰ মতে আত্মাৰ জগতখনলৈ আগবাঢ়ি গৈছে।\nইছলামীয় যুগতে ভাৰতত উৰ্দু ভাষাৰ বিভিন্ন শব্দৰ প্ৰৱেশ হৈছিল। মুক্ত বাণীয়ে ইছলাম ধৰ্মৰ প্ৰচাৰ কৰি তুলিছিল। ওপৰৰ আলোচনাৰ পৰা ইয়াকে বুজা গল যে – ভাৰতীয় সংস্কৃতিত ইছলামীয় সংস্কৃতিৰ সম্পৰ্ক এবাভ নোৱাৰা বিধৰ আছিলে।\n১৯) প্ৰাক- মুছলিম যুগ আৰু মুছলিম যুগৰ ভাৰতীয় ভাস্কৰ্য আৰু শিল্পকলাৰ বিষয়ে এটি টোকা যুগুত কৰা।\nব্যক্তিবাদে সাময়িকভাৱে হলেও চিত্ৰশিল্পৰ ইংগিত বা সংকেতৰ স্হান প্ৰায় নোহোৱা কৰিছিল। এইবোৰত ফুটি উঠিছিল যুদ্ধৰ পৰিচয়। বাবৰ আমোলত বাহিৰৰ সুস্হ ব্যক্তিবাদী চিত্ৰকলাৰ লগত প্ৰচলিত চিত্ৰধাৰাৰ মিলন ঘটিছিল। এই দুয়োবিধৰ মিশ্ৰণত এটা নতুন পদ্ধতিৰ উদ্ভৱ হৈছিল। অজন্তাৰ সৰলতাৰ লগত নতুন ভাৰসাম্যৰ সংযোগ হৈছিল। এই দিশৰ পৰা চাবলৈ গলে অনুভূতিৰ প্ৰসাৰ মোগল আৰু ৰাজপুট আৰ্ট প্ৰধান লক্ষণ আছিল। এবিধ মূলতে আনন্দাপ্লুত, ৰস- চঞ্চল আকৌ আনবিধ আছিল ধীৰ, মন্থৰ প্ৰাণ।\n২০) বাখ্যা কৰা।\nউত্তৰঃ প্ৰসংগ :- উক্ত কথাষাৰ আমাৰ পাঠ্যপুথি `অসমীয়া সাহিত্য চয়নিকা’ত অন্তগৰ্ত হেম বৰুৱাদেৱৰ দ্বাৰা ৰচিত `ভাৰতীয় সংস্কৃতি’ নামৰ প্ৰবন্ধটিৰ পৰা তুলি দিয়া হৈছে।\nসংগতি :- লিখকে ভাৰতীয় সংস্কৃতিৰ মূল সম্পদসমূহৰ বিষয়ে এই কথাষাৰত উল্লেখ কৰিছে।\nবাখ্যা:- ভাৰতীয় সংস্কৃতি এক বিৰাট সমন্বয়ৰ বস্তু। আৰ্য, অনাৰ্য, দ্ৰাবিড়, মংগোলীয় আদি বিভিন্ন জনগোষ্ঠীৰ সমিলমিল, সংস্কৃতি আদি বিভিন্ন বিনিময়ৰ যোগেদি ভাৰতীয় ৰূপ পৰিগ্ৰহ কৰিছে। অতিজৰে পৰা ভাৰতবৰ্ষলৈ বিভিন্ন সময়ত বিভিন্ন জনগোষ্ঠী লোকৰ প্ৰবজন ঘটি আহিছে। ইয়াৰ উপৰিও কব পাৰি যে এঘাৰশ শতিকাৰ আগৰে পৰা এচিয়া, ইউৰোপ, ব্ৰহ্মদেশ, আফগানিস্তা, কম্বোডিয়া, ইণ্ডোনেছিয়া আদি বিভিন্ন ঠাইৰ পৰা বিভিন্ন জাতি ভাৰতলৈ আহিছে। এওঁলোকে সাংস্কৃতিক বিনিময়ৰ যোগেদি ভাৰতীয় আৰ্য আৰু অনাৰ্য সংস্কৃতিৰ সংমিশ্ৰণত ভাৰতীয় সংস্কৃতিয়ে বিশাল ভূমিকা লাভ কৰিছে। ভাষা, সাহিত্য, সুকুমাৰ কলা, দৰ্শন ইত্যাদি ক্ষেত্ৰত প্ৰকাশ পোৱা প্ৰতিভাই হৈছে জাতি বিশেষৰ সংস্কৃতিৰ মাপকাঠি। সংস্কৃতিৰ অবিচ্ছিন্ন ধাৰা হৈছে ভাৰতীয় জীৱনৰ মূল সম্পদ। এসময়ত আৰ্যসকলৰ আগমন ঘটিছিল যদিও তেওঁলোকে ইয়াত বসবাস কৰা দ্ৰাবিড়, মংগোলীয় আৰু অনান্যসকলৰ শিল্পকলা, স্থাপত্য, ভাস্কৰ্য আদিক গ্ৰহণ কৰি নতুন ৰূপ দিছিল। আৰ্যসকলৰ প্ৰচেষ্টাৰ বাবে একালত ভাৰতীয় সংস্কৃতি সমগ্ৰ দক্ষিণ- পূব এছিয়ালৈকে স্পৰ্শ কৰাইছিল। গ্ৰীক, শক, হুণ প্ৰকৃতিৰ আগমনেও ভাৰতীয় সংস্কৃতিক ক্ৰমান্বয়ে সমৃদ্ধ কৰিছিল। এইদৰে বিভিন্ন সংস্কৃতিক সম্পদেৰে ভাৰতীয় জীৱন সমৃদ্ধ হৈছিল। আনকি ভাৰতীয় শুকান মৰুভূমি, মৌচুমী বায়ুৰ প্ৰভাৱ তথা হিমালয়ৰ বৈচিত্ৰ্যময় প্ৰাকৃতিক শোভাইও ভাৰতীয় জীৱনৰ সংস্কৃতিৰ অবিচ্ছিন্ন প্ৰভাৱ যুগ যুগ ধৰি আহবান জনাই আহিছে।\nখ) ভাৰত বুৰঞ্জী হৈছে ৰাজ্যৰ উত্থান- পতন, ভঙা- গঢ়াৰ সবিশেষ বুৰঞ্জী।\nউত্তৰঃ উক্ত কথাষাৰ আমাৰ পাঠ্যপুথি `অসমীয়া সাহিত্য চয়নিকা’ত অন্তগৰ্ত হেম বৰুৱাদেৱৰ দ্বাৰা ৰচিত `ভাৰতীয় সংস্কৃতি’ নামৰ প্ৰবন্ধটিৰ পৰা তুলি দিয়া হৈছে।\nসংগতি :- লিখকে বিভিন্ন উত্থান- পতন সত্বেও ভাৰতীয় সংস্কৃতি নিৰৱচ্ছিন্নভাৱে বৈ থকাৰ কথা উল্লেখ কৰিছে।\nবাখ্যা :- ভাৰতৰ বুৰঞ্জী হৈছে ৰাজ্যৰ উত্থান- পতন আৰু ভঙা- গঢ়া বুৰঞ্জী। এই দেশখনৰ ওপৰত অতি প্ৰাচীন কালৰে পৰা চকু আছিল। এই দেশখনত ইটোৰ পিছত সিটো গোষ্ঠীৰ আক্ৰমণ বা অভিযান, ইটো পৰিয়ালৰ পিছত সিটো পৰিয়ালৰ শাসন ভাৰ গ্ৰহণ, ইত্যাদি ঘটনাৰ ভাৰতৰ বুৰঞ্জীৰ ভাৰাক্ৰান্ত আছিল। তথাপি ভাৰতীয় সংস্কৃতিৰ মূল সুঁতি ক্ৰমবৰ্দ্ধমান সোঁতেৰে বৈ আছিল। ই অকস্মাতে ৰাজ্য ভঙা- গঢ়াৰ হেঁচাত ৰুদ্ধ হৈ যোৱা নাছিল। এয়ে হৈছে ভাৰতীয় সংস্কৃতি আৰু ঐতিহ্যৰ বৈশিষ্ট্য। ভাৰতৰ বুৰঞ্জী আৰ্য, অনাৰ্য, মংগোলীয়, দ্ৰাবিড়, শক, হুণ, গ্ৰীক আদি বিভিন্ন দল আক্ৰমণকাৰী ৰূপে ভাৰতলৈ আহিছিল আৰু ভাৰতীয় সংস্কৃতিৰ সৈতে মিলি গৈছিল। ভাৰতীয় বুৰঞ্জীত এই মানৱ গোষ্ঠীসমূহৰ জয়- পৰাজয়, ৰাজ্যৰ উত্থান- পতন, ভঙা- গঢ়া আদিৰ বিভিন্ন কাহিনী ৰচিত হৈছিল। ইয়ে হল ভাৰতীয় সংস্কৃতিৰ উত্থান-পতন ভঙা- গঢ়াৰ ঐতিহ্য।\nগ) সকলো আৰ্টৰ মূলতে দুটা বিপৰীত পন্থাই কাম কৰা দেখা যায়।\nউত্তৰ:- প্ৰসংগ :- উক্ত কথাষাৰ আমাৰ পাঠ্যপুথি `অসমীয়া সাহিত্য চয়নিকা’ত অন্তগৰ্ত হেম বৰুৱাদেৱৰ দ্বাৰা ৰচিত `ভাৰতীয় সংস্কৃতি’ নামৰ প্ৰবন্ধটিৰ পৰা তুলি দিয়া হৈছে।\nসংগতি :- লিখকে শিল্প সাধনৰ মূলতে দুটা উদ্দেশ্য জড়িত হৈ থাকে। ইয়াৰ প্ৰকাশ কিদৰে ঘটে তাকেই কবলৈ কথাষাৰ উল্লেখ কৰিছে।\nব্যাখ্যা:- সাধাৰণতে সকলো ধৰণৰ আৰ্টৰ মূলতে দুটা দিশৰ উন্মোচৰ কৰে। এটাৰ উদ্দেশ্য হৈছে – কাৰুকাৰ্য আৰু জাকজমকতাৰ সৃষ্টি আৰু আনটোৰ উদ্দেশ্য হৈছে – সংযম আৰু আড়ম্বৰহীনতা। এটাই অভ্যন্তৰীণ দিশটোৱে মানুহৰ অন্তৰৰ অনুভূতিক জগাই তোলে। আনহাতে বাহ্যিক দিশটোৱে দৃষ্টিমুখৰ আড়ম্বৰ জৰিয়তে মানুহৰ দৃষ্টি আকৰ্ষণ কৰে। আৰ্ট বা কলাৰ উদ্দেশ্য হৈছে আনন্দ প্ৰদান কৰা আৰু তাৰ যোগেদি শৈল্পিক অনুভূতিৰ সঞ্চাৰ কৰা। সুক্ষ্ম আৰ্টে মানুহৰ অন্তৰ তীব্ৰ অনুভূতিৰ সঞ্চাৰ কৰি মানুহক অভিভূত কৰি তুলিবলৈ সক্ষম হৈছে। প্ৰথমবিধ আৰ্টে বাহ্যিক জাকজমকতাৰ যোগেদি আত্মপ্ৰকাশ কৰি দৰ্শকৰ দৃষ্টি আকৰ্ষণ কৰি তুলিব বিচাৰে। আনহাতে দ্বিতীয়বিধে আড়ম্বৰহীনতাৰ মাজেদি মানুহৰ অনুভূতিত প্ৰবল প্ৰতিক্ৰিয়াৰ সৃষ্টি কৰি যুগমীয়া প্ৰভাৱ বিস্তাৰ কৰি তোলে।\n১) সন্ধি ভাঙাঃ\nসংস্কৃতি, সমন্বয়, সম্বন্ধ, ভাৰাক্ৰান্ত, সন্মত।\nউত্তৰঃ সংস্কৃতি = সম্ + কৃতি\nসমন্বয় = সম্ + অন্বয়\nসম্বন্ধ = সম্ + বন্ধ\nভাৰাক্ৰান্ত = ভাৰ + আক্ৰান্ত\nসন্মত = সম্ + মত\n২) বিশেষ্য বা বিশেষণলৈ নিয়াঃ\nবৈচিত্ৰ্য, ভৌগোলিক , বিস্তৃতি, নৈৰাশ্য, বিপ্লৱ।\nউত্তৰঃ বৈচিত্ৰ্য = বিচিত্ৰ\nভৌগোলিক = ভূগোল\nবিস্তৃতি = বিস্তৃত\nনৈৰাশ্য = নিৰাশ\nবিপ্লৱ = বৈপ্লৱিক\n১) হেম বৰুৱাদেৱৰ কেতিয়া আৰু কত জন্ম হৈছিল?\n৪) হেম বৰুৱাদেৱৰ কেতিয়া মৃত্যু হৈছিল?\n৫) `ভাৰতীয় সংস্কৃতি’ পাঠটোৰ লিখক কোন?\n9) হিন্দুৰ শ্ৰদ্ধ বিধি কোন যুগৰ অৱদান?\n১০) অজন্তাৰ ছবিবোৰে ভাৰতীয় সংস্কৃতি কোন যুগৰ কথা সোঁৱৰাই দিয়ে?\n১২) ‘ফ্ৰম ভলগা টু গংগা’ নামৰ কিতাপখনৰ লেখক কোন?\nউত্তৰঃ পণ্ডিত ৰাহুল সাংকৃত্যায়ন।\n১৩) ভাৰতীয় সংস্কৃতি প্ৰাণ কি?\n২০) ভাৰতীয় ভৌগোলিক জীৱন কেনেদৰে বিচিত্ৰময় ৰূপত প্ৰকাশ পাইছে? [HSLC 17]\nউত্তৰঃ ভাৰতীয় ভৌগোলিক জীৱন বিচিত্ৰময়। এফালে শুকান মৰুভূমি, আনফালে মৌচুমীৰ তাণ্ডৱ নৃত্য। এফালে পৰ্বতমালাৰ উচ্চ শিখৰ, আনফালে যোজন ব্যপ্ত সমতল ভূমি। প্ৰাকৃতিক দৃশ্যাৱলীৰ পাৰ্থক্য জলবায়ুৰ পাৰ্থক্য, জীৱনৰ গতি ধাৰাৰ বৈচিত্ৰ্য ইত্যাদি সৃষ্টিয়েই ভাৰতীয় জীৱন।\n২১) আৰ্টত কি কি বিপৰীত পন্থাই প্ৰকাশ লাভ কৰে? অথবা – “সাধাৰণতে সকলো আৰ্টৰ মূলতে দুটা বিপৰীত পন্থাই কাম কৰা দেখা যায়।” ইয়াত উল্লেখ কৰা বিপৰীত পন্থা দুটাৰ বিষয়ে লিখা। [HQ 15]\nউত্তৰঃ সাধাৰণতে আৰ্টৰ মূলতে দুটা বিপৰীত পন্থাই কাম কৰে। এটাৰ উদ্দেশ্যে কাৰুকাৰ্য আৰু জাকজমকতাৰ সৃষ্টি আনটোৰ উদ্দেশ্য সংযম আৰু আড়ম্বৰহীনতা।\n২২) পণ্ডিত ৰাহুল সংস্কৃত্যায়নে কোনখন গ্ৰন্থৰ বাবে সাহিত্য একাডেমী বঁটা লাভ কৰিছিল? [M.Q 15]\nClass 10 Assamese Lesson 13 পাৰস্যত এভুমুকি